Engine ah theyo nethigen Lebanonge bodu sarahahdhakun karantu medhu kendijje | Hurihaa.mv\nއިންޖީނަށް ތެޔޮ ނެތިގެން ލުބްނާންގެ ބޮޑު ސަރަހައްދަކުން ކަރަންޓް ކެނޑިއްޖެ\nPublished on 10 Oct 2021, 21:07\nލުބްނާނުގެ ގިނަ ސަރަހައްދުތަކަކަށް ކަރަންޓު ނުލިބި އެއް ރޭ ހޭދަވި.\nބެއިރޫތު (10 އޮކްޓޯބަރު) - އިންޖީނު ހިންގާނެ ތެޔޮ ހުސްވެގެން ލުބްނާނުގެ ދެ ފިއުލް ސްޓޭޝަނެއްގެ ހިދުމަތްތައް މެދުކެނޑި އެގައުމުގެ ބޮޑު ސަރަހައްދަކުން ކަރަންޓު ކެނޑިއްޖެ އެވެ.\nހޮނިހިރު ދުވަހު ލުބްނާންގެ އެންމެ ބޮޑު ދެ ފިއުލް ސްޓޭޝަން ކަމަށްވާ ޒަހްރާނީއާއި ޑެއިރް އައްމާރު ޕްލާންޓުން ހިދުމަތް މެދުކެނޑުމުގެ ސަބަބުން އެގައުމުގެ ގިނަ ސަރަހައްދުތަކުގެ ރައްޔިތުން އެރޭ ހޭދަ ކުރަން ޖެހުނީ ކަނު އަނދިރީގަ އެވެ. ކަރަންޓުގެ ހިދުމަތް މެދުކެނޑުމަށްފަހު އަލުން އެ ސަރަހައްދުތަކަށް ހިދުމަތް ލިބެން ފެށީ އާދީއްތަ ދުވަހުގެ ވަގުތެއްގަ އެވެ.\nލުބްނާންގެ މައި ޕަވާ ޕްލާންޓްތަކުން މިފަދަ ގޮތަކަށް ހިދުމަތް މެދުކެނޑުމަކީ އެގައުމަށް މިހާރު ކުރިމަތިވެފައިވާ އިގްތިސާދީ އަނދަވަޅު އިތުރަށް ބޮޑުވާނެ ކަމެކެވެ. މިހާރު ވެސް އެގައުމުގެ އިގްތިސާދަށް ވަނީ ވަޒީފާގެ ފުރުސަތުތައް ނެތުމާއި އިންފްލޭޝަން ފަދަ ގިނަ މައްސަލަތަކެއް ކުރިމަތިވެފަ އެވެ.\nއެގައުމުގެ އެނާޖީ މިނިސްޓްރީއިން ބުނީ ތެޔޮ ހޯދުމަށް ސެންޓްރަލް ބޭންކުން 100 މިލިއަން އެމެރިކާ ޑޮލަރު ބޭނުން ކުރުމުގެ ހުއްދަ ލިބިފައިވާ ކަމަށާއި ހިދުމަތް އަލުން ފެށުނީ އެކަމުގެ ސަބަބުން ކަމަށެވެ.\nލުބްނާނަށް އިމްޕޯޓު ކުރާ އިންޖީނު ތެލުގެ މިންވަރު ދަށްވެ އާއްމު ހިދުމަތްތަކަށް ބުރޫ އަރަމުން އަންނަ އިރު މިއީ ފަހުގެ ތާރީހެއްގައި އެގައުމުގެ އިގްތިސާދު މިހާ ބޮޑަށް އަޑި އަޅާލި ފުރަތަމަ ފަހަރެވެ.\nލުބުނާންގެ ސަރުކާރު ކަރަންޓް ކުންފުނީގެ ހިދުމަތްތައް މެދުކެނޑުނު އިރު ގިނަ ރައްޔިތުންތަކެއް ވަނީ ކަރަންޓު ހޯދުމަށްޓަކައި ޕްރައިވެޓް ޖެނެރޭޓަރުތަކުގެ ބޭނުން ހިފާފަ އެވެ. -- އަލް އަރަބިއްޔާ


މާލެއިން ދެވަނަ މީހަކު ކޮވިޑް-19 އަށް ފައްސި ވެއްޖެ – Dhen.mv\nމާލެއިން ދެވަނަ މީހަކު ކޮވިޑް-19 އަށް ފައްސި ވެއްޖެ\nދެން އެމްވީ April 15, 2020 - 10:59 pm\nމާލެއިން ދެވަނަ މީހަކު ކޮވިޑް-19 އަށް ފައްސި ވެއްޖެއެވެ.\nހެލްތު ޕްރޮޓެކްޝަން އެޖެންސީ(އެޗްޕީއޭ) އިން މިރޭ ބުނީ މި މީހާއަކީ މިއަދު ހެނދުނު މާލެއިން ފައްސިވި މީހާއާ ޑައިރެކްޓް ކޮންޓެކްޓް ވެފައިވާ މީހެއް ކަމަށެވެ. އެމީހާ މިހާރު އައިސޮލޭޝަން ފެސިލިޓީ އަށް ބަދަލުކުރެވިފައިވާ ކަމަށް އެޗްޕީއޭ އިން ބުނެއެވެ.\nމިއީ މާލެއިން ކޮވިޑަށް ފައްސިވި ދެވަނަ މީހާއެވެ. އަދި މިއީ ރާއްޖެއިން ކޮވިޑަށް ފައްސިވި ހަތްވަނަ ދިވެހި މީހާއެވެ. މިއާއެކު ރާއްޖެއިން 22 މީހަކަށް ވަނީ މި ބަލި ޖެހިފައެވެ. މީގެތެރެއިން 16 މީހަކު ވަނީ ބަލިން ރަނގަޅުވެފައެވެ.\nމާލެއިން މިއަދު ފައްސިވި މީހާއަކީ މިފަހުން ރާއްޖެ އަށް ބޭރަށް ދަތުރުކޮށްފައިވާ މީހެއް ނޫން ކަމަށާއި އަދި މީގެކުރިން ރާއްޖެ އަށް ޕޮޒިޓިވްވި މީހަކާ ވެސް އެމީހާ ކޮންޓެކްޓް ވެފައި ނުވާ ކަމަށް ސަރުކާރުން މިއަދު ވަނީ ބުނެފައެވެ.\nމާލެއިން ފުރަތަމަ މީހާ ފައްސިވުމާ ގުޅިގެން މާލެ މިހާރު އޮތީ 24 ގަޑިއިރުގެ ލޮކްޑައުންގެ ހާލަތުގައެވެ. އަދި މާލެ ސަރަހައްދަށް މިހާރު ވަނީ ރެޑް އެލާޓް ވެސް ނެރެފައެވެ. ރެޑް އެލާޓަށް މާލެ ގެނެސްފައިވަނީ ޓްރެވެލް ހިސްޓްރީއެއް ނެތި މީހުންގެ މެދުގައި ބަލި ފެތުރުމުންނެވެ.


ކޮވިޑް ވެކްސިންގެ ތިން ވަނަ ޑޯޒެއް ޖެހުމުގެ ބޭނުމެއް ނެތް\n14 ސެޕްޓެންބަރު 2021 - 07:21 0\nރާއްޖޭގައި މީހެއްގެ ގަޔަށް ކޮވިޑް ވެކްސިން ޖަހަނީ.-- ފޮޓޯ: ހުސެން ޝަޔާހް/ އަދަދު\nޕެރިސް، ފްރާންސް (ސެޕްޓެމްބަރު 13) - ކޮވިޑް ވެކްސިން މިހާރު ދެމުންދާ ގޮތުން ބައްޔާ ދެކޮޅަށް ރަނގަޅު ރައްކާތެރިކަމެއް ލިބޭ ކަމަށާއި ބޫސްޓާއެއްގެ ގޮތުގައި ތިން ވަނަ ޑޯޒެއް ޖެހުމުގެ ބޭނުމެއް ނެތް ކަމަށް ދިރާސާއަކުން ދައްކައިފި އެވެ.\nބައެއް ގައުމުތަކުން މިހާރު ވެސް ދަނީ ވެކްސިން ތިން ވަނަ ޑޯޒެއް ދެމުންނެވެ. ވެކްސިން ޕްރޮގްރާމް ހިންގުމުގައި ކުރީގައި އުޅޭ އިޒްރޭލް ފަދަ ގައުމުތަކުން ތިން ވަނަ ޑޯޒް ދޭން ފެށީ ޑެލްޓާ ވޭރިއެންޓާ ހެދި ކޭސްތައް އިތުރުވަމުންދާ ކަމަށް ފާހަގަވުމުންނެވެ.\nނަމަވެސް ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) ގެ ސައިންސްވެރިން ބައިވެރިވެގެން ހެދި ދިރާސާއަކުން ދައްކާ ގޮތުގައި ޑެލްޓާ ވޭރިއެންޓު ފެތުރުނު ނަމަވެސް "ބޫސްޓާ ޑޯޒެއް ދޭން ޖެހޭ ފަދަ ހާލަތެއް މެދުވެރިއެއް ނުވެ އެވެ."\nދިރާސާ ބިނާކޮށްފައި ވަނީ ކްލިނިކަލް ޓްރަޔަލްތަކާއި އޮބްޒަވޭޝަނަލް ސްޓަޑީތަކަށެވެ. ހުރިހާ ޓެސްޓަކުން ވެސް ހާމަވި ގޮތުގައި ވެކްސިން ޖެހުމުން ކޮވިޑް ބަލީގެ ސީރިއަސް އަލާމަތްތަކާ ދުރުކޮށްދެ އެވެ.\nޑެލްޓާ ވޭރިއެންޓު ހިމެނޭ ގޮތަށް، މައިގަނޑު ހުރިހާ ވޭރިއެންޓަކުން ބަލި ޖެހުނު ނަމަވެސް ވެކްސިނުން ރައްކާތެރިކަން ލިބެ އެވެ. ނަމަވެސް ވެކްސިން ޖަހާފައިވާ މީހަކަށް ވެސް ޑެލްޓާ ވޭރިއެންޓުން ކޮވިޑް ޖެހިއްޖެ ނަމަ، އަލާމާތްތައް ފެނުން އެކަށީގެންވެ އެވެ.\n"ޖުމްލަ ގޮތެއްގައި ބަލާ ނަމަ، މިހާރު ހުރި ދިރާސާތަކުން އެނގޭ ގޮތުގައި ވެކްސިންގެ ދެ ޑޯޒް ޖަހާފައިވާ މީހަކަށް ކޮވިޑް ޖެހި ހާލު ސީރިއަސްވުމުގެ ފުރުސަތު ކުޑަ. އެހެންވީމާ ވެކްސިނުން ލިބޭ ރައްކާތެރިކަން ކުޑަވާ ކަމަށް ބެލެވޭނެ ހެއްކެއް ނެތް،" ދަ ލޭންސެޓް ޖާނަލްގައި ހޯމަ ދުވަހު ޝާއިއު ކުރި ދިރާސާ ރިޕޯޓު ލިޔުމުގައި ބައިވެރިވި ޑަބްލިއުއެޗްއޯގެ އެނާ މާރިއާ ހެނާއޯ ރެސްޓްރެޕޯ ވިދާޅުވި އެވެ.\nއޭނާ ވިދާޅުވީ މި ވަގުތު ބަލަންވީ ދުނިޔޭގެ އެކި ކަންކޮޅުތަކުގައި ވެކްސިން ނުލިބި ތިބި މީހުންނަށް ޑޯޒްތައް ފޯރުކޮށްދޭން ކަމަށެވެ.\n"ވެކްސިނަށް އެންމެ ބޮޑަށް ބޭނުން ޖެހިފައިވާ ތަންތަނަށް ޑޯޒްތައް ލިބޭ ނަމަ، އާ ވޭރިއެންޓުތައް އުފެދުން ހުއްޓުވާ، ބަލިމަޑުކަން ނިމުމަކަށް ގެންނަން ކުރާ މަސައްކަތް ހަލުވި ކުރެވޭނެ،" އޭނާ ވިދާޅުވި އެވެ.\nފްރާންސްގައި މިހާރު ތިން ވަނަ ޑޯޒް ދެމުން ދަނީ އުމުރުން ދުވަސްވީ މީހުންނާއި ހަށިގަނޑުގެ ދިފާއީ ނިޒާމު ބަލިކަށި މީހުންނަށެވެ. އިޒްރޭލުގައި އުމުރުން 12 އަހަރުން މަތީގެ ކުދިންނަށް ވެސް ތިން ވަނަ ޑޯޒް މިހާރު ވަނީ ދޭން ފަށާފަ އެވެ. ތިން ވަނަ ޑޯޒް ދެނީ ވެކްސިން ފުރަތަމަ ދެ ޑޯޒް ހަމަކުރާތާ ފަސް މަސް ފަހުންނެވެ.\nދިރާސާގައި ބުނެފައި ވަނީ މިހާރު ފެތުރެމުންދާ ވޭރިއެންޓުތަކާ ދެކޮޅަށް މި ވަގުތު ލިބެން ހުރި ވެކްސިންތަކުން ރައްކާތެރިކަން ލިބޭ ކަމަށެވެ.\nކުރިމަގުގައި ވައިރަސް އިތުރަށް މިޔުޓޭޓްވެ، ވެކްސިނުން ލިބޭ ރައްކާތެރިކަން ކުޑަވާ ފަދަ ވޭރިއެންޓެއް އުފެދިއްޖެ ނަމަ، ތިން ވަނަ ޑޯޒެއް ޖެހުމުގެ ބަދަލުގައި އެ ވޭރިއެންޓަށް ހާއްސަ ވެކްސިނެއް އުފެއްދުން މާ ބުއްދިވެރި ކަމަށް ދިރާސާގައި ވެ އެވެ.\nޑަބްލިއުއެޗްއޯގެ ވެރިޔާ ޓެޑްރޯސް އަދަނޮމް ގައުމުތަކަށް ގޮވާލައްވާފައި ވަނީ މި އަހަރު ނިމުމުގެ ކުރިން ތިން ވަނަ ޑޯޒް ދޭން ނުފެށުމަށެވެ.\nޑަބްލިއުއެޗްއޯގެ އަމާޒަކީ ސެޕްޓެމްބަރު މަސް ނިމުމުގެ ކުރިން ދުނިޔޭގެ ކޮންމެ ގައުމަކުން ވެސް އާބާދީގެ 10 ޕަސެންޓަށް ވެކްސިން ދެވޭނެ ގޮތް ހެދުމެވެ. އަދި މި އަހަރު ނިމޭއިރު އެ އަދަދު 40 ޕަސެންޓަށް މަތި ކުރުމަށެވެ.\nއަންނަ އަހަރުގެ މެދަކާ ހަމައަށް ދާއިރު ދުނިޔޭގެ އާބާދީގެ މަދުވެގެން 70 ޕަސެންޓު ވެކްސިން ފުރިހަމަ ކުރުމަށް ވެސް ޑަބްލިއުއެޗްއޯ އިން ދަނީ ބާރު އަޅަމުންނެވެ.\nކުދި ޖަޒީރާ ގައުމުތަކުގެ އެއް ތަސައްވުރުން ބަދަލު ގެނެވޭނެ


Order Lassvumun Waiter Ehge Gaigai Thalhaigane Aniyaa Kohfi - Vaguthu\nއޯޑަރު ލަސްވުމުން ވޭޓަރެއްގެ ގައިގައި ތަޅައިގަނެ އަނިޔާކޮށްފި\nއިންޑިއާގެ ރެސްޓޯރެންޓެއްގައި މަސައްކަތް ކުރަމުންދިޔަ ވޭޓަރެއްގެ ގައިގައި ރެސްޓޯރެންޓަށް ދިޔަ ބަޔަކު ތަޅައި އަނިޔާކުރި މައްސަލައެއް ހޫނުވެއްޖެއެވެ.\nރިޕޯޓްތައް ބުނާގޮތުގައި، މަހެންދްރަ ޕްރަދޭޝްގެ މެދުތެރޭ އަވަށެއްގައި ހުންނަ އެ ރެސްޓޯރެންޓުގެ ތެރޭގައި ވޭޓަރަށް އަނިޔާކޮށްފައި ވަނީ 17 މީހުންގެ ގްރޫޕަކުންނެވެ. އެމީހުން ވޭޓަރަށް އަނިޔާ ކޮށްފައި ވަނީ އެމީހުންގެ އޯޑަރު ލަސްވުމުން ކަމަށް ވެއެވެ.\nމި މަންޒަރު، ރެސްޓޯރެންޓު ތެރޭގައި ހުރި ކެމެރާއަކަށް އަރާފައ ވާއިރު، ރެކޯޑުކޮށްފައިވާ ވީޑިއޯ އިން ފެންނަ ގޮތުގައި 17 މީހުންގެ ގުރޫޕުން ރެސްޓޯރެންޓުގެ ބަދިގެއަށް ވަދެފައި ވަނީ ހޫނު ޒުވާބެއްގެ ތެރެއިންނެވެ. އެމީހުން ވަނީ ބަދިގެ ތެރޭގައި ހުރި ފުޅިތަކާއި ތަށިތައް ނަގައިގެން ވޭޓަރަށް އަނިޔާ ކޮށްފައެވެ. އަދި އޭގެ ތެރޭގައި ހުރި ފިރިހެނަކު މޭޒެއް ވޭޓަރާ ދިމާލަށް ހޫރާލަން އުޅުނު މަންޒަރުވެސް ވީޑިއޯއިން ފެނެއެވެ.\nމި ހާދިސާ އާއި ގުޅިގެން އެ ރެސްޓޯރެންޓުން ބުނެފައި ވަނީ ވޭޓަރަށް ހަމަލާދިން މީހުން ތިބީ މަސްތުގެ ހާލަތުގައި ކަމަށާއި އަދި ފުރަތަމަވެސް ވޭޓަރާ މުހާތަބު ކޮށްފައި ވަނީ ރުންކުރުކޮށް ކަމަށެވެ. އޭނާ ބުނިގޮތުގައިި ވޭޓަރަށް އެ މީހުން ހަމަލާ ދިނީ ތައްޓެއް ތަޅާލިކަމަށް ބުނެއެވެ. އަދި އެމީހުން ވަނީ ކާއެއްޗިހި ލަސްކަމަށް އެތައް ފަހަރަކު ޝަކުވާ ކޮށްފައި ކަމަށާއި ނަމަވެސް އެހާ ބައިވަރު މިހުންނަށް ކުޑަ ވަގުކޮޅެއްގެ ތެރޭގައި ކާނާ ފޯރުކޮށްދިނުމަކީ ދަތިކަމެއް ކަމަށް ރެސްޓޯރެންޓުން ވަނީ ބުނެފައެވެ.\nއެހާދިސާގައި ބޮޑަށް އަނިޔާވެފައި ވަނީ ވޭޓަރަށް ނަމަވެސް އެކަން ހުއްޓުވަން މަސައްކަތްކުރި މީހުންނަށް ވެސް އެގުރޫޕުން ވަނީ އަނިޔާކޮށްފައެވެ. އޭގެ ތެރޭގައި ރެސްޓޯރެންޓުގެ ޝެފުންނާއި ޖެނެރަލް މެނޭޖަރު ހިމެނެއެވެ. މިހާރު މައްސަލަ ފުލުހުންނަށް ހުށަހަޅާފައިވާކަމަށް އެ ރެސްޓޯރެންޓުން ބުނެއެވެ.


އެމެރިކާ ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު ރައީސުލްޖުމްހޫރިއްޔާގެ އަރިހަށް އިޙްތިރާމްގެ ޒިޔާރަތެއް ކުރައްވައިފި – Maldivian Democratic Party\n06 އޮކްޓޯބަރު 2011\nއެމެރިކާ ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު ރައީސުލްޖުމްހޫރިއްޔާގެ އަރިހަށް އިޙްތިރާމްގެ ޒިޔާރަތެއް ކުރައްވައިފި\nއެމެރިކާ ސަރުކާރުގެ އެހީގެ ދަށުން ހއ. ދިއްދޫގަޔާއި ޅ. ހިންނަވަރުގައި ބޯފެން ފޯރުވައިދިނުމުގެ މަޝްރޫޢެއް ހިންގުމަށް ހަމަޖެހިއްޖެ\nއެމެރިކާ ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު ޕެޓްރީޝިއާ ބުޓެނިސް، ރައީސުލްޖުމްހޫރިއްޔާ މުޙަންމަދު ނަޝީދުގެ އަރިހަށް އިޙްތިރާމްގެ ޒިޔާރަތެއް ކުރައްވައިފިއެވެ.\nއިއްޔެ މެންދުރުފަހު ރައީސުލްޖުމްހޫރިއްޔާގެ އޮފީހުގައި ބޭއްވެވި މިބައްދަލުކުރެއްވުމުގައި، ދިވެހިރާއްޖެއާއި އެމެރިކާއާ ދެޤައުމުގެ ދެމެދުގައި އޮންނަ ގާތް ގުޅުމާބެހޭގޮތުން ދެބޭފުޅުން މަޝްވަރާ ކުރެއްވިއެވެ.\nއިޙްތިރާމްގެ ޒިޔާރަތަށްފަހު ރައީސުލްޖުމްހޫރިއްޔާއާއި އެމެރިކާ ސަފީރު، ރާއްޖޭގެ ޚަބަރުފަތުރާ ވަސީލަތްތަކާ ބައްދަލުކުރެއްވިއެވެ. މި ބައްދަލުވުމުގައި، އެމެރިކާ ސަފީރު ވާހަކަފުޅު ދައްކަވަމުން، އެމެރިކާ ސަރުކާރުގެ އެހީގެ ދަށުން ރާއްޖޭގައި ސާފު ބޯފެން ފޯރުވައިދިނުމުގެ މަޝްރޫޢެއް ކުރިއަށް ގެންދިޔުމަށް ހަމަޖެހިފައިވާކަން ހާމަކުރެއްވިއެވެ. މިގޮތުން، ކަނޑުގެ ލޮނު ބޭނުންކޮށްގެން، ހއ. ދިއްދޫގަޔާއި ޅ. ހިންނަވަރުގައި ބޯފެން އުފެއްދުމުގެ ނިޒާމެއް ޤާއިމް ކުރުމަށް ހަމަޖެހިފައިވާ ކަމުގައި ވިދާޅުވެ، މި މަޝްރޫޢާބެހޭ މަޢްލޫމާތު ދެއްވިއެވެ.\nރައީސުލްޖުމްހޫރިއްޔާ ދެއްކެވި ވާހަކަފުޅުގައި، އެމެރިކާ ސަރުކާރުން ރާއްޖޭގެ ވަރަށް ގިނަ ރައްޔިތުންނަށް ސާފު ބޯފެން ލިބުމުގެ ނިޒާމެއް ޤާއިމުކޮށްދެއްވާ ކަމަށްޓަކައި އެމެރިކާ ސަފީރަށް ވަރަށް ޚާއްޞަ ގޮތެއްގައި ޝުކުރު އަދާކުރެއްވިއެވެ. އަދި އެމެރިކާ ސަރުކާރުން ރާއްޖެއާ ދޭތެރޭ އަބަދުވެސް ބަހައްޓަވާ ގާތް ގުޅުން ރައީސުލްޖުމްހޫރިއްޔާ ފާހަގަކުރެއްވިއެވެ.\nއެމެރިކާ ސަރުކާރުގެ އެހީގެ ދަށުން ހއ. ދިއްދޫގަޔާއި ޅ. ހިންނަވަރުގައި ޤާއިމް ކުރުމަށް ހަމަޖެހިފައިމިވާ ބޯފެން ފޯރުވައިދިނުމުގެ މަޝްރޫޢަކީ، 7.5 މިލިއަން ޑޮލަރުގެ މަޝްރޫޢެކެވެ.


އަޚްލާޤް – Page 11 – DhiSalafiyyah\nހަތަރު ކަލިމައިގެ މާތްކަން (3)\nތިމަންކަލޭގެފާނާގެން އިސްރާކުރެވުނު ރޭގައި ތިމަންކަލޭގެފާނާ އިބްރާހީމްގެފާނު ބައްދަލުވެވަޑައިގަތެވެ. އެ ހިނދު އިބްރާހީމްގެފާނު ވިދާޅުވިއެވެ. އޭ މުޙައްމަދެވެ! ތިމަންކަލޭގެފާނުންގެ ފަރާތްޕުޅުން ކަލޭގެފާނުގެ އުއްމަތަށް ސަލާމް ދަންނަވާ ދެއްވާށެވެ.\n11/09/2014 އަޚްލާޤް, ދީންއައްޝައިޚް މުޙައްމަދު ސިނާން\nނަބިއްޔާ ޞައްލަﷲ ޢަލައިހިވަސައްލަމަ ވަނީ އިރު އޭގެ މައްޗަށް އެރި ކޮންމެ އެއްޗަކަށްވުރެ (އެބަހީ؛ ދުނިޔެއާއި ދުނިޔޭގައި ވާހާ އެއްޗަކަށްވުރެ) އެކަލޭގެފާނުގެ އަރިހުގައި މި ހަތަރު ކަލިމައިގެ ލޮބުވެތިކަން ބޮޑުވެގެންވާކަމުގެ ޚަބަރު ދެއްވާފައެވެ.\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް)10\nމަދީނާގައި ދިރިއުޅުމާ ގުޅުންހުރި އަދަބުތައް\n08/09/2014 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nމަދީނާގެ މާތްކަން (އަދި އެތާގައި ދިރިއުޅުމާއި އެތަނަށް ޒިޔާރަތްކުރުމުގެ އަދަބުތައް)9\nމަސްޖިދުލް ޤުބާއަކީ މި މަދީނާ އަށް ލިބިގެންވާ އަނެއް މަތިވެރިކަމެވެ. އެއީ އެންމެ ފުރަތަމަ ދުވަހުން ފެށިގެން ތަޤްވާގެ މަތީގައި ބިނާކުރެވިފައިވާ މިސްކިތެވެ.\n07/09/2014 އަޚްލާޤް, ދީންއަލްއަޙް ޢައުފް ޢަބްދުއްސައްތާރު\nނަމާދުގެ ޘަވާބު ގިނަވެ އިތުރުވެގެން ދާނެކަމަށް އައިސްފައިވަނީ ހަމައެކަނި ފަރުޟުނަމާދުތަކެއްނޫނެވެ. ނުވަތަ ސުންނަތްނަމާދު އެކަންޏެއްވެސް ނޫނެވެ.\nފަހެ، ހަމަކަށަވަރުން ޢިއްޒަތްވަންތަ ﷲ ވަނީ މަތިވެރިވެގެންވާ މަތިވެރިކުރެއްވުމަކުން ހަތަރު ކަލިމައެއް ޚާއްޞަކުރައްވާފައެވެ. އަދި އެކަލިމަތަކުގެ ހައިބަތު ބަޔާންކުރައްވާފައެވެ. އަދި އެކަލިމަތަކުގެ ޤަދަރު އުފުއްލަވާފައެވެ. އަދި އެކަލިމަތަކުގެ މަތިވެރި މަޤާމު ބަޔާންކުރައްވާފައެވެ.\nދެމީހެއްގެ ދެމެދުގައި ޞުލްޙަކުރުން\nނަބިއްޔާ صلى الله عليه وسلمއަޅުގަނޑުމެންނަށް ޚަބަރު ދެއްވާފައިވާ ގޮތުގައި މީސްތަކުންގެ ދެމެދު އިޞްލާހުކުރުމަކީ، ސުންނަތް ނަމާދުކުރުމާއި، ސުންނަތް ރޯދަ ހިފުމާއި، ހެޔޮކަމުގެ ގޮތުން ކުރެވޭ ޞަދަޤާތާއި މިކަންކަމަށްވުރެ މާތްކަމެކެވެ.\n26/08/2014 އަޚްލާޤްއަލް އަޚް ޢާޒިމް ޚާލިދު\nމައިންބަފައިންނަކީ އެބައިމީހުންގެ ދަރިންނަށް ނުހަނު ހެޔޮއެދޭ ބައެކެވެ.\nމުސްލިމުންގެ މައްޗަށް ވާޖިބު ވެގެންވަނީ ކުޅިވަރާއި ސަކަރާތްޖެހުން ދޫކޮށްލުމެވެ. އަދި ﷲ ޢައްޒަ ވަ ޖައްލަ އަށް އަޅުކަންކުރުމަށް ކުރިމަތިލުމެވެ.\n10/07/2014 އަޚްލާޤް, ދީންއަލް އުޚްތު އުއްމު ލުބާބާ ބިންތި އަންވަރު\nއެންމެ ހެޔޮ ނަޞީޙަތްދޭނެ ބަޔަކީ މައިންބަފައިންނެވެ. އަދި އެންމެބޮޑަށް ދަރިންނަށް އަޅާލާ އޯގާތެރިވެ ހަމްދަރުދީވާނެ ބަޔަކީވެސް އެބައިމީހުންނެވެ.\nﷲއަށްޓަކައި ލޯބިވީ ދެމީހުން : އިބުނު ޢުޘައިމީން\nالحمد لله رب العالمين، الصلاة و السلام على أشرف الأنبياء و المرسلين. أما بعد. އެންމެ ބޮޑުވެގެންވާ ދުވަހަކީ ޙިސާބު ބައްލަވާނެ ޤިޔާމަތްދުވަސް ކަމާމެދު ޝައްކެއްނެތެވެ. ނަބިއްޔާ ޞައްލަﷲ ޢަލައިހި ވަސައްލަމަވަނީ އެދުވަހުން ﷲގެ ޢަރުޝިކޮޅުގެ ހިޔާދެއްވާނެ ހަތްބަޔެއްގެ ޚަބަރުދެއްވާފައެވެ. ނަބިއްޔާ ޞައްލަަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ. ( سَبْعَةٌ يُظِلُّهُمْ اللَّهُ فِي ظِلِّهِ يَوْمَ لَا ظِلَّ إِلَّا ظِلُّهُ الْإِمَامُ الْعَادِلُ وَشَابٌّ نَشَأَ فِي عِبَادَةِ رَبِّهِ…\n27/04/2014 އަޚްލާޤް, ދީންއައްޝައިޚު ޢަބްދުއްރަޙީމް ބިން މުޙައްމަދު


Washington hamanujehumuga4meehun maru, 52 meehun hayyaru - vNews.mv\nވޮޝިންޓަން ހަމަނުޖެހުމުގަ4މީހުން މަރު، 52 މީހުން ހައްޔަރު\nސައިފް އަޒްހަރު 07 January 2021, 13:20\nއެމެރިކާ ކޮންގްރެސް އިމާރާތަށާއި، އެ އިމާރާތް ހުންނަ ސަރަހައްދަށް ރައީސް ޑޮނަލްޑް ޓްރަމްޕްގެ ސަޕޯޓަރުން ވަދެގަނެ ރޭގެ ވަގުތެއްގައި ހިންގި ހަމަނުޖެހުންތަކުގައި4މީހުން މަރުވެފައިވާ ކަމަށް ވޮޝިންޓަންގެ ފުލުހުން ބުނެފިއެވެ.\nކޮންގްރެސް އިމާރާތުގައި ބެރިކޭޑް ޖަހާފައިވާ ދޮރެއް ފަޅާލާފައި ބަޔަކު ވަދެގަންނަން އުޅުމުގެ ތެރޭގައި ފުލުހުން ބަޑިޖެހުމުގެ ސަބަބުން އަންހެނަކުވަނީ މަރުވެފައެވެ. އޭނާ މަރުވެފައިވަނީ ހޮސްޕިޓަލަށް ގެންގޮސް ފަރުވާދެމުން ގެންދަނިކޮށެވެ.\nރޭގެ ހަމަނުޖެހުންތަކުގައި ދެން މަރުވެފައިވާ ތިންމީހުންނަކީ، ކޮންގްރެސް އިމާރާތް ހުންނަ ސަރަހައްދުގައި ހިނގި ހަމަނުޖެހުންތަކުގެ ތެރޭގައި މަރުވި މީހުންކަމަށް ފުލުހުން ބުނެއެވެ. ނަމަވެސް، އެމީހުން މަރުވި ސީދާ ސަބަބެއް ފުލުހުން ހާމައެއް ނުކުރެއެވެ.\nވޮޝިންޓަންގެ މެޓްރޯޕޮލިޓަން ޕޮލިސް ޑިޕާޓްމަންޓްގެ ވެރިޔާ ރޮބަޓް ކޮންޓީ ޕްރެސް ކޮންފަރެންސެއްގައި ވިދާޅުވީ، ހަމަނުޖެހުންތަކާ ގުޅިގެން ފުލުހުން މިހާތަނަށް 52 މީހަކު ހައްޔަރު ކޮށްފައިވާ ކަމަށެވެ. އޭގެ ތެރެއިން 26 މީހުންނަކީ ކޮންގްރެސް އިމާރާތް ހުންނަ ސަރަހައްދުން ހައްޔަރުކޮށްފައިވާ މީހުން ކަމަށާއި، އެހެން މީހުންނަކީ ކާފިއުއާ ޚިލާފްވެގެން ހައްޔަރު ކޮށްފައިވާ މީހުން ކަމަށްވެސް ކޮންޓީ ވިދާޅުވިއެވެ.\nހައްޔަރުކޮށްފައިވާ ބައެއް މީހުންނަކީ ލައިސަންސް ނެތި ހަތިޔާރު ގެންގުޅުމާއި، އެނޫން ހަތިޔާރު ގެންގުޅުމުގެ ކުށުގައި ހައްޔަރުކުރި މީހުން ކަމަށްވެސް ފުލުހުން ބުނެފައި ވެއެވެ.\nކޮންގްރެސް އިމާރާތުގެ އެކި ދިމަދިމާއިން ފުލުހުންވަނީ ބޮމާއި، ގޮވާތަކެތިވެސް ހޯދާފައެވެ. ކޮންގްރެސް އިމާރާތުގައި ހުންނަ ޑިމޮކްރެޓިކް ޕާޓީގެ އޮފީހާއި ރިޕަބްލިކަން ޕާޓީގެ އޮފީސް ކައިރިންވެސް ދެ ޕައިޕްބޮން ފެނުނު ކަމަށް ފުލުހުން ބުނެއެވެ.\nއެމެރިކާގެ ގަޑިން މެންދުރު 1:00 އެހާއިރު، ރާއްޖޭގެ ގަޑިން ރޭ މެންދަމުގެ ވަގުތެއްގައި، އެމެރިކާގެ ރައީސް ޑޮނަލްޑް ޓްރަމްޕްގެ އެތައްސަތޭކަ ސަޕޯޓަރުން ސަލާމަތީ ފެންސު ފަޅާލާފައިވަނީ ކޮންގްރެސް އިމާރާތް ހުންނަ ގޯތިތެރެއަށް ވަދެގަތީ، ކޮންގްރެސް ކުރިއަށްދިޔަ އިލެކްޓޯރަލް ކޮލެޖް ވޯޓް ސެޓިފައި ކުރުމުގެ މަސައްކަތަށް ހުރަސްއަޅަން ރައީސް ޑޮނަލްޑް ޓްރަމްޕް ގޮވާލެއްވުމާ ގުޅިގެންނެވެ.\n90 ވަރަކަށް މިނެޓް ގޯތިތެރޭގައި ތިބުމަށްފަހު ޓްރަމްޕްގެ ސަޕޯޓަރުންވަނީ ކޮންގްރެސް އިމާރާތުގެ ދޮރުތަކުގެ ބޭރުގައި ޖަހާފައިހުރި ބެރިކޭޑުތައް ފަޅާލައި، އިމާރާތުގެ އެތެރެއަށް ވަދެގެންފައެވެ. އޭރު ބައެއް ދިމަދިމާއިން ބަޑިޖަހާ އަޑުވެސް އިވެމުންދިޔައެވެ.\nޓްރަމްޕްގެ ސަޕޯޓަރުން ކޮންގްރެސް އިމާރާތަށް ވަދެގަތުމުން، އެވަގުތު ޖަލްސާކުރާ ޗެމްބަރުގައި ތިއްބެވި ހައުސްއާއި، ސެނޭޓްގެ މެމްބަރުން ރައްކާތެރިކޮށް ހިމާޔަތްދޭށެވެ. އެ މެމްބަރުން ސަލާމާތް ހޯދީ، ކޮންގްރެސް އިމާރާތުގައި ހުންނަ ބިންގަރާސް ދޮރުތަކުން ބޭރަށް ނުކުމެވަޑައި ގެންނެވެ.\nމީޑިއާ ރިޕޯޓްތައް ބުނަމުންދިޔައީ، ޓްރަމްޕްގެ ސަޕޯޓަރުން ރާވާފައިއޮތީ ކޮންގްރެސް އިމާރާތް އެއްކޮށް ހިސާރުކޮށްގެން ތިބުމަށް ކަމަށެވެ.\nނަމަވެސް، އިތުރު އެހީއަށް ފުލުހުން އެދުމާއެކު، ނޭޝަނަލް ގާޑުން އެކްޓިވޭޓްކޮށް ރަޔަޓް ގިޔަރުގައި ނޭޝަނަލް ގާޑުން މާ ގިނައިރެއް ނުވަނީވެސްވަނީ އެ ސަރަހއްދަށް ގޮސްފައެވެ.\nއަދި އެމެރިކާ ގަޑިން އިރުއޮއްސި 6:00 އިން ފެށިގެން ވޮޝިންޓަންގައި ކާފިއު ހިންގަން ވޮޝިންޓަން ޑީސީގެ މޭޔަރު އިޢްލާން ކުރެއްވުމާއެކު، އެ ވަގުތު ޖެހުމާއެކު ސަލާމަތީ ބާރުތަކުންވަނީ އާންމުން ދުރަށްޖައްސާފައެވެ.\nކޮންގްރެސް އިމާރާތުން މީހުން ނެރުމާއި، ގޯތި ތެރެ ހުސްކުރުމަށް ސަލާމަތީ ބާރުތަކުން ކުރި މަސައްކަތުގައި، ޓްރަމްޕްގެ ބައެއް ސަޕޯޓަރުން ގަދަދައްކައި، ސަލާމަތީ ބާރުތަކާ ކުރިމަތިލާފައި ވެއެވެ. މިކަމުގެ ސަބަބުން ފުލުހުންގެ ބައެއްމީހުންނަށް އަނިޔާވެ، އެކަކު ހޮސްޕިޓަލަށް ގެންދަން ޖެހުނެވެ.\nކޮންގްރެސް އިމާރާތަށް ވަދެގަތް މީހުންވަނީ އެ އިމާރާތުގައި ހުންނަ އެކި އޮފީސްތަކަށް ބޮޑެތި ގެއްލުންތައްދީ، ގޮނޑިތައް ހަލާކުކޮށް ދޮރުތަކުގެ ބިއްލޫރިތައް ތަޅައި ސުންނާފަތި ކޮށްލާފައެވެ.


ދިނީ ޒަހަރު…. 18 | Esfiya - Dhivehi Vaahaka Site\n17 ވަނަބައިގެ ތެރެއިން….\nއެރޭ ނުވައެއް ޖަހާލީހާއިރު ޔަނާލްް އިނީ ރަސްފަންްނުގައި ބަހައްޓާފައި ހުރި ޖޯއްޔެއްގައެވެ. އިރުކޮޅަކުން އެދިމާލަށް މަޑުމަޑުން ހިނގާފައި އަންްނަ ޔަޒްދާންް ފެނުމުން ޔަނާލްްގެ ހިތް ރޯލިއެވެ. ޔަޒްދާން އިށީނީ ޔަނާލާއި ޖެހިގެން އެއް ޖޯލި ދޫކޮށްފަ ޖެހިގެން ހުރި ޖޯލީގައެވެ. ދުރުން ބަލާ މީހަކަށްވެސް އެއީ އެކުގައި ތިބި ދެމީހުންކަން ފަހުމް ނުވާގޮތަށެވެ.\n“އަހަރެން ނުބުނަންތަ އަހަރެންގެ ބޮލަށް އުނދަގު ނުކުރާށޭ. ބުނީމެއްނު ވެދިޔަ ކަންތައް ހަނދާން ނައްތާލާށޭ” ފޯނަށް ބަލަހައްޓައިގެން އިނދެ ޔަޒްދާން ބުނެލިއެވެ.\nއަހަރެން…. އަހަރެން ކިހިނެއް ހަނދާން ނައްތާލާނީ. އަހަރެންނަށް ނެތް ދުވަހަކުވެސް މިކަން ހަނދާން ނައްތާލެވޭކަށް. ޕްލީޒް އަހަރެންނާއި ދުރަށްނުދޭ” ވާހަކަދައްކަން ފެށުމާއެކު ޔަނާލަށް ރޮވުނެވެ.\n“އަހަންނަކަށް ނުވިސްނުނު ތިކިޔާ އެއްޗެއް. ވީކަމެއް ނުވާކަމަކަށް ނެހެދޭނެ މަށަކަށް. އެހެންނޫނަސް އަހަރެން މިތާ އުޅޭކަށް ނުވިސްނަން. އަހަރެން މިއުޅެނީ ވަރަށް އަވަހަށް ފުރަން” ފަރުވާކުޑަގޮތަކަށް ޔަޒްދާން ބުނެލިއެވެ.\n“އަހަންނަށް ތިހެން ނަހަދާ. ދާން! އަހަރެން ޕްރެގް. އިނގެއެއްނު އެވަރުގެ ކަމެއް އަހަރެންނަށް ކުރެވުނީ ދާންއާއި އެކުގަކަން” ޔަނާލް ވާހަކަދެއްކިއެވެ. ރޮމުން ވާހަކަދެއްކިޔަސް މީހަކަށް ޝައްކުނުވާފަދަ ގޮތަކަށެވެ. ޔަނާލްގެ ޖުމްލައިން ޔަޒްދާނަށް ހީވީ އުޑު ބޮލަށް ވެއްޓުނުހެންނެވެ. އިންތަނުން ކޮޅަށް ތެދުވެވުނީ ކުއްލިއަކަށެވެ.\n“މީ ތެދު. ގަބޫލުނުކުރަންޏާ ޔަޤީންކުރަން ހިނގާ ހޮސްޕިޓަލަށް” ޔަނާލް ބުނެލިއެވެ. ތުނިތުނިކޮށް ފަޅަން ފަށާފައިވާ ތުނބުޅީގައި އަތް ހާކާލުމަށްފަހު ހާސްކަމާއެކު އަލުން ކުރިން އިން ގޮނޑީގައި ޔަޒްދާން އިށީނެވެ.\n“ނޫން. ނޫން… މިދަނޑިވަޅުގައި ތިކަމުގައި އަހަރެންނަށް ކޮށްދެވޭނެ ކަމެއްނެތް. ޔަނާލް މިތަނުންދޭ” ޔަޒްދާން ހާސްކަމާއެކު ބުނެލިއެވެ.\n“ހެޔޮނުވާނެ. މިކަމުން އަހަރެން ސަލާމަތްކޮށްދީ…. ހި……ހިނގާ މެރީކުރަން. ޕްލީޒް” ޔަނާލް ބުނެލިއެވެ.\n“ވަޓް؟؟؟ ނުވާނެތިކަމެއް. އަހަރެން ތިކަމަކަށް ތައްޔާރެއްނޫން” ޔަޒްދާން ތެދުވެގެން ހިނގައިގަތެވެ. ރޯލާރޯލާ ޔަނާލަށް އިނދެވުނީ ކިހާ އިރެއް ވަންދެން ކަމެއްވެސް ނޭނގެއެވެ.\nގެއަށް ވަދެގެން ދިޔަ ޔަޒްދާން ފެނުމުން ކޮޓަރިން ނިކުތް ކުލްޝޫމް ގޮވާލިއެވެ.\n“ކިހިނެއް ފޯނަށް ހަދައިގެން ތިއުޅެނީ. މަންމަ ކިހާ ވަރަކަށް ގުޅައިފިން” ކުލްޝޫމް ބުނެލިއެވެ. ޔަޒްދާން ހުއްޓުނެވެ. ޖީބަށް އަތްލުމަށްފަހު ފޯނު ނަގާ ބަލާލިއެވެ. ތެދެކެވެ. ތިން ކޯލް މިސްވެފައި އެބައިނެވެ.\n“ސޮރީ. ނޭނގުނީ. ފްރެންޑަކާއެކު ކޮފީއެއްގައި އިނީ” ޔަޒްދާން ބުނެލިއެވެ.\n“ކާން ހަދަންތަ” ކުލްޝޫމް ބުނެލިއެވެ.\n“މަންމާ! ނެތް ކާހިތެއް. ކޮފީއެއް ހަދައިގެން ގެނެސްދީ” ޔަޒްދާން ބުނެލިއެވެ.\n“ދަރިފުޅުމެންނަށް މިރޭ ކިހިނެއްވެފަ ތިތިބީ. ފައި ވެސް ކާން ބެނުމެއްނުވި. މަންމަވެސް ނުކާނަން އެހެންވީމަ” ކުލްޝޫމް ބުނެލިއެވެ.\n“ނާލް! މިގަޑީގަ” ހުޅުވާފައި ހުރި ދޮރުމައްޗަށް އެރި ޔަނާލް ފެނުމުން ކުލްޝޫމް ބުނެލިއެވެ. ވަގުތުން ޔަޒްދާން އެނބުރި ބަލާލިއެވެ. ޔަނާލް ފެނުމާއެކު ޔަޒްދާން ހިތުގައި އިންތިހާއަށް ރިއްސާލިއެވެ. އެކުއްޖާ މިވަގުތު އޭނާގެ އެހީތެރިކަމަށް ބޭނުންވެފައިވާ ހާލު އަންދާޒާ ކޮށްލެވުނެވެ.\n“ދައްތާ! ފައި އެބައުޅޭތަ ކޮޓަރީގަ” ގަދަކަމުން މޫނުމައްޗަށް ހިނިތުންވުމެއް ގެނުވަމުން ޔަނާލް އަހާލިއެވެ. ކުލްޝޫމް ބޯޖަހާލުމާއެކު ޔަޒްދާން ކުރިމަތިން ހުރަސްކޮށް ޔަނާލް ސިޑިން އަރައިގެން ދިޔައއެވެ.\nލެޕްޓޮޕް ނަގައިގެން ހެޑްފޯނު އަޅައިގެން އެނދުގައި އިން ފައިޒަންއަށް ކުއްލިއަކަށް ދޮރާއި ދިމާލަށް ބަލާލެވުނީ ދޮރު ހުޅުވާލި ޔަނާލް ފެނިފައެވެ. ފައިޒަން ފެނުމާއެކު ޔަނާލް ފަޅައިގެން ދިޔައެވެ. ފައިޒަންއަށް އިނދެވުނު ތަނެއްވެސް ނޭނގެއެވެ. ދުމެއް ޖަހާފައި ޔަނާލް ކައިރިއަށް ދިޔައެވެ. އަދި ކޮޓަރިން ބޭރަށް ބޯދިއްކޮށްލުމަށްފަހު ދޮރު ލައްޕާލިއެވެ. ޔަނާލް ކުރިމަތީގައި ފައިޒަން ހުއްޓުމާއެކު ޔަނާލް ފައިޒަންގެ ހަށިގަނޑުގައި އޮޅުލައިގަތެވެ.\n“ފައި! ޕްލީޒް ހެލްޕް މީ. އޭނަ… އޭނަ…. ރިފިއުސް ކުރީ” ޔަނާލް ރޮމުން ބުނަމުން ދިޔައެވެ.\n“ސްޓޮޕް ކްރައިންގް. ލެޓް މީ ތިންކް….” ޔަނާލްގެ ހަށިގަނޑުގައި ދެއަތުން ވަށާލަމުން ފައިޒަން ބުނެލިއެވެ.\n“އަހަރެން މަރުވެދާނެ” ޔަނާލް ބުނެލިއެވެ.\n“ނޯ…. ތިހެން ނުބުނޭ…..ތިންކް ޕޮޒުޓިވް… އާދެބަލަ އިށީންނަން” ފައިޒަން ޔަނާލް ގޮވައިގެން ގޮސް އެނދުގައި ބޭންދިއެވެ. އިރުކޮޅެއްގެ ހިމޭންކަމަށްފަހު ޔަނާލް ރުއިން ހުއްޓާލިއެވެ. އޭރު އޭނާގެ ދެލޯލާއެކު މޫނުމަތި ވަނީ މަހެތި ވެފައެވެ.\n“ނަނާއަށް ކެރޭނެތަ ބޭސްކައިގެން ބޭބީ އެބޯޓްކޮށްލަން” ފައިޒަން އަހާލިއެވެ.\n“ނުކެރޭނެ. ފުރަތަމަ މިހާލު މިޖެހުނީވެސް ކުރެވުނު ފާފައެއްގެ ސަބަބުން. އަނެއްކާ މީގެ މައްޗަށް ފާފައެއް ކުރާކަށް ނުކެރޭނެ. އެކަމަކު ބޭބީ އުފަން ކުރާކަށްވެސް ނުކެރޭނެ. ކި….. ކިހިނެއް ވިހާނީ… ހާދަ ތަދުވާނޭ……..” ޔަނާލް ރޮމުން ވާހަކަދައްކަމުން ދިޔައެވެ.\n“ތީ ކާކު ކުރިކަމެއް. އައި މީން ނަނާ ތިހާ ޓްރަސްޓެއް ތިކުރީ ކާކަށް” ފައިޒަން އަހާލިއެވެ.\n“ނުކުރަން އެކަކަށްވެސް. މިއީ އަހަރެން ގަސްތުގައި ކުރި ކަމެއްނޫން. އަހަރެން ބޭނުމީ ކޮންމެސް މީހަކާއި ކައިވެނިކުރަން” ދެލޯ ފޮހެލަމުން ޔަނާލް ބުނެލިއެވެ.\n“ވިލް ޔޫ މެރީ މީ” ފައިޒަން އަހާލިއެވެ. ޔަނާލަށް ފައިޒަންގެ މޫނަށް ބަލާލެވުނެވެ. ފައިޒަން ބުނި އެއްޗެއް ޤަބޫލުނުކުރެވިފައެވެ.\n“ހިނގާ އަވަސްކުރަން. ނަނާއަށް ސެވަންޓީން ވިޔަސް ކުރެވޭނެ” ފައިޒަންގެ ދެލޮލުން ފެންނަނީ ޔަޤީންކަމެވެ. ޔަނާލް ބޯޖަހާލިއެވެ.\n“ގެއަށް ދިޔުމުގެ ކުރިން ބުނެދީބަލަ ތި ކުއްޖާގެ ބައްޕައަކީ ކާކުކަން” ފައިޒަން އެދުނެވެ.\n“ދަތުރު ދިޔަ ރޭގައި ހިނގި ހާދިސާއެއްމީ. މި ދަރިފުޅުގެ ރެސްޕޮންސިބިލިޓީ ނަގަން ޖެހޭ އަނެއް މީހަކީ ޔަ….ޔަޒްދާން…..” ޔަނާލް އިސްޖަހާލިއެވެ. ފައިޒަންގެ ދެލޯ ދިޔައީ މުދުނަށް އަރައިގެންނެވެ. އޭނައަށް ޤަބޫލެއްވެސް ނުކުރެވުނެވެ.\nދާން….” ފައިޒަންއަށް މަޑުމަޑުން ބުނެވުނެވެ. ޔަނާލް ބޯޖަހާލިއެވެ.\n“ޑޫ ޔޫ ލަވް ހިމް” ފައިޒަން އަހާލިއެވެ. ޔަނާލް ވަގުތުން ބޯޖަހާލިއެވެ. ފައިޒަން ޔަނާލް ގެނެސް ލޯބިން ބައްދާލިއެވެ. އޭރު އޭނާގެ ދެލޮލުން ކަރުނަތިއްކެއް ވެއްޓިގެން ދިޔައެވެ.\nޔަނާލް ގެއަށް ގެންދިޔުމަށްފަހު ފައިޒަން ކާރުގައި އައިސް ގެއަށް ވަންއިރު ރޭގަނޑު ބާރަ ޖަހަން ގާތްވެއްޖެއެވެ. އޭނާގެ މޫނުމަތި ވަނީ މިލާފައެވެ. ކުއްލިއަކަށް ދިމާވި ކަންތަކުން އޭނާ ހުރީ ބޮލުގައި ރިހުމެއް އުފެދިފައެވެ. ކޮޓަރިއަށް ވަނުމުގެ ބަދަލުގައި އޭނާ މިސްރާބު ޖެހީ ޔަޒްދާންގެ ކޮޓަރިއަށެވެ. ދެތިން ފަހަރަކު ދޮރުގައި ޓަކި ޖަހާލުމާއެކު ޔަޒްދާން ދޮރު ހުޅުވިއެވެ.\n“ވަންނަންތަ” ފައިޒަން އަހާލިއެވެ.\n“އޮފްކޯޒް” ބޮޑަށް ދޮރު ހުޅުވާލަމުން ޔަޒްދާން ބުނެލިއެވެ.\nފައިޒަން ވަދެގެން ގޮސް ކޮޓަރި މެދުގައި ހުއްޓުނެވެ.\n“ކޮޅަށްތަ ހުންނަނީ. އިށީންނަންވީނުން. ވަރަށް ސަޅި ފިލްމެއް މިބަލަނީ” މޫނުމަތީގައިވާ ހާސްކަން ފިލުވާލަމުން ޔަޒްދާން ބުނެލިއެވެ.\n“ނޫން. ނެތް ބަލާހިތެއް. މިއައީ ވަރަށް ބޮޑު ވާހަކައެއް ބުނަންވެގެން. ވަރަށް ބޮޑު ކަމެއް ދިމާވެގެން މިއުޅެނީ” ފައިޒަން ބުނެލިއެވެ. ޔަޒްދާންގެ ޙަޤީޤަތް އޭނާއަށް އިނގޭކަން އަންގާކަށް އޭނާ ބޭނުމެއްނުވިއެވެ.\n“އަނެއްކާ ކިހިނެއްވީ؟؟” ޔަޒްދާން އަހާލިއެވެ.\n“މިއުޅެނީ ނަނާއަށް ވަރަށް ބޮޑު ކަންތައްގަނޑެއް ދިމާވެގެން” ފައިޒަން ބުނެލިއެވެ. ވަގުތުން ހާސްކަމާއެކު ޔަޒްދާނަށް ތުނބުޅީގައި އަތް ހިންގާލެވުނެވެ.\n“ކިހިނެއްވީ އަނެއްކާ؟؟” ދެވަނަފަހަރަށް ޔަޒްދާން އަހާލިއެވެ.\n“ނަނާއަށް ކޮންމެސް މީހަކު ވަރަށް ބޮޑުދެރައެއް ދީފި. އެމީހާގެ ދަރިއަކަށް ނަނާ އިނީ ބަނޑުބޮޑުވެފަ. ނާނާ އަބަދު ރޮނީ” ފައިޒަން ބުނެލިއެވެ. ޔަޒްދާންގެ މޫނުމަތިން ހައިރާންކަމެއް ނުފެނުނެވެ.\n“ދެން؟ ދެން ކިހިނެއްހަދާނީ ދޯ” ޔަޒްދާން ބުނެލިއެވެ.\n“އަހަރެން ބުނެފިން ނަނާ ކައިރީގަ ބޭސްކާންވެސް. އެއްބަހެއްނުވި. އަދި އެކަން ކުރީ ކާކާއި އެއްކޮށްކަމެއް ވެސް އަހާއަހާ ނުބުނި” ފައިޒަން ބުނެލިއެވެ.\n“ދެން؟ ދެން ކިހިނެއް ހަދަން ނަނާ ވިސްނަނީ” ޔަޒްދާން އަހާލިއެވެ.\n“ދެން ކިހިނެއް ހެދޭނީ. އެފަކީރު މަރުއެވަނީ. ކީއްކުރާނީ. އަންހެންކުއްޖާ ވިއްޔާ ދުނިޔެތެރެއަށް ބޭޒާރުވާނީ. އެފިރިހެނަކު އެކަމުން ރެކިގަނެއްޖެ. ކިހާ ނުލަފާ ވިޔާނުދާ އިންސާނެއް އެއީ” ފައިޒަން ބުނެލިއެވެ. ޔަޒްދާން މޫނުމައްޗަށް އަރަމުން ދިޔަ ކުލަވަރު ފައިޒަންއަށް ސިއްރު ކުރުމަށް އަނެއް ފަރާތަށް އެނބުރުނެވެ.\n“އެކަމު ކޮންމެސް ކަމެއް ކުރަން ޖެހޭނެއްނު. ނުބުނޭތަ އޭނަ؟” ޔަޒްދާން އަހާލިއެވެ.\n“ވީ އާރ ގެޓިންގް މެރީޑް” ފައިޒަން ބުނެލިއެވެ.\n“ވަޓް؟؟؟؟” ތަންކޮޅެއް ބާރަށް ޔަޒްދާން ބުނެލިއެވެ.\n“އާނ… ދެން ކާކު ހުރީ ނަނާއަށް އެހީވާން. އަހަރެން ކޮންމެ ހާލެއްގަވެސް ނަނާއަށް އެހީވާން ބޭނުން. އެއް އެކުވެރިއަކު އަނެއް އެކުވެރިއެއްގެ އެހީތެރިކަމަށް ބޭނުންވާނީ މިކަހަލަ ވަގުތަކުގައި” ފައިޒަން ބުނެލިއެވެ. ޔަޒްދާން ގަދަކަމުން ހީލިއެވެ.\n“ދެން ދަނީ. އެކަކު ކައިރީގައިވެސް މިވާހަކަ ނުދައްކާތި. ވަރަށް ހެނދުނާ ހޭލައިގެން ޖެހޭނެ މިކަންތަކާ އުޅެން. ހާރުންބެއާއި ވާހަކަވެސް ދައްކަންޖެހޭ. މަންމައާ ވެސް ވާހަކަދައްކަންޖެހޭ. މާދަމާ ކޯޓަށް ފޯމްލާން އަހަރެން ބޭނުން” ފައިޒަން ބުނެލިއެވެ.\n“ގުޑްނައިޓް” ޔަޒްދާން ބުނެލިއެވެ. ފައިޒަން ނިކުތުމާއެކު ޔަޒްދާން ދޮރު ލެއްޕިއެވެ. ހާސްކަމާއެކު އެނދުގައި އިށީނދެވުނުއިރު އޭނާގެ ދެލޯ ކަރުނުން ފުރިއްޖެއެވެ. ދެއަތް ތެރޭގައި މޫނު ފޮރުވާލެވުނު އިރު އޭނާ ބަލިކަށިވެއްޖެއެވެ. އޭނާގެ އަމިއްލަ އިހުސާސްތަކާއި ހަނގުރާމަކޮށްކޮށް ވަރުބަލިވެއްޖެއެވެ. އޭނާގެ މުޅި ހަޔާތުގައި ވެސް އެންމެ ފުރަތަމަ ލޯބިވި އަންހެންކުއްޖާ އަކީ ޔަނާލެވެ. ޔަނާލްގެ ހަށިގަނޑުގައި އޭނާއަށް ބީހުނީވެސް އެލޯބީގެ ބާރުގައެވެ. އެހަށިގަނޑުން އޭނާއަށް ދޫކޮށްނުލެވުނީވެސް އެހެންވެއެވެ. އަމިއްލަ ފުރާނައަށް ވުރެ ވެސް ބޮޑަށް އޭނާ ޔަނާލް ދެކެ ލޯބިވެއެވެ. ޔަނާލާއި ގުޅުމެއް ނުބާއްވާ ކިތަންމެ ދުވަހަކުވެސް އޭނާ ކެތްކޮށްފާނެއެވެ. އެހެންނަމަވެސް އޭނާ ދުނިޔޭގައި ހުއްޓާ ޔަނާލް އެހެންމީހެއްގެ ހައްގަކަށްވާތަން ބަލަން އޭނާއަށް ކެތްނުކުރެވޭނެއެވެ. ޔަނާލް ބަނޑުގައި އޭނާގެ ދަރިއަކު ހެދިބޮޑުވަމުން އަންނަކަން އެނގުނު ހިނދު އެލޯބި އެތައް ގުނައެއް އިތުރުވެގެން ދިޔައެވެ. ވަގުތު ފާއިތުވުމުގެ ކުރިން އޭނާ ޔަނާލް ހާސިލްކުރާނެއެވެ.\nދަންވަރުގެ ހަމަހިމޭން ވަގުތެވެ. ނުނިދިގެން ޔަނާލް އެނދުގައި ދެކޮޅަށް ފުރޮޅި ފުރޮޅި އޮތެވެ. ފޯނަށް މެސެޖެއް އައީ ފާހާނާއަށް ދާން ތެދުވި ވަގުތުއެވެ.\n“ބައްދަލުކުރަން ބޭނުންވެގެން މިއައީ. މިހިރީ ތިރީގަ” ޔަޒްދާންގެ މެސެޖް ކިޔާލި ހިނދު ޔަނާލްގެ ހިނިތުންވުމަކުން ދެފަރާތަށް ދެމިލިއެވެ. ވަގުތުން ކަރުނައިގެ ތެރެއިން އޭނާގެ ދެލޯ ވިދައިގަތެވެ. ފާހާނާއަށް ނުވަދެ ކޮޓަރިން ބޭރަށް ނިކުތެވެ. އަދި މައި ދޮރާށިން ނިކުތުމުގެ ބަދަލުގައި ޔަޒްދާނަށް ގުޅުމަށްފަހު ފަހަތުގައި ހުންނަ ގުދަން ކައިރިއަށް އައިމަށް އެދުނެވެ. އަދި ގުދަނަށް ވަނުމަށްފަހު ގުދަން ތެރެއިން ލާފައި އެގޭ ޓެރަސްއަށް އެރޭނެ ކަމަށާއި އެއަށްފަހު ސިޑިން ފައިބައިގެން އައުމަށް އެދުނެވެ. ކުޑައިރުކޮޅެއް ފަހުން ޔަޒްދާން ސިޑިން ފައިބައިގެން އައިރު ޔަނާލް ހުރީ ކުރިމަތީގައެވެ.\n“މިތަނުގަތަ ވާހަކަދައްކާނީ” ޔަޒްދާން އަހާލިއެވެ. ޔަނާލް ފެނުމުން އޭނާ ކުޑަކޮށް ލަދުގަތެވެ. ޔަނާލް ކުރިއަށް ހިނގައިގަތުމުން ފަހަތުގައި ހުރެ ޔަޒްދާންވެސް ހިނގައިގަތެވެ. ކޮޓަރިއަށް ވަނުމަށްފަހު ޔަނާލް ދޮރު އެތެރެއިން ލޮކް ކޮށްލިއެވެ. ޔަޒްދާން ޔަނާލަށް ބަލާލިއެވެ. ފެހިކުލައިގެ ގޮޅިޖެހި ކުރުތާއާއި ހަރުވާޅުގައި ޔަނާލްގެ އިސްތަށިގަނޑުވަނީ ދެފަރާތަށް ގަތާލާފައެވެ. ފަސް ވަރަކަށް އަހަރުގެ ކުޑަ އަންހެންކުއްޖަކާއި އެގޮތަށް ހުންނައިރު ޔަނާލް ހާދަ އެއްގޮތެވެ. މޫނުމަތި ވަނީ ކުލަ އޮށްސިފައެވެ. ތުންފަތުގައިވަނީ ވަރަށް ފަނޑު ފިޔާތޮށި ކުލައެކެވެ. ދެލޮލުގައި ނިދީގެ ކަންފުޅެއްވެސް ނެތެވެ. ޔަޒްދާނަށް ބަލަހައްޓައިގެން ހުރީ މައުސޫމް ބެލުމަކުންނެވެ.\n“ނު…..ނުނިދަންތަ؟” ބުނާނެ އެއްޗެއް ނޭނގިގެން ޔަޒްދާން އަހާލިއެވެ.\n“ކޮން ވާހަކައެއް ދައްކަންވެގެން މީޓްކުރަން ބުނީ” ޔަނާލް އަހާލިއެވެ. ޔަޒްދާނަށް ކެތެއްނުވިއެވެ. މަޑު ހިނގުމެއްގައި ގޮސް ޔަނާލްގެފައި ބުޑުގައި އިށީނެވެ. ޔަނާލް ދިޔައީ ސިހިގެންނެވެ.\n“ނާލް! އައެމް ސޮރީ ވަޓް އެވަރ އައި ސެއިޑް އެންޑް އައި ޑިޑް” އޭނާ ވަގުތުން ޔަޒްދާން ކައިރީގައި އިށީނެވެ.\n“ނޫން. ޑޯޏްޓް ޑޫ ދެޓް. ދާންގެ މަގާމަކީ އަހަރެންގެ ފައި ބުޑެއްނޫން. އަހަރެންގެ ހިތް” ޔަޒްދާންގެ އަތް ގެންގޮސް އޭނާގެ މޭގައި ހިތާއިވީ ފަޅީގައި ޖައްސާލަމުން ޔަނާލް ބުނެލިއެވެ. ޔަޒްދާން ޔަނާލާއި ހަތަރުކަޅި ހަމަކޮށްލިއިރު ޔަޒްދާނަށް ވަނީ ރޮވިފައެވެ. ޔަޒްދާންގެ ލޮލުން ކަރުނަ ފެނުމާއެކު ޔަނާލަށް ކެތެއްނުވިއެވެ. އެދެލޮލުގައި ޔަނާލް ބޮސްދިނެވެ.\n“އައި ލަވް ޔޫ ސޯ މަޗް. ނާލް އެހެންމީހަކާއި ކައިވެނިކުރާ މަންޒަރު އަހަރެން ކިހިނެއް ބަލާނީ. އެއަށްވުރެ މަރުވިޔަސް މާ ރަނގަޅު. އައި ކާންޓް ލިވް ވިދް އައުޓް ޔޫ. އައި ލަވް ޔޫ މޯރދެން އެނީތިންގް” ޔަނާލްގެ މޫނުގައި ބޮސްދެމުން ޔަޒްދާން ކިޔަމުން ދިޔައެވެ. ޔަނާލް އިނީ އިވެމުން ދިޔަ ބަސްތައް ޤަބޫލުނުކުރެވިފައެވެ.\n“ބޭނުމެއްނޫން ބޭބީ ދެރަކޮށް ރޮށްވާކަށް. ސޮރީ” ޔަޒްދާން ޔަނާލް އޭނާގެ އަތު ތެރޭގައި ފިއްތާލިއެވެ. ވައިރޯޅިއަކަށްވެސް ދެމެދަށް ނުވަދެވޭނެހެން އޭނާގެ ގަޔާއި ޔަނާލް ގާތްކޮށްލުމަށްފަހު ކަނދުރާގައާއި ކަރުދަށުގައި ބޮސްދެމުން ދިޔައެވެ.\n“އަހަރެން ހިއެއް ނުކުރަން މިދަރަޖައަށް އެއްވެސް މީހެއްދެކެ ލޯބިވެވިދާނެ ކަމަކަށް. އަހަރެން މިލޯތްބަށް ފިލަން ވަރަށް މަސައްކަތްކުރިން. އަމިއްލަ ހިތަށް އޮޅުވާލަން ވަރަށް މަސައްކަތްކުރިން. އައިނީގެ މަޅީގައިވެސް ޖެހުނީ މިކަމުގެ ތެރެއިން ސަލާމަތްވާން އުޅެނިކޮށް. އަހަރެން ތިލޯތްބަށް އެދި ސަލާންޖަހަން” ޔަނާލްގެ ހަށިގަނޑުގާ ބައްދާލައިގެން އިނދެ ވާހަކަދައްކަމުން ދިޔައެވެ. ޔަޒްދާން ދައްކަމުން ދިޔަ ކޮންމެ ވާހަކައެއް ޔަނާލަށް ހީވަނީ އޭނާގެ ކަންފަތް ދަށުގައި ހިތްގައިމު މިޔުޒިކެއް ކުޅެވެމުން ދިޔަހެންނެވެ. އޭނާގެ ހިތަށް ލިބިފައިވާ އުފާވެރިކަން މިހުރިހާ ދުވަހު އޭނާ ކުރި ހިތާމަތައް ހަނދާނުން ފޮހެލައިފިއެވެ.\n“އަހަރެން މާލޯބިވޭ… ވަރަށް ވަރަށް ލޯބިވޭ. އެންމެފުރަތަމަ ފެނުނު ދުވަހުން ފެށިގެންވެސް” ޔަނާލް ބުނެލިއެވެ. ޔަޒްދާން ޔަނާލްގެ ބޮލުގައި ބޮސްދިނެވެ.\n“ބޭބީ! ވިލް ޔޫ މެރީ މީ” ޔަޒްދާން ބުނެލިއެވެ. ޔަނާލް ޔަޒްދާންގެ މޭގައި އިތުރަށް ތަތްވެލަމުން ބޯޖަހާލިއެވެ. ޔަނާލް ދަތްދޮޅީ ދަށުގައި އަތް ޖައްސާލަމުން ޔަޒްދާން ކުޑަކޮށް އުފުލާލާ އޭނާގެ ލޮލާއި ހަތަރުކަޅި ހަމަކުރުވިއެވެ. ޔަޒްދާން ހިނިތުންވުމާއެކު ޔަނާލް ރަކިވެފައި އެސްފިޔަތައް ތިރިކޮށްލިއެވެ. ޔަނާލް ލަދުގަތްކަން އެނގުމުން ޔަޒްދާން ބޮޑަށް ހިނިތުންވެލިއެވެ.\n“މާދަމާ އަހަރެން ހާރޫންބެ ކައިރިއަށް އަންނާނަން. އަހަރެމެންގެ ދަރިފުޅު ބޮޑުވާނީ މަންމަދެވެސް ބައްޕަގެވެސް ލޯބި ލިބިގެން” ޔަނާލްގެ ހިނދި ބަނޑުގައި އަތް ޖައްސާލަމުން ޔަޒްދާން ބުނެލިއެވެ. ޔަޒްދާންގެ މޫނަށް ޔަނާލް ބަލާލުމުން ޔަޒްދާން މޫނު ގާތްކޮށްލާ ޔަނާލްގެ ތުންފަތުގައި ތުންފަތް ޖައްސާލިއެވެ. ދެވަނަ ފަހަރަށް ޔަނާލް އެސްފިޔަތައް ތިރިކޮށްލި ގޮތުން ޔަޒްދާނަށް މަޖާވިއެވެ. ދެއަތް މައްޗަށް ޔަނާލް އުފުލާލައިގެން ގެންގޮސް އެނދުގައި ބާއްވަމުން ކައިރީގައި އޮށޯވެލިއެވެ.\n“އަހަރެން މިރޭ މިތާ ބޭބީ ކައިރީގައި ނިދާލިޔަސް ހެޔޮތަ؟ ޕްލީޒް ނޫނެކޭ ނުބުނައްޗެ” ޔަޒްދާން އޭނާގެ އަތްމައްޗަށް ޔަނާލް ލަމުން ބުނެލިއެވެ. ޔަނާލް ބޯޖަހާލިއެވެ. ޔަޒްދާންގެ އަތްދަނޑި މަތީގައި އޮވެ ޔަނާލް ދެލޯ މަރާލުމުން ޔަޒްދާން އޮތީ އެމޫނަށް ބަލަހައްޓައިގެންނެވެ. އެގޮތަށް އިރު އަނރަންދެންވެސް އޮންނަން އޭނާ ބޭނުންވިއެވެ. ކުޑަދުވަސްކޮޅެއްގެ ތެރޭގައި އެ އަންހެންކުއްޖާ އޭނާ ރަނގަޅަށް މޮޔަ ކޮށްލައިފިއެވެ. ޔަނާލްގެ މޫނާއި ދެއަތުގައި ބޮސްދެވެން ފެށުމާއެކު ޔަޒްދާން ވަގުތުން ކޮންޓްރޯލު ކުރަން ބޭނުންވިއެވެ. އެފަދަ ކަމެއް ތަކުރާރު ކުރަން އޭނާ ބޭނުމެއްނޫނެވެ. ޔަނާލަށް ރަނގަޅަށް ނިދުމުން ލައިޓް އަލި މަޑުކޮށްލުމަށްފަހު ކޮޓަރި ދޮރު ލައްޕާލާފައި ނިކުތެވެ.\nއަރައިގެން އައި އިރާއެކު ގޭތެރޭގައި ހީވީ ބޮމެއް ގޮވައިގެން އުޅޭ ހެންނެވެ. ޔަނާލް ކައިވެނިކުރަން ބޭނުންވާ ވާހަކަ ބުނުމުން އެކަމާއި ހިތްހަމަނުޖެހުނީ މާއިރާއެވެ. އޭނާއަށް ޔަނާލް އަދި ބޮޑެއް ނުވެއެވެ.\n“ކުއްލިއަކަށް ދަރިފުޅު ކީއްވެގެން ދައްކާ ވާހަކައެއްތަ ތީ” މައިރާ އަހާލިއެވެ. ކައިރީގައި އިސްޖެހިފައި ޔަނާލް އިނެވެ. އޭނާ އެއްޗެއް ނުބުނެއެވެ. އެއްޗެއް ބުނާނީވެސް ކިހިނެއް ހެއްޔެވެ؟ ކައިވެނިން ބޭރުން އޭނާ ބަލިވެއިންކަމަށް ބުނާނީ ކޮން ދުލަކުންހެއްޔެވެ؟ ވަކިން ހުރިސޯފާގައި ހާރޫން އެކައްޗެއްވެސް ނުބުނެ އިނެވެ. މިވަގުތު އޭނާގެ ސިކުނޑި ތެރޭގައި އެތައް ވާހަކަތަކެއް އެނބުރެމުން އެބަދެއެވެ.\nހެނދުނު ނާސްތާއަށް ހުރިހާ މީހުން ހަމަވުމާއެކު ޔަޒްދާން ކަރުކެހިލިއެވެ. ފައިޒަންއާއި ކުލޝޫމް ޔަޒްދާނަށް ބަލާލިއެވެ.\n“އައްދެ! މަންމައަށް ހާދަ ހީވެޔޭ ވާހަކައެއް ބުނަންއުޅޭހެން” ކުލްޝޫމް ތައްޓަށް ފެންއަޅަމުން ބުނެލިއެވެ.\n“މަންމާ! ވަރަށް ބޮޑު ވާހަކައެއް ބުނަން މިއުޅެނީ. މިކަމަށް މަންމަގެ އެހީ ވަރަށް ބޭނުން” ޔަޒްދާން ބުނެލިއެވެ. ފައިޒަން އިނީ ޔަޒްދާނަށް ބަލަހައްޓައިގެންނެވެ.\n“އަޅުގަނޑުވެސް ވަރަށް ބޮޑު ވާހަކައެއް ދައްކަންވެފަ އެބައޮތް މަންމަ ކައިރީގައި” ފައިޒަން ބުނެލިއެވެ.\n“އަސްތާ. މަންމަގެ ދެދަރިންނަށް މިއަދު ކިހިނެއްވެފަ މިތިބީ. އެހެންވީމަ ސައިބޯން ނުފަށާ ދެކުދިން ތިދައްކަން އުޅޭ ވާހަކަ އަޑުއަހާލާނީ. ދާން ބުނޭ އެންމެފުރަތަމަ” ކުލްޝޫމް ބުނެލިއެވެ.\n“މަންމާ! މިވަގުތު އަޅުގަނޑުގެ މަންމައަކަށްވެސް ބައްޕައަކަށްވެސް ހުރީ ތި މަންމަ. ތި މަންމަ ދެކެ އަޅުގަނޑު އުފަން މަންމައެއް ފަދައިން ލޯބިވަން” ޔަޒްދާން ކުރިއަށްދިޔައެވެ. ފައިޒަން ކަޅިޖަހާވެސް ނުލާ އިނީ ޔަޒްދާނަށް ބަލަހައްޓައިގެންނެވެ.\n“ތިކަމަކަށް މަންމަ ޝައްކެއް ނުކުރަން. މަންމަވެސް ވަރަށް ލޯބިވވޭ ދަރިފުޅުދެކެ” ކުލްޝޫމް ބުނެލިއެވެ.\n“މަންމާ! އަޅުގަނޑު ކުއްޖަކުދެކެ ލޯބިވެއްޖައިން. ވަރަށް ބޮޑަށް. އަދި ބޭނުމީ ކުރިއަށް މިއޮތް ހަފްތާއެއްހާ ދުވަސް ތެރޭގައި ކައިވެނިކުރަން” ޔަޒްދާން އޭނާގެ ބޭނުން ހާމަކުރިއެވެ. ކުލްޝޫމަށް ލިބުނީ ހައިރާންކަމެކެވެ. ފައިޒަން ދެލޯ ކުޑަކޮށްލީ ޔަޒްދާން އެހެންކުއްޖަކާއި އިންނަން އުޅޭކަމަށް ހީކޮށްފައެވެ.\n“ދަރިފުޅު މީހަކާއި އިނުމަކުން އެއްވެސް މައްސަލައެއްނެތް. އެކަމަކު މިހާ ކުއްލިގޮތަކަށް. ކިހިނެއްވީ އަނެއްކާ؟ އަދި ދަރިފުޅަށް ވީ އެންމެ އަށާރަ އަހަރު. ދިރިއުޅުމަކީ ކިހާވަރެއްގެ އެއްޗެއްކަން ދަރިފުޅަށް ނުވިސްނޭނޭ މަންމަ ނުބުނާނަން. އެކަމަކު ކައިވެނިކުރަން ބޭނުންތިވާ ކުއްޖާއަކީ ކޮން އާއިލާއަކުން އައިސް ހުރި ކިހާވަރެއްގެ ކުއްޖެއްތޯ ވެސް ބަލާލަންވާނެ” ކުލްޝޫމް އޭނާގެ ހިޔާލު ފާޅުކުރިއެވެ.\n“މަންމާ! އުމުރުން ކިތަންމެ ހަގު ނަމަވެސް އަޅުގަނޑަށް ހުރިހާ ކަމެއް ވިސްނޭ. އަތްންބަކު ގޮވައިގެން އުޅެން އަޅުގަނޑަށް އިނގޭނެ. އަޅުގަނޑު ކައިވެނިކުރަން މިއުޅޭ ކުއްޖާއަކީ ކާކުކަން މަންމަމެންނަށް އިނގޭނެ. އެއީ މިއާއިލާއަށް އަލަށް އަންނާނެ ކުއްޖެއްނޫން” ޔަޒްދާން ބުނެލިއެވެ.\n“އެހެންތަ! ކޮންކުއްޖެއް އެއީ” ކުލްޝޫމް ހައިރާންވެފައި އަހާލިއެވެ. ފައިޒަންގެ ހިތްވެސް ދިޔައީ އާދަޔާހިލާފު ބާރުމިނެއްގައި\n“އެއީ….އެއީ ޔަ…ޔަނާލް…..” ޔަޒްދާން ލަސްލަހުން ބުނެލިއެވެ. ވަގުތުން ކުލްޝޫމްގެ މޫނުމަތި އުޖާލާވެގެން ދިޔައެވެ.\n“މަންމަ ތިކައިވެންޏާއި ވަރަށް ޤަބޫލު. ޔަނާލަކީ މަންމަގެ ދަރިއެއްފަދަ ކުއްޖެއް. ތީ ކޮންއިރަކު ކުރިކަމެއް” ކުލްޝޫމް ހިނިތުންވުމަކާއެކު އަހާލިއެވެ. ކުރިން ހައިރާންކަން ފެނުނު ނަމަވެސް މިހާރު ފައިޒަންގެ ތުންފަތްމަތީގައި ވަނީ ހިނތުންވުމެކެވެ. ޔަޒްދާނަށް ވިސްނުނީތީ އޭނާ އުފާކުރިއެވެ.\n“އަޅުގަނޑު މިރަށަށް އައިއްސުރެ ފެށިގެންވެސް. އަޅުގަނޑު ވަރަށް މަސައްކަތްކުރިން އެ ލޯތްބަށް ފިލޭތޯ. ނުފިލުނު. އަޅުގަނޑު ބޭނުންވަނީ ޔަނާލް އަޅުގަނޑުގެ އަތްންބަކަށް ހަދަން. މިގޮތް ޔަނާލްވެސް ބޭނުންވަނީ” ޔަޒްދާން ވާހަކަދެއްކިއެވެ.\n“ތިކަމުގަ މަންމަ ކޮށްދެންވީ ކޮންކަމެއް” ކުލްޝޫމް އަހާލިއެވެ.\n“މަންމަ ހިނގާ އެގެއަށް އަޅުގަނޑުމެންނާއެކު މިވާހަކަދައްކަން” ޖަވާބުދިނީ ފައިޒަންއެވެ.\n“އައްދެ އައްދެ…. ދަރިފުޅުވެސްތަ” ކުލްޝޫމް ފައިޒަންއަށް ބަލާލަމުން ބުނެލިއެވެ.\n“ހޫމް… އަޅުގަނޑުވެސް އުޅުނީ މިކަމާއި ގުޅުންހުރި ވާހަކައެއް ބުނަން. އެއީ ނަނާ އަޅުގަނޑު ކައިރީގައި ބުނީ ވީހާވެސް އަވަހަކަށް މެރީކުރަން ބޭނުމޯ” ފައިޒަން ބުނެލިއެވެ. އަދި ކުލްޝޫމްގެ ގައިގާ ބައްދާލަމުން އޭނާއަށް ބަލަން އިން ޔަޒްދާނަށް އެއްލޯ މަރާލިއެވެ. ފައިޒަންގެ އެ އަމަލުން އޭނާ ބޭނުންވަނީ ކުލްޝޫމަށް އޮޅުންވާލުންކަން ޔަޒްދާނަށް އެނގުނެވެ.\n“ކުލް! ހަމަ ކުލްތަ ތިބުނަނީ ތިހެން. ބަލަ ޔަނާލަކީ އަދި ކުޑަކުއްޖެއް” މައިރާ ބުނެލިއެވެ. އޭނާއާއި ޖެހިގެން ކުލްޝޫމް އިންއިރު ފާރުގައި ލެގިލައިގެން އެއްފައި ކުރުކޮށް ފާރުގައި ޖައްސާލައިގެން ޔަޒްދާން ހުއްޓެވެ. އޭނާ އިސްޖަހާލައިގެން ހުރީ އެމީހުންނަށް ބަލަން ނުކެރިގެންނެވެ. އޭނާ އާއި ދާދި ކައިރީގައި ފައިޒަންް ހުރިއިރު އެންމެންގެ ތެރޭގައި ޔަނާލް ރޮވިގައި އިނެވެ.\n“ބަލަ ސަތާރަ އަހަރަކީ މިޒަމާނުގަ ކުޑަކުއްޖެއްގެ އުމުރެއް ނޫނޭ. ނާލް ޔަޒްދާން ދެކެ ލޯބިވާނެތަ އޭނާއަށް އޭނާ ކުޑަކަން އިހުސާސް ކުރެވޭނަމަ” ކުލްޝޫމް ޖަވާބުދިނެވެ.\n“އަހަރެން ތިކަމަކާއި ޤަބޫލެއްނޫން. އަހަރެމެންނަށް ނާލް އަދި ބޮޑެއްނުވޭ. ދުވަހަކުވެސް ނުވާނެ” މައިރާ ބުނެލިއެވެ.\n“އެބުނާހެން. ނާލްއަކީ އަދި ކުޑަކުޑަ ކުއްޖެކޭ” މާއިރާގެ ވާހަކައާއި އިފްނާ އެއްބައިވިއެވެ.\n“އެކަމަކު މަންމާ! ނާލްކޮއްކޮ ވެސް ދާން ދެކެ ލޯބިވަންޏާ މިކަން ހުއްޓުވަން އަޅުގަނޑަކަށް ނުފެނޭ” މައިރާ އިން ސޯފާގެ އަތްގަނޑު މަތީގައި އިން ރާކިންގެ އަންހެނުން ޝިފާ ބުނެލިއެވެ.\n“މިކަމުގަ އަހަރެންނަށް އެދެވުނުތަ ޝިފާގެ ހިޔާލަކަށް” ވަގުތުން ޝިފާ އިސްޖަހާލިއެވެ. ކަރުނަވީ ދެލޮލަކުން އޭނާ ކުރިމަތީގައި އިން ރާކިންއަށް ބަލާލިއެވެ.\n“އަހަރެމެންނަށް އަހަރެމެންގެ ޕްރިންސަސް ދުރުކޮށްގެން ނޫޅެވޭނެ” އާކިން ބުނެލިއެވެ.\nhama inthizaaru ga huhta thi up kohla dhinee… thanks\n🙂 thankyou Asha\nAlhe dhw… vaane gothevx neyge dhn… vv curious… but vv reethi..waiting for the nxt prt???\nMi vaahakaige 1to8 vana parts thakeh nufenun…ushaali ge story thah v reethi masha allah❤❤v dhuvas fahun mi site ah mi vadhe lee vaahak kiyan..bt mi story geepart thakeh nufenun..\nushaaly ge vaahaka’ mi page ah vadhelaba. eyrun huriha part thakeh fennaane\nAlhey ushaaly haadha molhey dhw\nBtw whts ur age\n🙂 thankyou so much dear\nushaaly akee thi age ge kuda kuhjjeh 😀 😀 😀 nooney dhoony\n1to8 nufenuney plx bunedhee bala fennaane goteh pxl\nFb page,,, Ushaalige vaahaka, mi page in hurihaa part eh kiyaalevey.


ހާތްތެރިން މިފަހަރު މިކުރަނީ ސުވާލުތަކެއް! – Faanooz\nހާތްތެރިން މިފަހަރު މިކުރަނީ ސުވާލުތަކެއް!\nAugust 25, 2018 | އަޙުމަދު އަނަސް\nހާތްތެރިއަކީ އައިޑިއުކްސް އިންކް އަދި ފައިނަލް ޗެޕްޓާރ ސްޓޫޑިޔޯ އިން ކޮންމެ ހަފްތާއަކު ސިލްސިލާކޮށް ނެރޭ އެޕިސޯޑު ތަކެކެވެ. އެގޮތުން މިހާރު ވަނީ ހާތްތެރީގެ ހަތް އެޕިސޯޑެއް ބެލުންތެރިންނާއި ހަމައަށް ގެނެސްދީފައެވެ.\nއެންމެ ފަހުން ނެރުނު ހާތްތެރީގެ ހަތް ވަނަ އެޕިސޯޑު ބެލުންތެރިންނާއި ހަމައަށް އައިސްފައިވަނީ ދިމާވި ޓެކްނިކަލް މައްސަލައަކާ ގުޅިގެން ދެ ހަފްތާގެ މެދުކެނޑުމަކަށް ފަހުއެވެ. އެހެންނަމަވެސް ހަތްވަނަ އެޕިސޯޑުން މިވަނީ ތަފާތު ދައްކާފައެވެ.\nހާތްތެރީގެ ހަތްވަނަ އެޕިސޯޑަކީ “އެނގޭތަ؟” އެވެ. މި އެޕިސޯޑު ބެލުންތެރިންނާއި ހަމައަށް ގެނެސްދީފައިވަނީ ޖުމްލަ ދެ ބަޔަކަށް ބަހާލައިގެންނެވެ. މި އެޕިސޯޑުގައި ކޮންމެ ބައިވެރިޔަކާވެސް ކުރަނީ ވަރަށް ފަސޭހަ ސުވާލު ތަކެކެވެ. އޭގެ ތެރޭގައި “ފިޔާތޮށި ކުލައަށް ދިވެހިން ކިޔަނީ ކޮން ނަމެއް؟” އަދި “ރާއްޖޭގެ މިނިވަން ދުވަހަކީ ކޮބާ؟” ފަދަ ސުވާލުތައް ހިމެނެއެވެ.\nއެގޮތުން ކުރާ ސުވާލުގެ ޖަވާބު ނުބައިކޮށް ދީފިނަމަ ކުރިމަތީގައި ހުރި ތައްޓަކުން ނަގައި އެއްޗެސް ނިއްްކުރިޔަށް ތަޅާލަން ޖެއެވެ. އެގޮތުން ނިއްކުރިޔަށް ތަޅާލަން ޖެހެނީ ކޯއްޗެއްކަން އެނގުމާއެކު ގިނަ ބައިވެރިން ވަނީ އަޖައިބުވެފައެވެ.\nއެގޮތަށް ނިއްކުރިޔަށް ތަޅަން ޖެހޭ ބިސްތަކުގެ ތެރޭގައި އޮންނަނީ ޖުމްލަ 10 ބިހެވެ. އެއީ ކައްކާފައި އޮތް ފަސް ބިހާއި، ރޯކޮށް އޮތް ފަސް ބިހެވެ. އެހެންކަމުން ނުކައްކާ އޮންނަ ބިހެއް ބޮލަށް ތެޅޭނީ ނަސީބު ރަނގަޅުވީމައެވެ.\nހާތްތެރީގެ މި އެޕިސޯޑުގައި އެއްވެސް ބައިވެރިޔަކަށް ހުރިހާ ސުވާލެއްގެ ޖަވާބު ރަނގަޅެއް ނުކުރެވުނެވެ. އެހެންނަމަވެސް ވަރަށް ގިނަ ސުވާލުގެ ޖަވާބު ރަނގަޅު ކުރީ ބައެއް ބައިވެރިން ފާހަގަކޮށްލެވެއެވެ.\nހާތްތެރިއަކީ އަދުގެ ޒުވާނުންގެ ވިސްނުމާއި ވަރަށް ގުޅޭހެން ތައްޔާރުކުރާ ޕްރޮގްރާމެކެވެ. ކޮންމެ ހަފްތާ ބަންދެއްގައި ހާތްތެރީގެ މުޅިން އާ އެޕިސޯޑެއް ބެލުންތެރިންނަށް ފެނިގެންދާނެއެވެ. ހާތްތެރިއަކީ އެއްފަހަރު ބަލައިފިނަމަ އޭގެ ހުރިހާ އެޕިސޯޑެއްވެސް ބަލަން ބޭނުންވާނެ ފަދަ މަޖާ އެއްޗެކެވެ. އަހަރެންވެސް ހާތްތެރީގެ ފުރަތަމަ ހަތް އެޕިސޯޑު ބަލައިފީމެވެ. މިހާރު އިންތިޒާރުކުރަމުން މިދަނީ އަށްވަނަ އެޕިސޯޑަށެވެ.


ގާތުގާވުމަށް ހިތް އެދެނީ (26) – Esfiya\nލޯބި5mins ago\nގާތުގާވުމަށް ހިތް އެދެނީ (26)\nއެދިޔަ ބާރުމިނުގައި ރިޔާން ކާރުގޮސް ހުއްޓާލީ ޔޫއާން މެންގޭދޮށަށެވެ. ލަސްނުކޮށް އެގޭތެރެ އަށް ވަން ރިޔާން ގެ ލޮލުގައި އަޅާގަތީ ސޯފާގައި ހަމަޖެހިލާގެން ތިބި ޔޫއާން ޔުލީންގެ އިތުރުން ނިޒާމާ އެވެ. އެހެންކަމުން އެތަނަށް އޭނާވެސް ދިޔައީ އެމީހުންގެ ވާހަކައިގައި ޝާމިލް ވެލުމަށެވެ.\nލަންޗް ބްރޭކް ގަނޑިނުޖެހިގެން އިން ޒަޔާން އަށް ހަމަޖެހުމުގެ ނޭވާއެއް ލެވުނީ ބަރާބަރު އެކެއް ޖެހުމުންނެވެ. އެއިރު މަޑުހިނގުމެއް ގައި ހުރެ އައި ޒިވްޔާ ފެނި ޒަޔާން އަށް ކޮށްޅަށް ތެދުވުނެވެ. ހިނިތުންވެލަމުން ޒަޔާން ޒިވްޔާ އާ އެތްވަރަކަށް ހުރެ ހިނގަމުން ދިޔައީ އެތާ މާ ދުރުނޫން ހިސާބެއްގައި ހުރި ރެސްޓޯރެންޓް އަށެވެ. ހެނދުނާ ބަލާފައި ވިއްސާރަ ހުއްޓާލާފައިވީނަމަވެސް އަދިވެސް އުޑުމަތީގައިވަނީ ކަޅުވިލާތަކުން ބައްދާލާފައެވެ. ދެންމެ ދެންމެ ވިއްސާރަ ވެހިގެން ހިނގާދާނެ ހެން ވެސް ހީވާފަހަރު އާދެއެވެ. އިރުތަކެއް ނުވެ ރެސްޓޯރެންޓް އަށް ވަން ޒިވްޔާ ގެ ފިޔަވަޅުތައް ހުއްޓިގެން ދިޔައީ ކުރިމަތިން ފެނިގެން ދިޔަ ސޫރަގެ ސަބަބުންނެވެ. ދުވަހެއްގެ ކޮޅުންވެސް ފެނިދާނެ ކަމަށް ނުވެސްވިސްނި މީހާއެހުރީ ކުރިމަތީގައިވީއްޔައެވެ. ޒިވްޔާގެ މޫނުމަތީގެ ކުލަވަރު ފެނިފައި ޒަޔާން ވެސް ކުރިމަތީގައި އެހެރަ އޭނާގެ ޢުމުރުފުރާގެ ފިރިހެން ކުއްޖާ އަށް ބަލައިލިއެވެ. ” ނާއިލް ” ޒިވްޔާ އަނގައިން ނިކުމެގެން އައީ އޭނާ ގެ ކުރީގެ ލޯބިވެރިޔާގެ ނަމެވެ. އޭނާ އަށް ބޭވަފާތެރިވެ އެހިތް ހަލާކުކުރުވި އިންސާނާއެވެ. އެހެންނަމަވެސް އެ ގުޅުން ނިމިގެން ދިޔަތާ އަހަރުތަކެއް ވެފައިވުމާއެކު ޒިވްޔާގެ ހިތްވެސް ބަދަލުވެފާވާތީ އެހިތަކަށް އެ ސޫރަފެނި އަސަރެއް ނުކުރިއެވެ. ނާއިލް އަށް ވެސް ޒިވްޔާ އާދިމާލަށް ބަލަހައްޓައިގެން ހުރެވުނީ މިޙާރު ބަދަލުވެފައިވާވާރު ފެނިފައެވެ. އެއަށްފަހު ކައިރީ ވާނުވާގާ ހުރި ޒަޔާން އާދިމާލަށް ބަލައިލަމުން ނާއިލް އެތްމިޔަކަނިން ހީލީ ހިތަށް އައިއެއްޗަކުންނެވެ. ” ލޯންގް ޓައިމް ނޯސީ ޒިވްޔާ ” މަލާމާތުގެ ރާގަކަށް ނާއިލް ބުނެލިއެވެ. ވަކިއެއްޗެކޭ ނުބުނެ ޒިވްޔާ އަނެތްފަރާތަށް އެނބުރެލީ އެސޫރަ އަށް ބަލަން ބޭނުންނުވާތީއެވެ. ” އައްދެ މިހާރު އަހަރެން މަތިން ހަނދާން ވެސް ނެތް ދޯ ، އާން ދެން ހަނދާންވެސް ނެތޭހާ ތާ މިހާރު އެހެން ފިރިހެނެއް ހޯދާގެން ވިއްޔަ ތިޔައުޅެނީ ، ” މަލާމާތުގެ ރާގަކަށް ނާއިލް ބުނެލިއެވެ. އެއާއެކު ދެން ފެނުނީ އެ ރެސްޓޯރެންޓް ތެރެއިން ނިކުން ޒުވާން އަންހެން ކުއްޖާ އައިސް ނާއިލް ގެ އަތުގައި އޮޅުލާގަންތަނެވެ. ” ބޭބް ، މީ ކޮންބައެއް ، ވެއިޓް މީ ނާއީ ގެ އެކްސް ގީއެފް ދޯ ” ވިސްނާލަން ހުރެފައި އެއަންހެން ކުއްޖާ ބުނެލިއެވެ. އެއާއެކު ވާނުވާ ގާ ހުރި ޒަޔާން އަށް ވާނުވާ ރޭކާލިއެވެ. ” ޔެސް ބޭބް ، އަހަރެން އެއްވެސް ވަރަކަށް ޒިވްޔާ ދޫކޮށްލީތީ އެކަމާ ހިތާމަ ނުކުރަން ބަދަލުގާ އަހަރެން ހިތަށް އަރާ މީއަހަރެންގެ ނަސީބޭ ، ޒިވްޔާ އަށް ވުރެ އެތައް ތަނެއް ފުރިހަމަ އަންހެން ކުއްޖެއް މިހުރީ އަހަރެން ކައިރި ” ޒިވްޔާ ދެރަކޮށްލުމުގެ ނިޔަތުގައި ނާއިލް ބުނެލިއެވެ. އެއާއެކު ޒިވްޔާ އެއްޗެކޭ ބުނަން އަނގަހުޅުވާލިނަމަވެސް މަޑުޖެހުނީ އޭނާގެ އުނަގަނޑުގައި އަތްއަޅުވާލަމުން ޒަޔާން އޭނާ ކައިރިއަށް ޖެހިލުމުންނެވެ. ” ސޮރީޓު އިންޓެފެއާރ ބަޓް ޒިވް އާ ބެހޭގޮތުން އެއްޗެހި ކިޔަންދެނެއް އަހަރެންނަކަށް އަޑުއަހާކަށް ނުހުރެވޭނެ ، ނާއިލް ގެ ނަސީބުދެރައީ ހަމަ ތި އަންހެން ކުއްޖާއަށް ވުރެ ޒިވް އެތައް ތަނަކުން ފުރިހަމަ ، އަހަރެން ނިކަން އުފާވެފާ މިހުރީ އަހަރެންގެ ހަޔާތަށް ޒިވް އައީމާ ، ސޯ ޕާސްޓްގެ ވާހަކަ ދެއްކުމެއް ނެތެއްނު ، ސޯބާއި ” ހިނިތުންވެލަމުން ޒަޔާން ބުނެލި ވާހަކައިން ޒިވްޔާގެ ހިތަށް އަސަރުކުރުވިއެވެ. ހަމައެހެންމެ ނާއިލް ގެ އަނގަވެސް ބަންދުވެގެން ދިޔައެވެ. އެހުރިގޮތަށް ގޮސް ޒަޔާން ޒިވްޔާ ކައިރިކޮށްލަމުން ރެސްޓޯރެންޓް އަށް ވަތީ އޭނާ އަށް ކުރެވުނު ކަންތަކާ މެދު ހައިރާންވެހުރެއެވެ. އެތެރެ އަށް ވަންހެނެއް ހީނުވެ ޒިވްޔާ ޒަޔާން އާދުރަށް ޖެހެލީ އަމިއްލަ ހިތް ބޭޒާރުވެދާނޭތީއެވެ. އެއިރުވެސް ޒަޔާންގެ ގާތްކަމާ އޯގާތެރިކަމަކީ ވަގުތީ ކަމެއްކަން އިނގުމުން ޒިވްޔާގެ ހިތަށް ވެސް ވަނީ ނުހަނު ބޮޑަށް އަސަރުކުރުވާފައެވެ. ދެލޯފެންކަޅިވެގެން ގޮސް ޒިވްޔާގެ ލޮލަށް ކަރުނަތައް ޖަމާވެގެން ދިޔައެވެ. މިތަންފެނި ޒަޔާންގެ ހިތަށް ނޭނގިނަމަވެސް ފުން އަސަރެއް ކުރުވިއެވެ. ” ހޭ ޒިވް އިޓްސް އޯކޭ ، ޑޯންޓް ކްރައި ” ޒިވްޔާގެ ދެކޮނޑުގައި ހިފާލަމުން ޒަޔާން ބުނެލިއެވެ. އެއާއެކު ޒިވްޔާ ނޭފަތް އެތެރެ އަށް ދަމާލަމުން އެކިފަރާތްފަރާތަށް ބަލަންފެށީ ކަރުނަތައް ހިންދާލަމުންނެވެ. ޒިވްޔާގެ ލޮލަށް ކަރުންތައް ބޮނޑިވެގެން ދިޔައީ ކީއްވެގެން ކަން ޒަޔާން އަށް އެނގުންވެލި ނަމަވެސް އިތުރަށް ޒިވްޔާ ދެރަނުކުރަން އެއްޗެކޭ ނުބުން ހުރެލީއެވެ. ދެމީހުންވެސް ހިނގާލާފައި ތަންކޮޅެއް އެތެރޭގައި ހުރި މޭޒެއްގެ ދޮށުގައި ހަމަޖެހިލަމުން ކާއެއްޗިއްސަށް އޯޑަރުޖަހާލިއެވެ.\nނުޒްހަތް ގެ އެދުމަށް ޔުލީން އަދި ޔޫއާން ވެސް ރިޔާން އާއެކު އެގެއަށް އައީ މެންދުރުގެ ކެއުމަށް އިންސާފުކޮށްލުމަށެވެ. އެންމެން ވެސް ކެއުމާގެން ކުރިއަށްދިޔައިރު އެންމެންގެ މެދުގައި އެކިއެކި ވާޙަކަ ބަދަލުކުރެވެމުން ދިޔައެވެ. އެވާހަކަ ތަކުގެތެރެއިން ރިޔާން އޭނާގެ ފުރުން އަވަސްކުރާކަން ހާމަކޮށްލިއެވެ. ” ދަރިފުޅާ ހާދަ އަވަހަކަށް ، ކުރިން އަންނަ މަހުގާ ފުރާގޮތަށް ހަމަޖެހުނީމޭ ދަރިފުޅު ބުނީމެއްނު ” ކަންބޮޑުވެފާ ނުޒްހަތް އިއްވާލިއެވެ. ” ލައްބަ މަންމާ ، އެކަމް އޭރަށް މާލަސްވަނީ އެކޮޅަށް ތަންކޮޅެއް އަވަހަށް ދާންބޭނުންވަނީ މިހާރު ” ރިޔާން ވާހަކަ އެއް ހަދާލިއެވެ. އެއިރު މާޔޫސްވެފައި ޔުލީން އަދި ޔޫއާންވެސް ތިބީ އެދެމީހުންނަށް ކަންހިނގާގޮތް އިނގޭތީއެވެ. އެންމެން ކާނިމުމާއެކު ރިޔާން ޔުލީން އަދި ޔޫއާން ޓެރެސް އަށް ދިޔައީ އެކީވާހަކަ ދައްކާލަން ތިބުމުގެ ބޭނުމުގައެވެ. ” ދޮންބޭ ، އަހަރެންނަށް ފެންނަނީ ދުވަސްކޮޅަކަށް މަޑުކޮށްލަން ، ލައީގެ ހިތްބަދަލުވެދާނެ އެތްނު ހަމަ ” ކަންބޮޑުވެފައި ހުރެ ޔުލީން ހާމަކޮށްލިއެވެ. ” ނޫން ޔުލީ ، ދޮންބެ ބޭނުމީ ވީހާވެސް އަވަހަކަށް ފުރަން ، މިމާލޭގައި ވީލޯބި ކަފުން ކޮށް މެލޭގައި ހުރެލަން ، ލައީގެ ހިތްބަދަލުވާނަމަ މިހާރު މާކުރިންވެސް ވީސް މިހާރު ކިތައް ދުވަސް ވީއެގެން ” ހިތްދަތިކަމާއެކު ރިޔާން ބުނެލި ވާހަކަ އިން އެދެތިތަށް އަސަރުކުރުވިއެވެ. އަދިހަމައެހެންމެ ރިޔާން ވެސް ހިތްދަތިވެފައިވާވަރު އެކަމުން އަންގާދިނެވެ. ވަކިއެއްޗެއް ވެސް ނުބުނެ ދެމީހުންތިބި ނަމަވެސް ހަޤީޤަތް ހާމަކުރަން ހުރީ ކިތަންމެ ބޭނުންވެފައެވެ.\nބޮލުގާ ރިއްސާވަރުން ލައިހާ ސްކޫލިން ތަންކޮޅެއް ކުރިން ނިކުމެގެން އައީ ކެތްކުރަންވެސް އުނދަގޫވާތީއެވެ. މިހާރަކަށް އައިސް އޭނާއަށް ވިސްނާވަރު މާގިނައީއެވެ. ހަޔާތުގާ ހިނގާކަންކަމުގެ ސަބަބުން ލައިހާ ގެ ދިރިއުޅުމަށް ވެސް އަސަރުކުރިކަން މީހާއަށް ބަލައިލުމުންވެސް އިނގިގެންދެއެވެ. މޫނުމަތިން ހިނިތުންވުން ފެންނަފަހަރުމަދުވެފާ މީޙާ ހުންނީވެސް ނެގިމަޑުވެފައެވެ. އެމޫނުމަތި އަބަދުހެން މިލާފާހުރުމުން ޢައިބުކަމަށް ދައްކަނީ ކުރީގެ ލައިޙާ އާ ހާސްތަފާތުވެފައި ވުމުންނެވެ. މަޑުހިނގުމެއްގައި ލައިހާ ގެއަށް ވަންނަން އަވަސްވެގަތީ އަރާމް ކޮށްލަން ބޭނުންވެފާ ހުރުމުންނެވެ. އެހެންނަމަވެސް އެވަގުތު އައި ޔުލީންގެ ކޯލް ފެނި ލައިހާ އަވަސްއަވަހަށް ފޯނުނެގާލަމުން ދޮރުކައިރި މަޑުކޮށްލިއެވެ. ” ކޮބާ ކިހިނެއް ތަ ކަންތައް ދިޔައީ ؟ ” ލާނެތް ރާގަކަށް ލައިހާ އަހާލީ ޔުލީން އަށް އޭނާ މާޔޫސްވެފައިވާ އަޑުއިއްވަން ބޭނުންނުވާތީއެވެ. ” ކަންތައް ދިޔައީ ހަމަ ރަނގަޅަށް އެން ލައީ އަހަރެންނަށް އޮޅުވާލަން މަސައްކަތް ކުރިޔަސް އައި ނޯ ލައީ ދެރަވެ މާޔޫސް ވެފައިވާކަން ، މިހާދުވަސް ވާއިރު އަހަރެންނަށް ލައީ އިނގިފާދޯ ހުންނާނީ އެހެންނޫންނަމަ މީޓްރޫ ބެސްޓީ އެއްނޫނެއްނު ” ޔުލީން ބުނެލިއެވެ. ވަގުތުން ލައިޙާގެ މަޑުޖެހުނެވެ. ޔުލީން އަކަށް ދުވަހަކުވެސް އޭނާ ނޯޅޭނެކަން އޭނާ އެވަގުތު ހަނދާންނެތުނީއެވެ. ” ޔަހް އައިނޯ އޭ ” ލައިހާ މަޑުމަޑުން ބުނެލިއެވެ. ” އަހަރެން އެބަދަން އިނގޭ ރެޑީޥެގެން ހުންނާޗޭ ، ސްކޫލް ގާ ތަ އަނެއްކާ މީއަދި ކިރިޔާ އަހަރުން ނިކުންނަން ތައްޔާރުވާ ގަނޑި ދޯ ” ޔުލީން އަހާލިއެވެ. ” ނޫނޭ މިހާރުގޭގާ ތަންކޮޅެއް ބޮލުގާ ރިއްސާތީ ގެއަށް އައިސްގެން މިއޮޅެނީ ” އޮޅުވާނުލާ ލައިހާ ބުނެލިއެވެ. ” އަސްލު ދެން މިއަދު ދެވޭނެތަ ، ކެންސަލް ކޮށްލަންދޯ މިޖެހުނީ ” ޔުލީން ބުނެލިއެވެ. ” ނޫން އަހަރެން އޯކޭ އޭ ބޭސްކަނިކޮށް ރަނގަޅުވެދާނެ ހަމަ އަހަރެން މިހުރީ ތައްޔާރަށް ދެން އަވަހަށް އާދޭ ” ލައިހާ ބުނެލިއެވެ. ” ހޫމް އޯކޭ އެކަމް ބޭސްކާގެން ނިކުންނާނީ އެހެންނޫނީ އަދަބު އޮންނާނެ ” އިންޒާރެއް ދެމުން ޔުލީން ފޯނުކަނޑާލިއެވެ. ލައިޙާވެސް އެތެރެ އަށް ވަދެ ބޭސްގުޅައެއް ކާލާ ހަދާލައިގެން ނިކުން އިރު ޔުލީން އައިސް ވަންނަނީއެވެ. ” ލައީ ، ބަލާބަ ޔުއާރް ފޭސް ޕްލީޒް ސްމައިލް ” ލައިޙާގެ ހާލަށް ހަމްދަރުދީވާހާލު ޔުލީން ބުނެލިއެވެ. ” އޯކޭ މޭމް ، ކޮންތާކަށް މިދަނީ ، އެން ޙާދަ އަވަހަކަށް ތިޔައީ ގައިމު ޔޫއާން މެންގެ ހުންނަނީ ވަރަށް ދުރުގައެއްނު ” ހައިރާންވެފައި ވީނަމަވެސް ގަދަކަމުން ހީލަމުން ލައިހާ ބުނެލިއެވެ. ” ސާބަސް މި މަންމަ މެންގޭގާ ހުރެފާ މިއައީ އެހެންވެ އަވަސް ވާނު ، ހިނގާ މިހިރި ތަނަށް ދާން ކޮފީއެއް އެއްޗެއް ބޯލަން ” ލައިހާގެ އަތުގައި ހިފާލަމުން ޔުލީން ބުނެލިއެވެ. ދެމީހުން މަޑުހިނގުމެއްގައި ޖެހިގެން ހުރި ގޯޅީގެ ކަންމަތިގައި ހުރި ކެފޭ އަށް ވަންއިރު އެތަން އެހާ ހަލަބޮލި ނޫންކަމުން ދެމީހުންވެސް ތިބީ ހަމަޖެހިފައެވެ. އަތުންގުނާލެވޭހާ މަދުމީސްކޮޅެއް އެތާވީއިރު ނިކަން ހިތްހަމަ ޖެހޭ މާހައުލަކަށް އެތަންވެގެން ދިޔައެވެ. ” ލައީ ދޮންބެ މިއަދު ބުނެއްޖެ ފުރުން އަވަސް ކުރަންވެގެންނޯ މިއޮޅެނީ ، ދެން ލައީ ޒަޔާން ގެ ކިބައިން އަވަހަށް ސަލާމަތްވެވޭނެ ގޮތެއް ނެއްތަ ” ދެމީހުންވެސް ބޮއެއްޗަކަށް އޯޑަރުޖަހާލުމަށްފަހު ހަމަޖެހެވުމާއެކު ޔުލީން ބުނެލިއެވެ. އެއާއެކު ލައިޙާ އިތުރަށް މާޔޫސްވޫން ނޫން ކަމެއް ނުވިއެވެ. ” ނޭނގެ ދެން އަހަންނަކަށް ހަނދާނެގޮތެއް ރޭގާވެސް އެހާވަރަށް ޒަޔާން ކައިރި އާދޭސް ކުރިން ޒިވްގެ ވާހަކަ ވެސް ބުނިން ، މިއަދު ހީވޭ އެކަމާ ވިސްނާހެން ވެސް ، ވަރަށް މަޑުން ހުރީ އެހެންޏާ ހެނދުނު އަހަންނާ ފްލާޓް ކުރާ މީހާ މިއަދު އަނގައިން ވެސް ނުބުނެ ދިޔައީ ، ދެން އެކަމް ވެސް ނޭނގެ ، ކޮންމެ އަކަސް ޒިވްގެ ވާހަކަ ބުނިފަހުން ޒަޔާން އަށް އެ ބަދަލެއް އެއައީ ” ލައިޙާ ބުނެލިއެވެ. ” އަސްލު ދެން އެހެންވީއިރު ހޯޕްފޯދަ ބެސްޓް ، ބަޓް ވިހާވެސް އަވަހަކަށް ޒަޔާންގެ ވިސްނުން ބަދަލުކުރަން ޥާނެ ނެކްސްޓްވީކް ފެށޭތަނުން ދޮންބެ ބުނިދާން ހަމަޖައްސާވާހަކަ ” ޔުލީން ބުނެލިއެވެ. ލައިހާ މާޔޫސް ވީވަރުން އިސްޖަހާލީ އެއްވެސް އުންމީދެއް ނެތިފައި އިން މީހެއްހެންނެވެ.\nއެހެނިހެން ލޯބި April 8, 2021\nއިންތިހާޔަށް (18ވަނަ ބައި)\nލޯބި January 23, 2017\nމައި ނޭމް އިޒް ޚާން (ހަތަރުވަނަބައި)\nސިއްރުން މިހިތާ ކުޅެނީހޭ (ބާވީސްވަނަބައި)


ކިނބިދޫ ސްކޫލް، ތ. ކިނބިދޫ\nއިސްލާމް ޓީޗަރެއް ހޯދުމަށް\nޓީޗަރ ، އިސްލާމް\nކިނބިދޫ ސްކޫލް ، ތ.ކިނބިދޫ\n1- ދަރިވަރުންނަށް ގިނަގުނަ މަޢުލޫމާތާއި ޓެކްސްފޮތުގައިވާ މަސައްކަތުގެ އިތުރުން އިތުރުމަސައްކަތްތަކެއް ގެންދެވޭނޭގޮތަށް ކުލާހުގައިވާ އިތުރުއެހީތެރިކަން ބޭނުންވާ ދަރިވަރުނަށްވެސް އެހީތެރިކަން ދެވޭނޭގޮތަށް ލެސަންޕްލޭން ތައްޔާރު ސުޕަވައިޒަރުންނާއި ލީޑިންގ ޓީޗަރުން އަންގަވާ ޤަވާޢިދެއްގެ މަތީން އެބޭފުޅުން ލައްވައި ޗެކްކުރުން.\n3- ވަކިވަކިދަރިވަރުންގެ އުނގެނުމުގެ ފެންވަރު ބަލައި ކިޔަވައިދިނުން އެއާއިއެއްގޮތަށް ބައްޓަންކޮށް މުޤައްރަރުގައިވާ ބައިތައް ޙާޞިލްކުރުން.\n4- ކުލާހަށް ދިއުމުގެ ކުރިން ކޮންމެދުވަހެއްގެ ލެސަންނަށް ފުރިހަމައަށް ތައްޔާރުވެގެން ކުލާހަށް ދިއުމާއި ދަރިވަރުންނަށް އެކަށީގެންވާފަދަ ކިޔެވުމުގެ މާހައުލެއް ޤާއިމް ކުރުމާއި އަދި ކިޔަވައިދެއްވާގަޑިތަކަކީ ފޮތްމާކުކުރާ ގަޑިތަކަކަށް ނުހެދުން.\n5- ކިޔަވައި ދެއްވާއިރު ހުރިހާ ކުދިންވެސް ސަމާލުކަމަށް ގެނައުން.\n6- ކިޔަވައި ދެއްވާ ފިލާވަޅާއި ގުޅޭ ކިޔަވައި ދިނުމުގެ އެހީ ތައްޔާރު ކުރުމާއި ބޭނުން ކުރުން.\n7- ވީހާވެސް ބޮޑަށް ކުދިން އުނގަންނައިދޭ ޙަރަކާތް ތަކުގައި ބައިވެރި ކުރުވައިގެން އުނގަންނައި ދިނުން.\n8- އިސްލާމް ، ޤްރުއާން ، ދިވެހި ، ޕީއީ އަދި ޕީއޭ ފިޔަވައި އެހެން މާއްދާތައް ކިޔަވައި ދެއްވާ ގަޑިތަކުގައި ދަރިވަރުން އިނގިރޭސި ބަހުން ވާހަކަ ދެއްކުމަށް ބާރުއެޅުން.\n9- ދިވެހި ބަހުން ވާހަކަ ދައްކާ ގަޑިތަކުގައި ރީތި ދިވެހި ބަސް ބޭނުން ކުރުމަށް ބާރު އެޅުން.\n10- ދަރިވަރުންނަށް އެދަރިވަރުންގެ ލަނޑުދަނޑި ޙާޞިލް ކުރުމަށްޓަކައި ހިތްވަރު ދިނުން.\n11- ކިޔަވައި ދެއްވާ މާއްދާތަކަށް ދަށް ކުދިން ފާހަގަކުރައްވައި ރިމީޑިއަލް ނެންގެވުން.\n12- ކުދިންގެ ނަފްސާނީ ގޮތުންނާއި ޖިސްމާނީ ގޮތުން ކިޔެވުމަށް ހުރަސް އަޅާފަދަ ކަމެއް ވޭތޯ ބައްލަވައި ސުޕަވައިޒަރުންނަށް އެކަން އެންގެވުން.\n13- މުދައްރިސް ދަރިވަރުންގެ ފެންވަރާއިމެދު ޒިންމާވާން ޖެހޭނެއެވެ.\n14- މުދައްރިސުން އެމުދައްރިސުން ސެޝަނުގައި ލިބޭ ހުސްވަގުތައް ހޭދަކުރަންވާނީ ދަރިވަރުންނަށާއި ސްކޫލަށް ފައިދާހުރި ކަންކަމުގައެވެ.\n15- ސެޝަނުގެ ފުރަތަމަ ބެލް ޖެހުމާއިއެކު ކްލާސް ޓީޗަރުން ކްލާސްތަކަށް ދުރުވަން ވާނެއެވެ.\n16- ކްލާސް ޓީޗަރުން ޙާޟިރީ މާކްކޮށް ޙާޟިރީގައި ފުރިހަމަ ކުރަންޖެހޭ ބައިތައް ފުރިހަމަ ކުރަން ވާނެއެވެ.\n17- ހަވާލުކުރެވިފައިވާ ކުލާސްރެކޯރޑްގައިވާ ބައިތައް ގަޑިގަޑިއަށް ފުރިހަމަކުރުން.\n18- ކްލާހަށް ކުދިން ވަނުމާއި ނުކުތުން ބަލަހައްޓަންވާނީ އެވަގުތަކު އެކްލާހެއްގައި ހުންނަވާ މުދައްރިސެކެވެ.\n19- ކްލާސްތެރެ ސާފު ތާހިރުކޮށް ބޭއްވުމަށް އަބަދުވެސް ދަރިވަރުންނަށް ބާރުއަޅަން ވާނެއެވެ. އަދި ސެސަންނިމިގެން ދަރިވަރުން ކުލާހުން ނެރުމުގެ ކުރިން އެގަޑިއެއްގައި ކުލާހުގައި ހުރިޓީޗަރު ދަރިވަރުންގެ ޑެސްކާއި ތަޅުންމަތީގައިވާ ކުނިބުނި ދަރިވަރުންލައްވާނަގައި ޑަސްބިނަށް އަޅަށް ޚާއްޞަ ސަމާލުކަމެއް ދިނުން\n20- ވީހާވެސް ބޮޑަށް ކުދިންގެ ކިބައިގައި އިސްނެގުމުގެ ހުނަރު އަށަގެންނެވޭތޯ ބައްލަވަން ވާނެއެވެ.\n21- ކްލާސް ޓީޗަރުން ކްލާހަށް ޙާޟިރުނުވާ ދަރިވަރުންނާއިބެހޭ މަޢުލޫމާތު ދުވަހުން ދުވަހަށް ކުލާސް އިންޗާޖަށް އަންގަން ވާނެއެވެ.\n22- ކުދިން ކްލާހުގައި ތިބޭއިރު އެކަށީގެންވާ ފަރާތެއްގެ ބެއްލެވުމުގެ ދަށުންނޫނީ ކްލާސް ދޫކޮށް ލައްވާފައި ވަޑައި ނުގަންނަވާށެވެ.\n23- ކްލާހަށް ވަޑައިގަންނަވާނީ ފިލާވަޅަށް ރަނގަޅަށް ތައްޔާރުވެ ލައްވައިގެން ބޭނުންވާ ހުރިހާ އެއްޗެއް ހިއްޕަވައިގެންނެވެ.\n24- ކިޔަވައިދޭ މާއްދާއިން ދަރިވަރުންނަށް ލިބޭ ކާމިޔާބާއި ނާކާމިޔާބީއެއް ބިނާވަނީ މުދައްރިސް ކޮށްދެއްވާ މަސައްކަތުގެ މައްޗަށެވެ.\n25- ދަރިވަރުންގެ ކުރިއެރުމަށް ހިންގޭ އިތުރު ޙަރަކާތްތަކުގައި ޢަމަލީގޮތުން ބައިވެރިވެ، އެބޭފުޅަކާ ޙަވާލުވެފައިވާ ހަރަކާތެއް ސްކޫލްގެ އެކްޓިވިޓީ ކަލަންޑަރުގައިވާ ގޮތުގެމަތިން ރާވައި ހިންގަންވާނެއެވެ.\n26- ދަރިވަރުންގެ ކިބައިން ފެންނަ ނުރަނަގަޅު ކަންތައްތައް އިޞްލާޙު ކުރުމަށް މަސައްކަތް ކުރުމާއެކު ކަމާ ބެހޭ މަޢުލޫމާތު ގުޅުންހުރި ފަރާތްތަކަށް ދޭންވާނެއެވެ.\n27- ސްކޫލް ޙާޞިލްކުރަން ބޭނުންވާ ލަނޑުދަނޑިތައް ޙާޞިލް ކުރުމުގައި ވީހާވެސް ބޮޑަށް މަސައްކަތް ކުރަން ވާނެއެވެ.\n28- އެމުދައްރިސެއްގެ ކިޔަވައި ދިނުމުގެ ދާއިރާއިން ލިބެންހުރި އެންމެ ފަހުގެ މަޢުލޫމާތު ހޯއްދަވައި އަމިއްލަ މަޢުލޫމާތުގެ ޚަޒާނާ މުއްސަނދި ކުރަންވާނެއެވެ.\n29- ކިޔަވައި ދެއްވާ ގަޑީގައި ބޭކާރު ގޮތުގައި ދަރިވަރުން ކްލާސް ތެރޭގައި އަޑުގަދަކޮށް، ހިނގައި ހެދިޔަ ދީގެން ނުވާނެއެވެ.\n30- ހިންގަވާ ހުރިހާ ޙަރަކާތް ތަކެއްގެ ރެކޯޑް ބަލަހައްޓަވަން ވާނެއެވެ.\n31- ކުލާސް ތެރޭގައި ހިނގާ ކޮންމެ ކަމެއްގެ ޒިންމާ އުފުލަން ޖެހޭނީ އެވަގުތަކު އެކްލާހުގައި ހުންނަވާ މުދައްރިސެކެވެ.\n32- ދަރިވަރުންގެ ކިބައިގައި ސާފު ތާހިރުކަން އަށަގެންނެވުމަށް މަސައްކަތް ކުރައްވަން ވާނެއެވެ.\n33- ކިޔަވައިދިނުމާއި ގުޅޭގޮތުން ހަވާކުރެވޭ މަސައްކަތް ކުރެއްވުމަށް ސަމާލުކަން ދެއްވަންވާނެއެވެ.\n34- ސްކޫލްގެ އެއްވެސް އެއްޗެއް ސްކޫލަށް ފައިދާހުރި ގޮތުގައި ނޫނީ ބޭނުން ނުކުރައްވާށެވެ. ފަރުވާކުޑަ ކަމުން ސްކޫލްގެ އެއްވެސް އެއްޗަކަށް ގެއްލުމެއް ވެއްޖެނަމަ އޭގެ ޒިންމާ އެބޭފުޅަކު އުފުއްލަވަން ޖެހޭނެއެވެ.\n35-އިސްވެދިޔަ ކަންތައްތަކުގެ އިތުރަށް ޚާއްޞަގޮތެއްގައި ހަވާލުކުރެވޭ އާއްމުގޮތެއްގައި ދިމާނުވާޒާތުގެ ބޮޑެތި މަސައްކަތްތަކުގައި، އަދި ކުއްލިގޮތެއްގައި ހަވާލުކުރެވޭ އަވަސް ކަންތައްތަކުގައި ވެރިން އަންގަވާގޮތުގެމަތިން، ފަރުވާތެރިކަމާއިއެކު ބަރާބަރަށް ޢަމަލުކުރުން.\nފުރިހަމަ ކޮށްފައިވާ ސިވިލް ސަރވިސްގެ ވަޒީފާއަށް އެދޭ ފޯމު (މި ފޯމު ސިވިލް ސަރވިސް ކޮމިޝަނުގެ ވެބްސައިޓުން އަދި މިސްކޫލްގެ ކައުންޓަރުން ލިބެންހުންނާނެއެވެ.)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19 ޖެނުއަރީ 2021 ވަނަ ދުވަހުގެ ގެ 13:30 ގެ ކުރިން، ކިނބިދޫ ސްކޫލައަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށް ވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 20 ޖެނުއަރީ 2021 އާއި 21 ޖެނުއަރީ 2021 އާ ދެމެދު، ކިނބިދޫ ސްކޫލް ގައެވެ.\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި " ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2 ފޯމު)" އާންމުކޮށް ފެންނާނެހެން މި އިދާރާގެ ނޯޓިސްބޯޑުގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާމެދު ޝަކުވާއެއް އޮތްނަމަ A2 ފޯމު އާންމު ކުރާދުވަހުން ފެށިގެން ރަސްމީ ބަންދު ނޫން3ދުވަހުގެ ތެރޭގައި އެ ޝަކުވާއެއް މި އިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6780095 އަށެވެ. އީ-މެއިލް ކުރާނީ [email protected] އަށެވެ.\n01 ޖުމާދުލްޢާހިރު 1442\nސުންގަޑި: 19 ޖަނަވަރީ 2021 1330


Alah promote vi Brentford inn Arsenal balikohfi - AO News\nއަލަށް ޕްރޮމޯޓުވި ބްރެންޓްފޯޑުން އާސެނަލް ބަލިކޮށްފި\nއިނގިރޭސި ޕްރިމިއާ ލީގުގެ އާ ސީޒަނުގެ ފުރަތަމަ މެޗުގައި އަލަށް ޕްރޮމޯޓުވި ބްރެންޓްފޯޑުން 2-0 ގެ ނަތީޖާއަކުން އާސެނަލް ބަލިކޮށްފިއެވެ.\nމިއީ 74 އަހަރުގެ މެދުކެނޑުމަކަށްފަހު އިނގިރޭސި ފުރަތަމަ ޑިވިޝަނުގައި ބްރެންޓްފޯޑުން ކުޅުނު ފުރަތަމަ މެޗެވެ. އަދި މިއީ ލީގު ހުޅުވާ މެޗެއްގައި ވާދަކޮށްގެން އާސެނަލް ބަލިވި ފުރަތަމަ ފަހަރެވެ. މީގެކުރީން، އެ ޓީމުން ލީގު ހުޅުވާ މެޗުގައި ވާދަކުރި ތިން ފަހަރު ވެސް ވަނީ މޮޅުވެފައެވެ.\nބްރެންޓްފޯޑްގެ ކޮމިއުނިޓީ ސްޓޭޑިއަމްގައި ރޭ ކުޅުނު މި މެޗު ފެށިގެން 12 ވަނަ މިނެޓުގައި އެ ޓީމުން ވަނީ ލީޑްނެގުމާ ގާތަށް ޖެހިލާފައެވެ. އެ ޓީމުގެ އިތުބާރު ފޯވާޑް އިވާން ޓޯނޭ ދިން ބޯޅައަކުން ބްރަޔަން އެމްބުއެމޭ ފޮނުވާލި ބޯޅަ އަމާޒުވީ ގޯލްގެ އަރިމަތީދަނޑިއަށެވެ.\nއެ ޓީމުން ލީޑްނެގީ 22 ވަނަ މިނެޓުގައި ސާޖީ ކަނޯސް ކާމިޔާބުކޮށްދިން ލަނޑުންނެވެ. މިއީ އެ ޓީމުގެ ސެންޓްރަލް ޑިފެންޑަރު އީތަން ޕިނޮކް ދިން ބޯޅައަކުން ކަނޯސް ކާމިޔާބުކުރި ގޯލެކެވެ.\nއާސެނަލަށް ނަތީޖާ ހަމަހަމަކޮށްދިނުމަށް ރޭގެ މެޗުގައި ކެޕްޓަން ބޭންޑް އަޅައިގެން ކުޅުނު ގްރޭނިޓް ޒާކާ އާއި އެމީލް ސްމިތު ރޯވް އަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ. ބްރެންޓްފޯޑުން ރޭގެ މެޗުގައި ޖެހި ދެވަނަ ގޯލަކީ އޭރިޔާތެރެއަށް އެއްލި ދިގު އެއްލުމަކުން އެ ޓީމުގެ މިޑްފީލްޑަރު ކްރިސްޓިއަން ނޯގާޑް ބޮލުން ފޮނުވާލައިގެން ކާމިޔާބުކުރި ގޯލެކެވެ. އޭގެފަހުން، އާސެނަލްގެ ވިންގާ ނިކޮލަސް ޕެޕޭ ފޮނުވާލި ބޯޅަ ބްރެންޓްފޯޑްގެ ކީޕަރު ޑޭވިޑް ރާޔާ ވަނީ މަތަކޮށްފައެވެ.\nލީގުގައި އާސެނަލަށް ދެން އޮތީ މި މަހުގެ 22 ވާ އާދީއްތަ ދުވަހު އަމިއްލަ ދަނޑުގައި ލަންޑަން ޑާބީއެއްގައި ޗެލްސީއާ ދެކޮޅަށް ކުޅޭ މެޗެވެ. ބްރެންޓްފޯޑަށް އޮތީ އޭގެ އެއްދުވަސް ކުރީން ރަށުން ބޭރުގައި ކްރިސްޓަލް ޕެލަސްއާ ދެކޮޅަށް ކުޅޭ މެޗެވެ.\nމި މުބާރާތުގައި މިއަދު ކުޅުމަށް ހަމަޖެހިފައިވާ މެޗުތަކުގެ ތެރޭގައި ލީޑްސް ޔުނައިޓެޑާ ދެކޮޅަށް އަމިއްލަ ދަނޑުގައި މެންޗެސްޓާ ޔުނައިޓެޑް ކުޅޭ މެޗާއި، ޗެލްސީއާ ކްރިސްޓަލް ޕެލަސް ބައްދަލުކުރާ މެޗުގެ އިތުރުން އަލަށް ޕްރޮމޯޓުވީ ނޯވިޗް ސިޓީއާ ދެކޮޅަށް ލިވަޕޫލް ކުޅޭ މެޗު ފާހަގަކޮށްލެވެއެވެ.


Hurihaa Post Akah "Haha" React Kurany Kon Baeh? - Vaguthu\nހުރިހާ ޕޯސްޓަކަށް "ހަހަ" ރިއޭކްޓު ކުރަނީ ކޮން ބައެއް؟\nހުރިހާ އެއްޗަކަށް "ހަހަ" ރިއޭކްޓް ކުރާ މީހެއް\nމީސް މީޑިއާގެ އެންމެ ގިނަ ބަޔަކު ބޭނުން ކުރާ ފޭސްބުކުގައި މިހާރު ޕޯސްޓްތަކަށް ތަފާތު ރިއޭކްޓުތައް ކުރެވެއެވެ. ނަމަވެސް މިގޮތަށް ހެދުމުން ބައެއް މީހުން ދަނީ ފެންނަ ހުރިހާ ޕޯސްޓަކަށް ރީނދޫ ކުލައިގައި އިންނަ "ހަހަ" ރިއޭކްޓު ކުރަމުންނެވެ. މިއީ ވަރަށް ގިނަ ބައެއްގެ ހިތްތަކަށް އަސަރު ކުރުވާ ކަމެއްކަން ވަނީ ފާހަގަ ކުރެވިފައެވެ.\nތެދެކެވެ. ހުރިހާ ޕޯސްޓަކަށް "ހަހަ" ރިއޭކްޓު ކުރުމުން ބައެއް ފަހަރު ރުޅި އާދެއެވެ. އެއީ އަހަރެންގެ ޕްރޮފައިލް ފޮޓޯ ބަދަލު ކުރި ނަމަވެސް، ނުވަތަ ކިތަންމެ ސީރިއަސް ޕޯސްޓެއް އަޕްލޯޑް ކުރިނަމަވެސް ބައެއް މީހުން އަބަދު މި ރިއޭކްޓު ކުރާތީއެވެ.\nގިނަ ބަޔަކު އެންމެ ރުޅި އަންނަނީ އެމީހުންގެ ޕޯސްޓަކަށް ހުސް "ލަވް" ރިއޭކްޓު ލިބިފައި ހުއްޓައި އެކަން ނިންމައިލުމުގެ ގޮތުން ކޮންމެވެސް މީހަކު ލައިކެއް ނުވަތަ "ހަހަ" ރިއޭކްޓު ކުރާތީއެވެ. ފޭސްބުކް ހާވާލާ އިރު، މިކަން ކުރުމުގެ ސަބަބުން މީހުން ރުޅި އަންނަކަން ވަރަށް ބޮޑަށް ފާހަގަކުރެވެއެވެ.\nއެއީ، މިގޮތަށް ރުޅި އައިސްގެން އެތައް ބަޔަކު ފޭސްބުކުގައި ސްޓޭޓަސްތައް އަޕްލޯޑް ކުރާތީއެވެ. ގިނަ ފަހަރަށް މިހެން ކަންތައް ކުރަނީ އަންހެން ކުދިންނެވެ. އެކަމަކު މަދުން ނަމަވެސް ފިރިހެން ކުދިންގެ ފަރާތުންވެސް މިކަމާއި މެދު ހިތްހަމަނުޖެހޭކަން ފެނެއެވެ. އެމީހުން ބުނާ ގޮތުގައި މަޖާ ޕޯސްޓެއް ނޫންނަމަ އެ ރިއޭކްޓު ކޮންމެހެން ކުރާކަށް ނުޖެހެއެވެ.\nމިހެން ކަންތައް ވާނަމަ ކަން ކުރަންވީ ގޮތް ވަރަށް ސާފެވެ. އެފަދަ ސްޓޭޓަސްތަކުންވެސް މައްސަލަ ހައްލު ނުވެއްޖެނަމަ އެބަޔަކު އަންފްރެންޑު ކޮށްލާށެވެ. ނުވަތަ އެމީހުންގެ ޕޯސްޓު ތަކަށްވެސް "ހަހަ" ރިއޭކްޓު ކުރާށެވެ. މިގޮތަށް އަބަދު "ހަހަ" ރިއޭކްޓު ކުރާ މީހަކު އެނގޭ ހެއްޔެވެ؟\nކޮވިޑް-19: ފޭސްބުކް އިން "ކެއާ ރިއެކްޝަން" ތައާރަފްކުރަނީ\nހަހާ ރިއެކްޓް ކާރީ އަހާބަލަ އެން މެގިނައިން އެ ރިއެކްޓް ކުރަނީ ކޮންބައެއްތޯ އަހަންނަކަށްވާ ނޭނގެ\nނޮވެމްބަރު 1, 2019 17:47\nދިވެހިންގެ ތެރޭގައިވެސް ވަރަށް އާންމުކަމެއް. ބަޔެއްފަހަރު ފެނޭ ޤުރްއާނުގެ ބަޔެއް ސޫރަތްތަކާއި އެ ސޫރަތްތަކުގެ މާނަ ހިމެނޭ ޕޯސްޓުތަކަށްވެސް ހަހާ ރިއެކްޓުކޮށްފައި ހުންނަ މަންޒަރު. އެފަދަ ބަޔެއްމީހުން އެކަންކުރަނީ ހަމަ ނޭނގިގެންބާއޭވެސް ބަޔެއްފަހަރު ހިތަށްއަރާ ދަރަޖައަށް މިކަންވަނީ އާންމުވެފައި. މިހެން މިބުނީ ގިނަފަހަރަށް އެފަދަ މީހެއްގެ އެފްބީ ޕްރޮފައިލް ބަލައިލާއިރު މުޅިންވެސް ހުންނަނީ ދީނީ ލިޔުން ނުވަތަ ކީރިތި ޤުރްއާނުގެ ތަރުޖަމާ ހިމެނޭ ޕޯސްޓުކޮށްފައި.


Pakistan Ge 150 Pilot Aku Suspend Kohfi - Vaguthu\nޕާކިސްތާން އިންޓަނޭޝަނަލް އެއާލައިންސްގައި މަސައްކަތްކުރާ 150 ޕައިލެޓަކު ވަޒީފާއިން ސަސްޕެންޑު ކޮށްފިއެވެ.\nޕާކިސްތާން އެއާލައިންސްގެ ތަރުޖަމާނަކު ނޫސްތަކުގައި މިކަން ހާމަކޮށް ބުނެފައި ވަނީ، މި ޕައިލެޓުން ސަސްޕެންޑުކޮށްފައި ވަނީ މިދިޔަ މަހު އެއާލައިނުގެ ފްލައިޓެއް ވެއްޓި 98 މީހަކު މަރުވި ހާދިސާ އާއި ގުޅިގެން ކުރިޔަށްގެންދާ ތަހުޤީޤުގެ ތެރެއިން ކަމަށެވެ.\nޕާކިސްތާން އެއާލައިންސް އިން ސަސްޕެންޑުކުރި ޕައިލެޓުންގެ ތެރޭގައި ހިމެނެނީ ޤަވާއިދާ ޚިލާފަށް، އެކަށީގެންވާ ތަމްރީނު ނުލިބި ޕައިލެޓް ލައިސަންސް ހޯދާފައި ތިބި މީހުން ކަމަށް ވެއެވެ. އެހެންކަމުން އެ މީހުންގެ މައްސަލަތައް ވަކީން ބަލައި ތަހުޤީޤު ކުރުމަށް އެއާލައިނުން ވަނީ ނިންމާފައެވެ.\nޕާކިސްތާން އެއާލައިންސްގައި މުޅި ޖުމްލަ މަސައްކަތްކުރަނީ 434 ޕައިލެޓުންނެވެ. މީގެ ތެރެއިން ގިނަ އަދަދެއްގެ ޕައިލެޓުން ސަސްޕެންޑު ކުރުމުން މިހާރު މަސައްކަތް ކުރާނީ 284 ޕައިލެޓުންނެވެ. އެ އެއާލައިނުން ބުނެފައި ވަނީ މިކަމުގެ ސަބަބުން ބޮޑެތި ދަތިކަމާއި ދިމާވާނެ ކަމަށައި، ނަމަވެސް މި ނިންމުން ނިންމާފައިވަނީ އެއްވެސް "ރިސްކެއް" ނަގަން ބޭނުން ނުވާތީ ކަމަށެވެ.\nޕާކިސްތާނުން މީގެ ކުރިން 2019 އަހަރުވެސް ޤަވާއިދާ ޚިލާފަށް ލައިސެންސް ބޭނުންކުރާ ކަމުގެ ތުހުމަތުގައި 17 ޕައިލެޓަކު ސަސްޕެންޑުކޮށްފައި ވެއެވެ. އެޤައުމުގެ ކަމާއި ބެހޭ އިދާރާތަކުން ބުނެފައިވާ ގޮތުން އެޤައުމުގެ 860 ޕައިލެޓުންގެ ތެރެއިން 30 އިންސައްތަ ޕައިލެޓުން ލައިސެންސް ހޯދާފައިވަނީ ޤަވާއިދާ ޚިލާފަށެވެ.


America anhennunah, Ingireysi firihenun kamudhany keeve? | Mihaaru\nއެމެރިކާ އަންހެނުންނަށް އިނގިރޭސި ފިރިހެނުން ވަރަށް ކަމުދޭ.\n17 މެއި 2018 - 08:253comments\nމީގެ ކުރިން، އެމެރިކާގެ މަޝްހޫރު ލަވަކިޔުންތެރިޔާ ކެޓީ ޕެރީ ވެސް އިނގިރޭސިއަކާ ކައިވެނި ކުރި އެވެ. އެއީ މަޝްހޫރު ކޮމީޑިއަން ރަސަލް ބްރޭންޑްއާ އެވެ. އެމެރިކާ އަންހެނުން އިނގިރޭސި ފިރިހެނުންނާ މާ ގަޔާވަނީ ހެއްޔެވެ؟\nއެމެރިކާގެ މަޝްހޫރު ޒުވާން އަންހެން ލަވަކިތުންތެރިޔާ ޓޭލާ ސްވިފްޓް މިހާރު ވެސް ހިތާވެގެން އުޅެނީ އިނގިރޭސި އެކްޓަރަކާ އެކު އެވެ. އެއީ ޖޯ އަލްވިންއާ އެވެ. އޭގެ ކުރިން އޭނާ ވަނީ ހަމަ އިނގިރޭސި އެކްޓަރެއް ކަމަށްވާ ޓޮމް ހިޑެލްސްޓަންއާ ވެސް ލޯބީގެ ގުޅުމެއް ބާއްވައިފަ އެވެ. މި ކަހަލަ ލިސްޓެއް ކިޔާ ނަމަ ކިތަންމެ ނަމެއް ނެގި ދާނެ އެވެ.\nއެމެރިކާ އަންހެނުންނާއި އިނގިރޭސި ފިރިހެނުންނާ ދޭތެރޭ މި އުފެދޭ ގުޅުމާ ބެހޭ ގޮތުން ދިރާސާއެއް ހަދައި، މިއީ ކިހިނެއްވާ ކަމެއްތޯ މިހާރު ވަނީ ދެނެގެންފަ އެވެ. އިނގިރޭސިވިލާތުގެ މާކެޓް ރިސާޗް ކުންފުންޏެއް ކަމަށްވާ ޔޫގޯވް އިން ހެދި ދިރާސާގައި ބުނެފައި ވަނީ އެމެރިކާ އަންހެނުން އިނގިރޭސި ފިރިހެނުންނާ ގަޔާވަނީ އެ މީހުންގެ އެކްސެންޓް ނުވަތަ ވާހަކަ ދައްކާ ބަހުރުވަ ހުންނަ ގޮތުން ކަމަށެވެ.\nއެ ދިރާސާގައި ފާހަގަކޮށްފައިވާ ގޮތުގައި އެމެރިކާ އަންހެނުންގެ ތެރެއިން 35 ޕަސެންޓް މީހުން އިނގިރޭސި ފިރިހެނުންނާ ގަޔާވާނީ އެ މީހުން ވާހަކަ ދައްކާ ގޮތް ރީތިވެގެންނެވެ. އަދި އެ މީހުންގެ އެކްސެންޓް ހުންނަ ގޮތުން އެއީ "ރޮމޭންޓިކް" އަދި "އެކްޒޯޓިކް" ބައެއްގެ ގޮތުގައި އެމެރިކާ އަންހެނުން ސިފަކުރެ އެވެ.\nދިރާސާގައި ބުނެފައިވާ ގޮތުގައި އެމެރިކާ އަންހެނުންނަށް އިނގިރޭސި ފިރިހެނުންގެ ލައިފް ސްޓައިލް ވެސް ވަަރަށް ބޮޑަށް ކަމުދެ އެވެ. އެގޮތުން ސަޔަށް އެ މީހުން އޮންނަ ލޯތްބަކީ ވެސް ހާއްސަ އަދި ވަރަށް "ލޯބި" ކަމެއްގެ ގޮތުގައި އެމެރިކާ އަންހެނުން ދެކެ އެވެ.\nއެމެރިކާގެ ނިއު ޔޯކްގައި އުޅޭ އިނގިރޭސިވިލާތުގެ ޑެނިއެލް މިލް، 32، ދި އިންޑެޕެންޑެންޓް ނޫހަށް ބުނި ގޮތުގައި އޭނާ އަށް ހިތަކަށް އެމެރިކާ އިން އަންހެނުންވެ އެވެ.\nޕްރިންސް ހެރީ އާއި މޭގަން މި މަހު 19 ގައި ކައިވެނި ކުރާނެ.\n"ބާއަކަށް ވަދެލިޔަސް އަންހެނުން ތިބެނީ މޮޔަވެފައި. އެމެރިކާގައި އުޅޭ ނަމަ ރައްޓެހިވާނެ އަންހެނަކު ނުލިބިގެން އުޅޭކަށް ނުޖެހޭނެ،" އިނގިރޭސިއަކަށްވާތީ ކާމިޔާބުކަން ފާހަގަކޮށް އޭނާ ބުންޏެވެ.\nޑީނާ ކެނެޑީ ކިޔާ 32 އަހަރުގެ އެމެރިކާ އަންހެނަކު ބުނި ގޮތުގައި އިނގިރޭސި ފިރިހެނުންގެ އެކްސެންޓަކީ މޮޔަކޮށްލާ ވަރުގެ އެއްޗެކެވެ.\n"އެއީ އަޑު އަހާލަން، ފަސޭހަ. ކިޔާ އެއްޗެހި ސާފުވާ އަދި ވަރަށް ރޮމޭންޓިކް، އަބަދު ވެސް އަޑު އަހާލަން ހިތް އެދޭ ކަހަލަ އެކްސެންޓެއް،" އޭނާ ބުންޏެވެ. "އެހެންވެ އަހަންނަށް އިނގިރޭސި ފިރިހެނުން ކަމުދަނީ."\nއިތުރު ލިޔުންތައް ޕްރިންސް ހެރީ އެމެރިކާ އިގިރޭސިވިލާތް އަންހެނުން


Anhenun Rattehinna Eku Beyrah Dhiumun Sih'hath Rangalhu Vey: Dhiraasa\nއަންހެނުން ރައްޓެހިންނާއެކު ބޭރަށް ދިއުމުން ސިއްހަތު ރަނގަޅުވޭ: ދިރާސާ\n- 1 year ago 1 - ފާތިމަތް ޝިމްނާ\nރައްޓެހި އަންހެނުންނާއި އެކު ބޭރަށް ދިއުމަކީ އަންހެނުން ވަރަށް ބޮޑަށް ބޭނުންވާ ކަމެވެ. ނަމަވެސް ގިނަ ފަހަރު އެ ފުރުސަތެއް ނުލިބިއެވެ. ނަމަވެސް މިފަހަރު މިއޮތީ އެ ފުރުސަތަށް ބަހަނާއެއް ހޯދިފައެވެ. އެގޮތުން ރަނގަޅު ސިއްހަތެއްގައި ހުރުމަށް ކޮންމެ މީހަކުވެސް ބޭނުންވާއިރު، ރައްޓެހި އަންހެނުންނާއި އެކު ބޭރަށް ދިއުމަކީ އަންހެނުންގެ ސިއްހަތު ރަނގަޅުވުމަށް މަގުފަހިވާ ކަމެކެވެ.\nއޮކްސްފޯޑް ޔުނިވަރ ސިޓީއިން ކުރި ދިރާސާއަކުން ދައްކާގޮތުގައި އަންހެނުން އުފަލުގައި ތިބުމަށް ކުރެވިދާޅެ މުހިއްމު ކަންތައް ހުރެއެވެ. އެގޮތުން އަންހެނުން ހިތްހަމަޖައްސާލުމަށް އެންމެ ފަސޭހައިން ކުރެވިދާނެ ކަމަކީ އެމީހުންގެ ރައްޓެހި އަންހެނުންނާއެކުގައި ބޭރަށް ދިއުން ކަމަށް އެދިރާސާއިން ދައްކައެވެ.\nއެދިރާސާ ކުރި ޓީމްގައި ހިމެނޭ ސައިކޮލޮޖިސްޓެއް ކަމަށްވާ ރުބިން ދުންބަރު ދަ ވަންކޫވަ ސަންއަށް ދިން އިންޓަރވިއުގެއްގައި ބުނެފައިވަނީ އަންހެނުން އެމީހުންގެ އަންހެން އެކުވެރިންނާއެކު ހަފްތާއަކު ދެފަހަރު ބޭރަށް ގޮސް ވަގުތު ހޭދަކޮށްލުމުން އެމީހުންގެ މުޅި ސިއްހަތައްވެސް އޭގެ ރަނގަޅު އަސަރު ކުރާކަމަށެވެ. އެ ބައްދަލުވުން ތަކުގައި އާންމު ގޮތެއްގައި ކެއިން ބުއިމުގެ އިތުރުން އެކިއެކި ވާހަކަތައް ދެއްކުމާއި އެމީހުންގެ ދިރިއުޅުމުގެ ވާހަކަތައް އެކަކު އަނެކަކާއި ހިއްސާކުރާކަމަށް އޭނަ ބުނެފައިވެއެވެ. އަދި އެ ވާހަކަތަކުގެ ތެރެއިން އެމީހުން ހީ ސަކަރާތް ޖަހާ އުފާވެރި ވަގުތުކޮޅެއް ހޭދަކުރާކަމަށްވެސް ބުނެފައިވެއެވެއެވެ.\nއެގޮތަށް ބޭރަށް ދިއުމުގެ ސަބަބުން އެމީހުން ތަހައްމަލް ކުރަމުންދާ ބަލިތަކުން އަވަހަށް ފަސޭހަވެ، އިމިއުން ސިސްޓަމް ވަރުގަދަވެއެވެ. އަދި އޭގެ އިތުރުން އެންޒައިޓީ ލެވެލް ދަށްވެ އަންހެނުންގެ ޖެނެރަސަޓީއާއެކު މުޅި ސިއްހަތު ރަނގަޅުވާކަމަށްވެސް ރުބިން ބުނެފައިވެއެވެ.\nއެހެން ކަމުން އަންހެނުން ގެ ހެޔޮ ސިއްހަތަށްޓަކައި، އެމީހުން ރަހުމަތްތެރިންނާއިކު ބޭރަށް ފޮނުވުމަކީ ވަރަށް މުހިންމު ކަމެކެވެ.\nހާާދަ ހީވޭ ލިޔުންތެރިޔާ ވަރަށް ބޭރުގަ ގިނަައިރު އުޅެން ބޭ ނުން ވާހެން...އަންހެނުން ގިނަ ވަގުތު ބޭރުގަ އުޅުނީމަ އޮންނަނީ ކަންތައްތައް ގޯސްވެފަ.....\nނަފްސާނީ ބަލި މީހުންނަށް އަންނަ އަހަރުން ފެށިގެން މާލީ އެހީދެނީ 19months ago\nއަބަދުވެސް ޖުލައިމަހުގައި ބޭރަށް ހިންގުން އިތުރުވޭ: އެޗްޕީއޭ29 months ago\nކުދީނާ ފަތް: ގިނަ ފައިދާތަކެއް ލިއްބައިދޭ ފަތެއް09 months ago\nޑެންގީ ހުން ޖެހޭ މިންވަރު އިތުރުވެއްޖެ- އެޗްޕީއޭ010 months ago\nއަންހެނުން ރައްޓެހިންނާއެކު ބޭރަށް ދިއުމުން ސިއްހަތު ރަނގަޅުވޭ: ދިރާސާ 1 1 year ago


މަންދޫބުން ކުރެއްވި މަސައްކަތް 13\nބަރުނައްބާސް އާއި ޝާއުލް ހޮވުން އަދި އެމީހުން ފޮނުވުން\n1 އަންތީޔޮކުގެ އީސާގެފާނަށް އީމާންވެގެން ތިބި ޖަމާޢަތުގެ މީހުންގެ ތެރޭގައި ނަބީއިންނާއި❖ ނަބީ: މާތްރަސްކަލާނގެ ވަޙީ ބަސްފުޅު ހާމަކޮށްދޭ މީހެއް. އެދުރުބޭކަލުން ހިމެނުނެވެ. މި ބޭކަލުންނަކީ ބަރުނައްބާސް އާއި، ސިމިޔާނު (މީނާގެ ނަމަކަށް ކަޅު މީހާއޭ ވެސް ކިޔުނެވެ.) އަދި ގަލީލީގެ ވެރިއަކަށް ހުންނެވި ހެރޮދުގެ ގޭގައި ބޮޑުވި މަނައޭނު އާއި ޒައިރީނުގެ ރައްވެއްސެއް ކަމުގައިވާ ލޫސިޔުސް އާއި، އަދި ޝާއުލް އެވެ.2މިމީހުން މާތްރަސްކަލާނގެ ކިބައަށް ހަމްދާ ސަނާކިޔާ ރޯދަހިފާ ހަދަމުން ގެންދިޔަ ދުވަސްތަކުގެ ތެރެއިން ދުވަހަކު މާތްރަސްކަލާނގެ މާތްރޫޙުފުޅު❖ މާތްރޫޙުފުޅު: މާތްރޫޙުފުޅަކީ މާތްރަސްކަލާނގެ ރޫޙުފުޅެވެ. މިރޫޙުފުޅަކީ މާތްރަސްކަލާނގެ ޚާއްސަ ކުރައްވާ ފޮނުއްވި އަލްމަސީޙު ކަމުގައިވާ އީސާގެފާނު ޤަބޫލުކުރާ މީހުންނަށް މާތްރަސްކަލާނގެ ދެއްވާ ހަދިޔާއެކެވެ. އެކަލޭގެފާނުގެ ބަސްފުޅުތަކުގެ އަޑުއަހާ އެބަސްފުޅުތަކަށް ކިޔަމަންވާ މީހުންނަށް މާތްރޫޙުފުގެ އެހީތެރިކަން ލިބޭނެއެވެ. އަދި އީސާގެފާނު މެދުވެރިކޮށް ދެއްވި ދިންނަވާނޭ މަގުން އުޅުމަށް ވެސް މާތްރޫޙުފުޅު މީސްތަކުންނަށް އެހީތެރިވެދެއްވާނެއެވެ. މާތްރޫޙުފުޅުގެ ސަބަބުން އެރޫޙުފުޅު އެމީހަކާއި އެކުގައިވާ މީހަކަށް ފާފައިން ދުރުވެގެން އުޅުމަށް ބާރުލިބޭނެއެވެ. އެމީހުންނަށް އެންގެވިއެވެ. ”ތިމަންކަލާނގެއަށްޓަކައި ތިޔަބައިމީހުންގެ ތެރެއިން ބަރުނައްބާސް އާއި ޝާއުލް އެއްކިބާކޮށް ހޮވާ. އެއީ ތިމަންކަލާނގެ އެމީހުން ކުރުމަށް ކަނޑައަޅާ ޚާއްސަކޮށްފައިވާ ކަންތައްތައް ކުރުމަށްޓަކައި.“3ދެން މި ބައިމީހުން އިތުރަށް ވެސް ދުވަސްކޮޅަކު ރޯދަހިފާ ދުޢާ ކުރުމަށް ފަހު ބަރުނައްބާސް އާއި ޝާއުލްއަށް ހިތްހެޔޮކަންދީ އެމީހުންގެ ބޮލުގައި އަތްލާ އެމީހުންނަށް ރަޙުމަތްލެއްވުމަށް އެދި ދުޢާ ކުރުމަށް ފަހު އެމީހުންގެ މަގުގައި ކުރިއަށް ފޮނުވިއެވެ.\n4 ބަރުނައްބާސް އާއި ޝާއުލް މާތްރޫޙުފުޅު އެމީހުން ފޮނުއްވި މަގުގައި ކުރިއަށް ދިޔައެވެ. އެ ގޮތުން އެންމެ ފުރަތަމަ އެމީހުން ދިޔައީ ސެލޫސިޔާއޭ ކިޔުނު ބަނދަރުމަތީގެ ރަށަށެވެ. އެ ރަށުން އެމީހުން އޮޑިއެއްގައި ދަތުރުކޮށް ދިޔައީ ސައިޕުރަސް އަށެވެ.5އެ ރަށުގެ ސަލާމިސްއޭ ކިޔުނު އަވަށުގައި ބަނީއިސްރާއީލު މީހުންގެ ދީނީ މަރުކަޒުތަކުގައި ބަރުނައްބާސް އާއި ޝާއުލް މާތްރަސްކަލާނގެ ބަސްފުޅުތައް ކިޔާދީ މީސްތަކުންނަށް އަންގައިދެމުން ދިޔައެވެ. ޔޫޙަންނާ މަރުކުސް ވެސް އެމީހުންނާއި އެކު އެމީހުންގެ އެހީތެރިއެއްގެ ގޮތުގައި މި މަސައްކަތުގައި އުޅުނެވެ.6މި ބައިމީހުން އެ ރަށުގެ ތެރޭގައި ދަތުރުކުރަމުން ގޮސް ޕާފޮސް އާއި ހަމައަށް ދިޔައެވެ. އެ އަވަށުގައި އުޅުނު ބަނީއިސްރާއީލު މީހެއް ކަމުގައި ވީ ބަރުޔޭޝު އޭ ކިޔާ މީހަކާއި އެމީހުންނާއި ދިމާވިއެވެ. މީނާއަކީ ފަންޑިތަވެރިއެކެވެ. އަދި އޭނާ އުޅުނީ ނަބީބޭކަލަކު ކަމުގައި ވެސް ހެދިގެންނެވެ.7މީނާ އެ ރަށުގެ ގަވަރުނަރު ކަމުގައި ހުރި ސާރިޖު ޕައުލުސް ގެ ގާތުގައި އޭނާއަށް ޚިދުމަތް ކުރުމުގައި އުޅުނެވެ. ސާރިޖު ޕައުލުސް އަކީ ވިސްނުންތެރި މީހެކެވެ. މީނާ ބަރުނައްބާސް އާއި ޝާއުލްގެ ކިބައިން އޭނާގެ ގާތަށް އައުމަށް އެދުނެވެ. އެއީ އޭނާ ވެސް ބޭނުންވީ އެމީހުން އެ ކިޔާދެމުންދާ މާތްރަސްކަލާނގެ ބަސްފުޅުތަކުގެ އަޑު އެހުމަށެވެ. 8 ނަމަވެސް އެލިމާހު މި ކަމާއި ދެކޮޅުހެދިއެވެ. (އެލިމާހު މިއީ ގުރީކު ބަހުން ބަރުޔޭޝުގެ ނަމެވެ. މި ބަހުގެ މާނައަކީ ފަންޑިތަވެރިޔާއެވެ.) މާތްރަސްކަލާނގެ ކިބަފުޅަށް އީމާންވެ އީސާގެފާނު ގަބޫލު ކުރުމުން ގަވަރުނަރު ދުރު ކުރުވުމަށް މި ބަރުޔޭޝު ގަދައަޅާ މަސައްކަތް ކުރިއެވެ.\n9 ނަމަވެސް ޝާއުލް* ޝާއުލް އަކީ ޕައުލްގެ ޢިބްރާނީ ނަމެވެ. ޝާއުލްއަކީ ބަނީއިސްރާއީލު މީހެއް ނަމަވެސް އޭނާއަކީ ރޯމުގެ ރައްޔިތެކެވެ. ޕައުލްއަކީ އޭނާއަށް ލެޓިން ބަހުން ކިޔޭ ނަމެވެ.، ނުވަތަ އޭނާގެ އަނެއް ނަމުން ނިސްބަތް ކުރާނަމަ ޕައުލް، މާތްރޫޙުފުޅުގެ ބާރުގެ ދަށުގައިވާ ހާލުގައި ސީދާ އެ ފަންޑިތަވެރިޔާގެ މޫނަށް ބަލަހައްޓައިގެން ހުރެ ބުންޏެވެ.\n10 ”އޭ ޝައިތާނާގެ ދަރިޔާ. ކަލޭ ތިޔަ ވަނީ ނުބައި އުކުޅު ތަކުންނާއި ނުބައިވެގެންވާ ކަންތައްތަކުން ފުރިފަ. ކަލޭ ތިޔައީ ހުރިހާ ރަނގަޅު ކަމަކާއި އިދިކޮޅު އެކަންތައްތަކުގެ ދުޝްމިނެއް. ކަލޭ ދުވަހަކު ވެސް މާތްރަސްކަލާނގެ ތެދުފުޅުތައް ދޮގުތަކަށް އަނބުރާ މީސްތަކުންނަށް އޮޅުވާލުން ހުއްޓައެއް ނުލާނަންތަ؟ 11 މާތްރަސްކަލާނގެ ކޯފާފުޅު ކަލޭގެ މައްޗަށް ލެއްވިއްޖެ. ދުވަސްކޮޅަކަށް ކަލޭގެ ލޮލުގެ އަލިކަން މުޅިން ގެއްލޭނެ. އެންމެ ކުޑަ ވެގެން އިރުގެ އަލިކަން ވެސް ކަލެއަކަށް ނުފެންނާނެ.“ ހަމައެވަގުތު އެލީމާހުގެ ލޮލަށް އަނދިރި ވެއްޖެއެވެ. އޭނާ އަތުގައި ހިފައިގެން ގެންގޮސްދޭނެ މީހަކު ވޭ ތޯ ބަލަން ވަށަވަށައިގެން އޭނާ އަތް އުކަން ފެށިއެވެ. 12 ގަވަރުނަރަށް މި ކަންތައްތައް ފެނިގެން ދިއުމުން އޭނާ މާތްރަސްކަލާނގެ ބަސްފުޅުތައް ގަބޫލުކޮށް އީސާގެފާނަށް އީމާންވިއެވެ. އަދި މާތްރަސްކަލާނގެ ބަސްފުޅުތަކާއި މެދު އެނގި ދަސްވި ކަންތަކުގެ ސަބަބުން އޭނާ ވަރަށް ހައިރާންވިއެވެ.\nޕިސީދިޔާ ސަރަހައްދުގެ އަންތީޔޮކު\n13 ޕައުލް އާއި އޭނާގެ ބައިވެރިން އޮޑިއެއްގައި ޕާފޮސް އިން ދަތުރުކޮށް ޕަންފީލިޔާގެ ރަށެއް ކަމުގައި ވާ ޕެރުގާއަށް ދިޔައެވެ. އެ ރަށުގައި ޔޫޙަންނާ މަރުކުސް ބަރުނައްބާސް އާއި ޕައުލް ދޫކޮށް ޖެރޫސަލަމަށް އެނބުރި ދިޔައެވެ. 14 ބަރުނައްބާސް އާއި ޕައުލް އެމީހުންގެ ދަތުރުގައި ކުރިއަށް ދިޔައެވެ. އެ ގޮތުން އެމީހުން ޕެރުގާއިން އެއްގަމު މަގުން ދަތުރުކޮށް ޕިސީދިޔާގެ ރަށެއް ކަމުގައިވާ އަންތީޔޮކުއަށް ދިޔައެވެ. ސަބަތުގެ ދުވަހުގައި❖ ސަބަތުގެ ދުވަސް: މިދުވަހަކީ ބަނީއިސްރާއީލުގެ މީހުންގެ ހަފްތާގެ ހަތްވަނަ ދުވަހެވެ. ސަބަތުގެ ދުވަސް ފެށެނީ ހުކުރު ދުވަހުގެ އިރު އޮއްސުމުންނެވެ. ހިބްރޫ ބަހުން ސަބަތުގެ މާނައަކީ އަރާމު ކުރުމުގެ ދުވަހެވެ. ނުވަތަ މަސައްކަތް ހުއްޓާލުމުގެ ދުވަހެވެ. މާތްރަސްކަލާނގެ މޫސާގެފާނު މެދުވެރި ކުރައްވާ މީސްތަކުންނަށް އެންގެވި ޚާއްސަ ދިހަ އަމުރުފުޅުގެތެރެއިން އެއްއަމުރުފުޅަކީ ސަބަތުގެ ދުވަހަށް ޙުރުމަތްތެރިކޮށް ހިތާ އެދުވަސް ފާހަގަ ކުރުމެވެ. މިދުވަހު މީސްތަކުން އެބައިމީހުންގެ އާދައިގެ މަސައްކަތްތައް ވެސް ކުރުމުން ދުރުވެއެވެ. އެދުވަހު އެމީހުން އަޅުކަން ކުރުމަށް އެއްވުމާއި މާތްރަސްކަލާނގެ ކިބަފުޅާ މެދު ހަނދުމަ ކުރުމުގައި ހޭދަކުރެއެވެ. ނަމަވެސް ދީނުގެ ދަންނަބޭކަލުން ސަބަތުގެ ދުވަހާއި ބެހޭ އެތައް އާދަކާދަތަކެއް އުފައްދާ އޭގެ ބޮޑު ތަފްސީލެއް އެކަށަ އެޅީ މޫސާގެފާނުގެ ޒަމާނުގެ ފަހުންނެވެ. އެމީހުން އެރަށުގައިވާ ބަނީއިސްރާއީލު މީހުން އަޅުކަން ކުރާ ދީނީ މަރުކަޒަށް ގޮސް އެތަނުގައި އިށީނެވެ.\n15 ތައުރާތުގައިވާ މޫސާގެފާނަށް މާތްރަސްކަލާނގެ އެންގެވި ގަވާއިދުތަކާ ރަސޫލުންނާއި ނަބީބޭކަލުން މެދުވެރިކޮށް މާތްރަސްކަލާނގެ މީސްތަކުންނަށް އެންގެވި ބަސްފުޅުތައް ކިޔަވާ ނިމުމުން އެ ދީނީ މަރުކަޒުގެ ބޮޑުން މީހަކު ފޮނުވާ ބަރުނައްބާސް އާއި ޕައުލް އަށް ބުންޏެވެ. ”އަޚުންނޭ، މިތާނގައި މިވާ މީސްތަކުންނަށް ހިތްވަރު ލިބޭނެ ފަދަ އެމީހުންގެ އީމާން ކަން އިތުރު ވުމަށް ހިތްވަރު ލިބޭނެ ފަދަ ޚަބަރެއް، ބަހެއްވާނަމަ އެމީހުންނާއި މުޚާޠަބުކޮށް ވާހަކަދައްކާ ބުނެދީ.“ 16 ދެން ޕައުލް ތެދުވެ އެމީހުންނަށް އަޑު މަޑު ކުރުމަށް އިޝާރާތް ކުރުމަށް ފަހު ވާހަކަދައްކަން ފެށިއެވެ. ”ބަނީއިސްރާއީލުގެ އެންމެހާ މީހުންނާ އަދި މާތްރަސްކަލާނގެ ކިބަފުޅަށް އަޅުކަން ކުރާ އެންމެހައި މީސްތަކުންނޭ އަޑުއަހާ. 17 ބަނީއިސްރާއީލުގެ ވެރި ކަލާނގެ އަހަރެމެންގެ ކާބަފައިންނަށް ރަޙުމަތްލައްވާ މިޞްރުގައި އެމީހުންގެ އަދަދު ގިނަ ކުރެއްވި. އަދި އެކަލާނގެ މަތިވެރި ބާރުފުޅުން އެމީހުން އެ ޤައުމުން އަނބުރައިގެންދެވި.† ބައެއް ލަފުޒުތަކުގެ މާނައިގައިވާ މޫސާގެފާނު މިބަސް ބަލާ.\n18 އެކަލާނގެ އެމީހުން ކުރި ހުރިހާ ކަމަކަށް ސާޅީސް އަހަރުވަންދެން ހަނަފަސް ބިމުގެ ތެރޭގައި ކެތްތެރިވެ ވޮޑިގެންވި. 19 މާތްރަސްކަލާނގެ ކަންޢާނުކަރައިގެ ހަތް ޤައުމު ނެތިކުރައްވާ އެ ޤައުމުގެ ބިންތައް އެކަލާނގެ މީސްތަކުން ކަމުގައި ވީ ބަނީއިސްރާއީލު މީހުންނަށް ދެއްވި. މިހުރިހާ ކަމެއްވެދިޔައީ ގާތްގަނޑަކަށް ހަތަރުސަތޭކަ ފަންސާސް ވަރަކަށް އަހަރުގެ ތެރޭގަ. 20 އެއަށް ފަހު އައީ ފަނޑިޔާރުން ވެރިކަން ކުރި ދުވަސްވަރު. ފަނޑިޔާރުންގެ ވެރިކަން ނަބީ ޞަމޫއީލްގެފާނުގެ❖ ޞަމޫއީލްގެފާނު: ޞަމޫއީލްގެފާނު މިކަލޭގެފާނަކީ ބަނީއިސްރާއީލުގެ އިމާމެކެވެ. އަދި އެކަލޭގެފާނަކީ މޫސާގެފާނަށް ފަހު އެންމެފުރަތަމަ ފޮނުއްވުނު ރަސޫލުބޭކަލެވެ. އެއީ މޫސާގެފާނަށް ފަހު ހަތަރު ސަތޭކަ އަހަރުފަހުންނެވެ. އަދި އެކަލޭގެފާނަކީ ބަނީއިސްރާއީލުގައި ހިނގި ފަނޑިޔާރުންގެ ވެރިކަމުގައި ވެރިކަންކުރި އެންމެފަހު ފަނޑިޔާރެވެ. ބަނީއިސްރާއީލުގެ އެންމެ ފުރަތަމަ ރަސްކަލުން ކަމުގައިވީ ޝާއުލް ރަސްގެފާނު ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. އެގޮތުން މާތްރަސްކަލާނގެ ބަރަކާތް ލެއްވުމަށް އެދި ދުޢާކޮށް ޝާއުލް ރަސްގެފާނު ގެ ބޯފުޅަށް ތެޔޮއަޅުއަވާ އެރަސްގެފާނު ކަނޑައަޅުއްވާ ޚާއްސަކުރެއްވީ ޞަމޫއީލްގެފާނެވެ. އަދި މީގެ ގާތްގަނޑަކަށް ތިރީސް އަހަރު ފަހުން ޝާއުލް ރަސްގެފާނު މާތްރަސްކަލާނގެ އަމުރުފުޅު ތަކަށް ކިޔަމަން ނުވުމުގެ ސަބަބުން މާތްރަސްކަލާނގެ ޝާއުލް ރަސްގެފާނު ރަސްކަމުން ދުރުކުރެއްވިއެވެ. ދެން އެއަށް ފަހު ދާއޫދުގެފާނު ބަނީއިސްރާއީލުގެ ރަސްކަމަށް އިސްކުރެވުނެވެ. ދާއޫދުގެފާނަށް ބަރަކާތް ލެއްވުމަށް ދުޢާކޮށް ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. ޒަމާނާއި ހަމައަށް ދެމި އޮތް. 21 ދެން މީސްތަކުން މާތްރަސްކަލާނގެ ކިބަފުޅަށް އެދި ދެންނެވުމުން މާތްރަސްކަލާނގެ އެމީހުންނަށް ކީޝްގެ ދަރި ޝާއުލް ރަސްކަލެއްގެ ގޮތުގައި ދެއްވި. ޝާއުލް އަކީ ބިންޔާމީން ގަބީލާގެ މީހެއް. އޭނާ ސާޅީސް އަހަރުވަންދެން ރަސްކަން ކުރެއްވި.\n22 މާތްރަސްކަލާނގެ ޝާއުލް ރަސްކަމުން ބާލުއްވާ ދެން ބަނީއިސްރާއީލުގެ ރަސްކަން ދެއްވީ ދާއޫދުގެފާނަށް❖ ދާއޫދުގެފާނު: ދާއޫދުގެފާނަކީ ބަނީއިސްރާއީލު މީހުންގެ މައްޗަށް ރަސްކަންކުރެއްވި ދެވަނަ ރަސްގެފާނެވެ. އެކަލޭގެފާނަކީ ވަރަށް ތުއްޕުޅު އިރުއްސުރެން ވެސް ވަރަށް ކެރޭ ހިތްވަރުގަދަ ބޭފުޅެކެވެ. މާތްރަސްކަލާނގެ އެކަލޭގެފާނުގެ މައްޗަށް ރުހިވޮޑިގެންވިއެވެ. އަދި އެކަލާނގެ ޚާއްސަ ކުރައްވާ ފޮނުއްވާނެ އަލްމަސީޙު ދުނިޔެއަށް ވަޑައިގަންނަވާނީ ދާއޫދުގެފާނުގެ ދަރިކޮޅުން ކަމުގައިވެސް މާތްރަސްކަލާނގެ އެންގެވިއެވެ. އީސާގެފާނުގެ މަންމާފުޅު މަރިޔަމްގެފާނަކީ ދާއޫދުގެފާނުގެ ދަރިކޮޅުގެ މީހަކެވެ.. ދާއޫދުގެފާނާއި މެދު މާތްރަސްކަލާނގެ މި ފަދައިން ވަޙީކުރެއްވި. ’ޖިޝާއުގެ ދަރި ދާއޫދުއަކީ ތިމަންކަލާނގެ އެމީހަކާއި މެދު ހިތްހަމަޖެހިވޮޑިގެންވާ މީހެކޭ. އަދި މިއީ ތިމަންކަލާނގެ ކުރުމަށް އަންގަވާ ހުރިހާ ކަމެއް އެ އެންގެވި ގޮތަށް ކުރާނެ ވެސް މީހެކޭ.‘ 23 މާތްރަސްކަލާނގެ އެންމެ ކުރީސުރެ ވެސް ވަޢުދުފުޅު ވެ ވޮޑިގެންވީ ފަދައިން ދާއޫދުގެފާނުގެ ދަރިކޮޅުން މީސްތަކުން ދިންނެވުމަށް ބަނީއިސްރާއީލު މީހުންގެ ގާތަށް ބޭކަލަކު ފޮނުއްވި. މީސްތަކުން ދިންނެވުމަށް މާތްރަސްކަލާނގެ ފޮނުއްވި މިބޭކަލަކީ އީސާގެފާނު. 24 އީސާގެފާނު ބަނީއިސްރާއީލު މީސްތަކުންނަށް މާތްރަސްކަލާނގެ ރަސްކަންފުޅާއި މެދު އަންގަވާ ދެއްވަން ފެށުމުގެ ކުރިން ޔަޙުޔާގެފާނު ވަޑައިގެން ބަނީއިސްރާއީލު މީސްތަކުންނަށް ފާފަކުރުމުން ދުރުވެ، މާތްރަސްކަލާނގެ ކިބަފުޅަށް އެނބުރި، ތައުބާގެ ހިނެވުމުން ހިނައިގަތުމަށް ގޮވާލެއްވި. 25 ޔަޙުޔާގެފާނު މިގޮތުން ކުރައްވަމުން ގެންދެވި މަސައްކަތްޕުޅު ނިމުމާއި ކައިރިވެފައި ވަނިކޮށް އެކަލޭގެފާނު މީސްތަކުންނާއި މި ސުވާލު ކުރެއްވި. ’ކަލޭމެން ހީކުރާ ގޮތުގައި ތިމަންކަލޭގެފާނަކީ މާތްރަސްކަލާނގެ ޚާއްސަކުރައްވާ ކަނޑައަޅުއްވާ ފޮނުއްވުމަށް ހަމަޖެހިފައިވީ ފަރާތް ކަމުގައި ވާ އަލްމަސީޙު ހޭ؟ ނޫނޭ. ތިމަންކަލޭގެފާނަކީ އަލްމަސީޙުއެއްނޫނޭ. އެކަލޭގެފާނު އެބަ ވަޑައިގަންނަވާއޭ. ތިމަންކަލޭގެފާނީ އެކަލޭގެފާނުގެ ފައިންޕުޅުގެ ދަށުގައިވާ ވެއްޔަށް ވުމަށް ވެސް އެކަށީގެންވާ މީހަކީމެއް ނޫނޭ.‘ 26 އިބްރާހީމްގެފާނުގެ ދަރިކޮޅުގެ އެންމެ ހާ އަޚުންނޭ، އަޑުއަހާ. އަދި މާތްރަސްކަލާނގެ ކިބަފުޅަށް އަޅުކަން ކުރުމަށްޓަކައި މި ތަނަށް އެއްވެތިބި ބަނީއިސްރާއީލު މީހުން ކަމުގައި ނުވާ މީހުންނޭ، ސަމާލުވޭ. މާތްރަސްކަލާނގެ ދެއްވާފައި މިވާ ދިންނެވޭނެ މަގު މިއީ އަހަރެމެންނަށް މާތްރަސްކަލާނގެ ދެއްވާފައިވާ ދިންނެވުމެއް. 27 ޖެރޫސަލަމުގެ މީހުންނާއި އަދި އެމީހުންގެ ވެރިންނަކަށް އީސާގެފާނަކީ ކޮން ބޭކަލެއް ކަމެއް ނުވިސްނުނު. އަދި ރަސޫލުންނާއި ނަބީން މެދުވެރިކޮށް މާތްރަސްކަލާނގެ އަންގަވާފައިވާ ބަސްފުޅުތައް ލިޔެވިގެންވީ ފޮތުން ކޮންމެ ސަބަތުގެ ދުވަހެއްގައި އެމީހުން ކިޔަވާ އާޔަތްތަކެއް ވެސް އެމީހުންނަކަށް ނުވިސްނޭ. ނަމަވެސް ހަމަ އެ ބަސްފުޅުތަކުގައި ލިޔެވިގެންވީ ފަދައިން އެމީހުން އެކަލޭގެފާނު ކުށްވެރިކުރި. އަދި އެ ގޮތުން އެ ބަސްފުޅުތަކުގައި ވީ ފަދައިން ހުރިހާކަމެއް ފުރިހަމަވެ ދިޔަ. 28 އެމީހުންނަށް އެކަލޭގެފާނު ކުށްވެރިކުރެވޭނެ އެއްވެސް ސަބަބެއް ނުފެނުނު ނަމަވެސް އެމީހުން ޕިލާތުސްގެ ކިބައިން އެދުނީ އީސާގެފާނަށް މަރުގެ އަދަބު ދިނުމަށް.\n29 އީސާގެފާނާއި މެދު ކަންތައްތައް ވާނެކަމަށް މާތްރަސްކަލާނގެ އެތައް ޒަމާނެއް ކުރިން އެންގެވި ބަސްފުޅުތަކުގައި އެ ލިޔެވިގެންވީ ފަދައިން ހުރިހާ ކަމެއްވެދިޔަ. އަދި އެމީހުން އެކަލޭގެފާނު ގެ މަރުވެފައިވީ ހަށިގަނޑު ސަލީބުން ތިރިކޮށް ގަބުރުސްތާނުގައިވާ ހޮހަޅައަށް ގެންދިޔަ. 30 ނަމަވެސް މާތްރަސްކަލާނގެ އެކަލޭގެފާނު އަލުން ދިރުއްވި. 31 އަދި އެކަލޭގެފާނު އަލުން ދިރިދުނިޔެއަށް ވަޑައިގެން❖ އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ. އެކަލޭގެފާނާއި އެކު ގަލީލީއިން ޖެރޫސަލަމަށް އައި މީހުންނަށް އެތައް ދުވަހެއްވަންދެން ފެނި ހާމަވަމުން ދިޔަ. މިމީހުން މިހާރު އީސާގެފާނާއި ބެހޭ ގޮތުން ހެކިދީ އެކަލޭގެފާނާއި ބެހޭ ޚަބަރުތައް ބަނީއިސްރާއީލު މީހުންނަށް އަންގައިދެމުން އެބަދޭ. 32-33 އަޅުގަނޑާއި ބަރުނައްބާސް މިއަދު މި ތަނަށް މި އައީ ތިޔަބައިމީހުންނަށް މި އުފާވެރި ޚަބަރު ދިނުމަށް. އެއީ މާތްރަސްކަލާނގެ އަޅުގަނޑުމެންގެ ކާބަފައިންނަށް ކުރެއްވި ވަޢުދު ފުޅު ފުރިހަމަ ކުރައްވާ އެ ކާބަފައިންގެ ދަރިކޮޅުގެ މީހުންނަށް ދައްކަވައިފި. މާތްރަސްކަލާނގެ އެ ވަޢުދުފުޅު ފުރިހަމަ ކުރެއްވުމުގެ ގޮތުން އީސާގެފާނު މަރުވުމަށް ފަހު އަލުން ދިރުއްވި. އެއީ ޒަބޫރުގެ ދެވަނަ ބާބުގައި ލިޔެވިގެންވީ ފަދައިން، ލިޔެވިގެން. ’ކަލޭގެފާނު ތިޔައީ ތިމަންކަލާނގެ ދަރިކަލުންނޭ. އެއީ މިއަދު ތިމަންކަލާނގެ ކަލޭގެފާނުގެ ބައްޕަ ކަމުގައި ވެއްޖެއޭ.‘‡ މި އާޔަތުން މާތްރަސްކަލާނގެ މާނަކުރައްވާ އަންގަވަނީ އަލްމަސީޙު ކަމުގައިވާ އީސާގެފާނީ ރަސްކަލަކު ކަމުގައި އެކަލާނގެ ލައްވައިފި ކަމެވެ. 34 މާތްރަސްކަލާނގެ އީސާގެފާނު މަރުވުމަށް ފަހު އަލުން ދިރުއްވި. އަދި ދެން ދުވަހަކު ވެސް އެކަލޭގެފާނު މަރުވެގެން ނެތިގެންނެއް ނުދާނެ. އެއީ ހަމަ މާތްރަސްކަލާނގެ ވަޙީކުރެއްވި މި ބަސްފުޅުތަކާއި އެއް ފަދައިން. ’ތިމަންކަލާނގެ ދާއޫދުގެފާނަށް ވަޢުދުފުޅު ވީ ބަރަކާތްތެރި ރަޙުމަތްފުޅު ކަލޭމެންނަށް ވެސް ދެއްވާނަމޭ.‘ 35 އަދި ޒަބޫރުގެ އެހެން އާޔަތެއްގައި މާތްރަސްކަލާނގެ މި ފަދައިން ވެސް ވަޙީކުރައްވާ އަންގަވާފައިވޭ. ’މާތްރަސްކަލާނގެ އެކަލާނގެ މާތް ކުރެއްވި މީހާގެ ހަށިގަނޑު ކުނިވެ ނެތިގެން ދިއުމަކަށް ދޫކޮށެއް ނުލާނެ.‘ 36 މި އާޔަތްތަކުގައި މި ވަނީ މާތްރަސްކަލާނގެ ދާއޫދުގެފާނާއި މެދު އެންގެވި ބަސްފުޅުތަކެއް ނޫން. އެއީ ދާއޫދުގެފާނު މި ދުނިޔޭގައި އުޅުއްވާ އެކަލޭގެފާނަށް މާތްރަސްކަލާނގެ އެންގެވި ފަދައިން ކަންތައްތައް ކުރެއްވުމަށް ފަހު އަވަހާރަވި. އަދި އެކަލޭގެފާނުގެ ހަށިކޮޅު ވަޅުލެވުނު. އަދި އެ ހަށިކޮޅު ކުނިވެ ނެތިގެން ދިޔަ. 37 ނަމަވެސް މާތްރަސްކަލާނގެ މަރުވުމަށް ފަހު އަލުން ދިރުއްވި މީހާގެ ހަށިގަނޑު އެ ފަދައިން ނެތިގެންނެއް ނުދޭ.\n38 އެކުވެރިންނޭ އަޅުގަނޑު ތިޔަ އެންމެ ހާ އަޚުންނަށް ދޭން އެދޭ ޚަބަރަކީ އީސާގެފާނު މެދުވެރިކޮށް ތިޔަ އެންމެ ހާ މީސްތަކުންގެ ފާފަ ފޮއްސެވޭނެ ކަމުގެ ޚަބަރު. 39 މޫސާގެފާނު މެދުވެރިކޮށް ދެއްވުނު ޤާނޫނުތަކާ ގަވާއިދުތަކުގެ ސަބަބަކުން ތިޔަބައިމީހުންގެ ފާފައެއް ނުފޮއްސެވޭނެ. ނަމަވެސް އީސާގެފާނަށް އީމާންވެއްޖެ ކޮންމެ މީހަކު ފާފައިން މިންޖުވެ މިނިވަން ވެ އެމީހެއްގެ ފާފަތައް ފޮހެވިގެން ދާނެ. 40 ނަބީބޭކަލުން މެދުވެރިކޮށް އެންގުނު ފަދައިން ކަލޭމެންނާއި ދޭތެރޭ ކަންތައް ވެގެން ނުދޭތޯ ސަމާލުވެ ތިބޭ. އެބޭކަލުން ލިޔުއްވި.\n41 ’އޭ މާތްރަސްކަލާނގެ ކިބަފުޅަށް މަލާމާތް ކުރާ މީހުންނޭ، ދެކޭށޭ. އަޖައިބުވެ ހައިރާންވުމަށް ފަހު މަރުވެގެންދާށޭ. މި އަދު ތިމަންކަލާނގެ މި ކުރާ ކަންތަކަކީ ކަލޭމެންނަށް ގަބޫލު ކުރެވޭނެ ވަރުގެ ކަމެއް ނޫނޭ. މީހަކު މި ކަންތަކުގެ ވާހަކަ ކަލޭމެންނަށް ކިޔާދިނަސް ކަލޭމެންނަކަށް މި ކަމެއް ގަބޫލެއް ނުކުރެވޭނެއޭ.‘ “\n42 ޕައުލް އާއި ބަރުނައްބާސް އެ ދީނީ މަރުކަޒުން ދިއުމުގެ ކުރިން އެތާނގައި ވީ މީސްތަކުން ޖެހިގެން އަންނަ ސަބަތުގެ ދުވަހުގައި ވެސް އެތަނަށް އައިސް މި ކަންތައްތަކާ ބެހޭ ގޮތުން އެމީހުންނަށް އިތުރަށް އަންގައިދީ ބުނެދިނުމަށް އެދުނެވެ. 43 މި ދީނީ މަރުކަޒުގައި ވީ ބަނީއިސްރާއީލު މީހުންގެ ތެރެއިން އެތައް ބަޔަކާ އަދި އެތާނގައި ވީ ތެދުހިތުން މާތްރަސްކަލާނގެ ކިބަފުޅަށް އަޅުކަން ކުރާ އާ ބަނީއިސްރާއީލު މީހުންގެ❖ އާ ބަނީއިސްރާއީލު މީހުން: މިއީ ދުނިޔޭގެ އެކި ގައުމުތަކުގެ މީހުންނާއި އަދި އެކިތަފާތު ދީންތަކުގެ މީހުންގެ ތެރެއިން މަތިވެރި މާތްރަސްކަލާނގެ ކިބަފުޅަށް އީމާންވެ މޫސާގެފާނު މެދުވެރިކޮށް އެކަލާނގެ ދެއްވި ދިހަ އަމުރުފުޅަށް ކިޔަމަންވެ އުޅޭ މީހުންނެވެ. މި މީހުންގެ ތެރެއިން ހުރިހާ ފިރިހެނުން އާ ބަނީއިސްރާއީލު މީހުންނަށް ވުމަށްޓަކާ ވަނީ ޙިތާނުވެސް ކުރެވިފައެވެ. ތެރެއިން އެތައް ބަޔަކު ޕައުލް އާއި ބަރުނައްބާސްގެ ފަހަތުން އެދުވަހު ދިޔައެވެ. ޕައުލް އާއި ބަރުނައްބާސް އެމީހުންގެ ކިބައިން އެދުނީ މާތްރަސްކަލާނގެ ދެއްވި ރަޙުމަތްފުޅުތައް ގަބޫލުކޮށް ލިބިގަނެ އަދި އެކަލާނގެ ކިބަފުޅަށް ޤާއިމުކަމާއި އެކު އީމާންވެ ތިބުމަށެވެ.\n44 ޖެހިގެން އައި ސަބަތުގެ ދުވަހުގައި މުޅިރަށުގެ އެންމެން ހެން މާތްރަސްކަލާނގެ ދެއްވި ޚަބަރުގެ އަޑު އެހުމަށް ދީނީ މަރުކަޒަށް އައެވެ. 45 ބަނީއިސްރާއީލުގެ ވެރިންނަށް މި ތަނަށް އެއްވެފައިވީ މީހުންގަނޑު ފެނުމުން ވަރަށް ހަސަދަވެރިވިއެވެ. އަދި ޕައުލް ދެރަކޮށް ދަށްކޮށްލުމަށް ވާހަކަދެއްކިއެވެ. އަދި އޭނާ ބުނި ކޮންމެ ބަހަކާއި އިދިކޮޅު ހަދާ ވާހަކަދެއްކިއެވެ. 46 ނަމަވެސް ޕައުލް އާއި ބަރުނައްބާސް ވަރަށް ކެރިތިބެގެން ވާހަކަދެއްކިއެވެ. އެމީހުން ބުންޏެވެ. ”މާތްރަސްކަލާނގެ ދެއްވި މި ދެންނެވުމުގެ ޚަބަރު ފުރަތަމަ ބަނީއިސްރާއީލު މީހުންނަށް ދިނުން އެއީ އެކަލާނގެ އެދިވޮޑިގެންވީ ގޮތް. ނަމަވެސް ކަލޭމެން ތިޔަ ދެކުނީ ކަލޭމެންނަކީ ނިމުމެއް ނުވާ ދުނިޔެ ލިބިގަތުމަށް އެކަށީގެންވާ ބަޔެއް ނޫން ކަމުގަ. އަދި ކަލޭމެން އެ ދިންނެވުމުގެ ޚަބަރުފުޅު ބޭނުންނުކޮށް އެއްލާލި. އެހެން ކަމުން އަހަރެމެން މި ދިންނެވުމުގެ ޙަބަރައިގެން މި ދަނީ ބަނީއިސްރާއީލު މީހުން ނޫން މީހުންގެ ގާތަށް. 47 އެއީ މާތްރަސްކަލާނގެ އަހަރެމެންނަށް ވަނީ މި އަމުރުފުޅު ކުރައްވާފަ. އެއީ ’ތިމަންކަލާނގެ ކަލޭމެން ތިޔައީ ދުނިޔޭގެ އެހެން ޤައުމުތަކުގެ މީހުންގެ މައްޗަށް ވާ އައްޔެއް ކަމުގައި ލެއްވީމޭ. ދުނިޔޭގެ ހުރިހާ ކަންކޮޅުތަކުގެ މީސްތަކުންނަށް ދިންނެވުމުގެ މަގު ކަލޭމެން ދައްކާށޭ.‘ “\n48 އެތާނގައި ވީ ބަނީއިސްރާއީލު މީހުން ނޫން އެންމެން މި ބަސްތަކުގެ އަޑުއަހާ ވަރަށް އުފާކުރިއެވެ. އަދި މާތްރަސްކަލާނގެ ރަސްކަންފުޅާ ބެހޭ ގޮތުން އެމީހުންނަށް މި ލިބުނު ޚަބަރުފުޅާއި މެދު ހަމްދު ކުރިއެވެ. ދެން އެތާނގައި ވީ މީހުންގެ ތެރެއިން ނިމުމެއް ނުވާ ދުނިޔެ ލިބުމަށް ކަނޑައެޅިފައިވީ އެންމެން އީސާގެފާނަށް އީމާންވިއެވެ 49 މާތްރަސްކަލާނގެ އާއި ބެހޭ މި ޚަބަރުފުޅުތައް މުޅި އެ ހިސާބުގަނޑުގައި ފެތުރެމުން ދިޔައެވެ.\n50 ނަމަވެސް ބަނީއިސްރާއީލުގެ ވެރިން އެ ރަށުގެ ބާރާއި ނުފޫޒު ހިނގާ ބައެއް ފިރިހެނުންނާއި އަދި ދީންވެރި ކަމަށް މަޝްހޫރު މީހުން އިޙުތިރާމު ކުރާ ބައެއް އަންހެނުންގެ ގާތަށް ގޮސް އެމީހުން ޕައުލް އާއި ބަރުނައްބާސް އާއި ދެކޮޅުވެރި ވާނެ ފަދައިން ވާހަކަދައްކާ ދެކޮޅު ކުރުވިއެވެ. އަދި އެ ގޮތުން އެމީހުން ޕައުލް އަށާއި ބަރުނައްބާސް އަށް އުނދަގޫތައް ދޭން ފެށިއެވެ. އެމީހުން ޕައުލް އާއި ބަރުނައްބާސް އެ ސަރަހައްދު ން ވެސް ބޭރު ކުރިއެވެ. 51 ޕައުލް އާއި ބަރުނައްބާސް އެމީހުންނާއި ދެކޮޅު ހެދި ކަމުގެ އިންޒާރެއްގެ ގޮތުން އެމީހުންގެ ފައިގައި އެ ރަށުގެ ވެލިން ހޭކުނު ހިރަފުސް ފޮޅާލާފައި އެ ރަށުން ފުރައިގެން އިކޯނިޔުމްއަށް ދިޔައެވެ. 52 އީސާގެފާނަށް އީމާންވީ މީސްތަކުން ވަނީ ވަރަށް އުފާވެރި ކަމުގައި މާތްރަސްކަލާނގެ މާތްރޫޙުފުޅުގެ ބާރުގެދަށުގައެވެ.\n❖13:1 ނަބީ: މާތްރަސްކަލާނގެ ވަޙީ ބަސްފުޅު ހާމަކޮށްދޭ މީހެއް.\n❖13:2 މާތްރޫޙުފުޅު: މާތްރޫޙުފުޅަކީ މާތްރަސްކަލާނގެ ރޫޙުފުޅެވެ. މިރޫޙުފުޅަކީ މާތްރަސްކަލާނގެ ޚާއްސަ ކުރައްވާ ފޮނުއްވި އަލްމަސީޙު ކަމުގައިވާ އީސާގެފާނު ޤަބޫލުކުރާ މީހުންނަށް މާތްރަސްކަލާނގެ ދެއްވާ ހަދިޔާއެކެވެ. އެކަލޭގެފާނުގެ ބަސްފުޅުތަކުގެ އަޑުއަހާ އެބަސްފުޅުތަކަށް ކިޔަމަންވާ މީހުންނަށް މާތްރޫޙުފުގެ އެހީތެރިކަން ލިބޭނެއެވެ. އަދި އީސާގެފާނު މެދުވެރިކޮށް ދެއްވި ދިންނަވާނޭ މަގުން އުޅުމަށް ވެސް މާތްރޫޙުފުޅު މީސްތަކުންނަށް އެހީތެރިވެދެއްވާނެއެވެ. މާތްރޫޙުފުޅުގެ ސަބަބުން އެރޫޙުފުޅު އެމީހަކާއި އެކުގައިވާ މީހަކަށް ފާފައިން ދުރުވެގެން އުޅުމަށް ބާރުލިބޭނެއެވެ.\n*13:9 ޝާއުލް އަކީ ޕައުލްގެ ޢިބްރާނީ ނަމެވެ. ޝާއުލްއަކީ ބަނީއިސްރާއީލު މީހެއް ނަމަވެސް އޭނާއަކީ ރޯމުގެ ރައްޔިތެކެވެ. ޕައުލްއަކީ އޭނާއަށް ލެޓިން ބަހުން ކިޔޭ ނަމެވެ.\n❖13:14 ސަބަތުގެ ދުވަސް: މިދުވަހަކީ ބަނީއިސްރާއީލުގެ މީހުންގެ ހަފްތާގެ ހަތްވަނަ ދުވަހެވެ. ސަބަތުގެ ދުވަސް ފެށެނީ ހުކުރު ދުވަހުގެ އިރު އޮއްސުމުންނެވެ. ހިބްރޫ ބަހުން ސަބަތުގެ މާނައަކީ އަރާމު ކުރުމުގެ ދުވަހެވެ. ނުވަތަ މަސައްކަތް ހުއްޓާލުމުގެ ދުވަހެވެ. މާތްރަސްކަލާނގެ މޫސާގެފާނު މެދުވެރި ކުރައްވާ މީސްތަކުންނަށް އެންގެވި ޚާއްސަ ދިހަ އަމުރުފުޅުގެތެރެއިން އެއްއަމުރުފުޅަކީ ސަބަތުގެ ދުވަހަށް ޙުރުމަތްތެރިކޮށް ހިތާ އެދުވަސް ފާހަގަ ކުރުމެވެ. މިދުވަހު މީސްތަކުން އެބައިމީހުންގެ އާދައިގެ މަސައްކަތްތައް ވެސް ކުރުމުން ދުރުވެއެވެ. އެދުވަހު އެމީހުން އަޅުކަން ކުރުމަށް އެއްވުމާއި މާތްރަސްކަލާނގެ ކިބަފުޅާ މެދު ހަނދުމަ ކުރުމުގައި ހޭދަކުރެއެވެ. ނަމަވެސް ދީނުގެ ދަންނަބޭކަލުން ސަބަތުގެ ދުވަހާއި ބެހޭ އެތައް އާދަކާދަތަކެއް އުފައްދާ އޭގެ ބޮޑު ތަފްސީލެއް އެކަށަ އެޅީ މޫސާގެފާނުގެ ޒަމާނުގެ ފަހުންނެވެ.\n†13:17 ބައެއް ލަފުޒުތަކުގެ މާނައިގައިވާ މޫސާގެފާނު މިބަސް ބަލާ.\n❖13:20 ޞަމޫއީލްގެފާނު: ޞަމޫއީލްގެފާނު މިކަލޭގެފާނަކީ ބަނީއިސްރާއީލުގެ އިމާމެކެވެ. އަދި އެކަލޭގެފާނަކީ މޫސާގެފާނަށް ފަހު އެންމެފުރަތަމަ ފޮނުއްވުނު ރަސޫލުބޭކަލެވެ. އެއީ މޫސާގެފާނަށް ފަހު ހަތަރު ސަތޭކަ އަހަރުފަހުންނެވެ. އަދި އެކަލޭގެފާނަކީ ބަނީއިސްރާއީލުގައި ހިނގި ފަނޑިޔާރުންގެ ވެރިކަމުގައި ވެރިކަންކުރި އެންމެފަހު ފަނޑިޔާރެވެ. ބަނީއިސްރާއީލުގެ އެންމެ ފުރަތަމަ ރަސްކަލުން ކަމުގައިވީ ޝާއުލް ރަސްގެފާނު ރަސްކަމަށް އިސްކުރެއްވީ ވެސް ޞަމޫއީލްގެފާނެވެ. އެގޮތުން މާތްރަސްކަލާނގެ ބަރަކާތް ލެއްވުމަށް އެދި ދުޢާކޮށް ޝާއުލް ރަސްގެފާނު ގެ ބޯފުޅަށް ތެޔޮއަޅުއަވާ އެރަސްގެފާނު ކަނޑައަޅުއްވާ ޚާއްސަކުރެއްވީ ޞަމޫއީލްގެފާނެވެ. އަދި މީގެ ގާތްގަނޑަކަށް ތިރީސް އަހަރު ފަހުން ޝާއުލް ރަސްގެފާނު މާތްރަސްކަލާނގެ އަމުރުފުޅު ތަކަށް ކިޔަމަން ނުވުމުގެ ސަބަބުން މާތްރަސްކަލާނގެ ޝާއުލް ރަސްގެފާނު ރަސްކަމުން ދުރުކުރެއްވިއެވެ. ދެން އެއަށް ފަހު ދާއޫދުގެފާނު ބަނީއިސްރާއީލުގެ ރަސްކަމަށް އިސްކުރެވުނެވެ. ދާއޫދުގެފާނަށް ބަރަކާތް ލެއްވުމަށް ދުޢާކޮށް ރަސްކަމަށް އިސްކުރެއްވީ ވެސް ޞަމޫއީލްގެފާނެވެ.\n❖13:22 ދާއޫދުގެފާނު: ދާއޫދުގެފާނަކީ ބަނީއިސްރާއީލު މީހުންގެ މައްޗަށް ރަސްކަންކުރެއްވި ދެވަނަ ރަސްގެފާނެވެ. އެކަލޭގެފާނަކީ ވަރަށް ތުއްޕުޅު އިރުއްސުރެން ވެސް ވަރަށް ކެރޭ ހިތްވަރުގަދަ ބޭފުޅެކެވެ. މާތްރަސްކަލާނގެ އެކަލޭގެފާނުގެ މައްޗަށް ރުހިވޮޑިގެންވިއެވެ. އަދި އެކަލާނގެ ޚާއްސަ ކުރައްވާ ފޮނުއްވާނެ އަލްމަސީޙު ދުނިޔެއަށް ވަޑައިގަންނަވާނީ ދާއޫދުގެފާނުގެ ދަރިކޮޅުން ކަމުގައިވެސް މާތްރަސްކަލާނގެ އެންގެވިއެވެ. އީސާގެފާނުގެ މަންމާފުޅު މަރިޔަމްގެފާނަކީ ދާއޫދުގެފާނުގެ ދަރިކޮޅުގެ މީހަކެވެ.\n❖13:31 އަލުން ދިރި ދުނިޔެއަށް ވަޑައިގަތުން: މިއީ މަރުވުމަށް ފަހު އަލުން ދިރުމެވެ. އީސާގެފާނު އަވަހާރަވުމަށް ފަހު އަލުން ދިރި ދުނިޔެއަށް ވަޑައިގަތުމުގެ ސަބަބުން އެކަލޭގެފާނުގެ ހަށިކޮޅު ކުނިވެ ނެތިގެން ނުދާކަން އެނގި ހާމަވެއެވެ. އެއީ މަރަކަށް އެކަލޭގެފާނު މައްޗަކަށް ބާރެއް ނުހިންގޭނެތީއެވެ. އެކަލޭގެފާނީ ހޮދު ދިރިހުރުމެވެ. އެކަލޭގެފާނު ދުވަހަކުވެސް މަރުވެ ނެތިގެނެއް ނުދާނެއެވެ.\n‡13:32-33 މި އާޔަތުން މާތްރަސްކަލާނގެ މާނަކުރައްވާ އަންގަވަނީ އަލްމަސީޙު ކަމުގައިވާ އީސާގެފާނީ ރަސްކަލަކު ކަމުގައި އެކަލާނގެ ލައްވައިފި ކަމެވެ.\n❖13:43 އާ ބަނީއިސްރާއީލު މީހުން: މިއީ ދުނިޔޭގެ އެކި ގައުމުތަކުގެ މީހުންނާއި އަދި އެކިތަފާތު ދީންތަކުގެ މީހުންގެ ތެރެއިން މަތިވެރި މާތްރަސްކަލާނގެ ކިބަފުޅަށް އީމާންވެ މޫސާގެފާނު މެދުވެރިކޮށް އެކަލާނގެ ދެއްވި ދިހަ އަމުރުފުޅަށް ކިޔަމަންވެ އުޅޭ މީހުންނެވެ. މި މީހުންގެ ތެރެއިން ހުރިހާ ފިރިހެނުން އާ ބަނީއިސްރާއީލު މީހުންނަށް ވުމަށްޓަކާ ވަނީ ޙިތާނުވެސް ކުރެވިފައެވެ.


Kane Ge Hat-trick Aa Eku England Dhevana Burah - Vaguthu\nކޮވިޑް-19: އަދަދުތައް މަޑުޖެހުމެއްނެތި މައްޗަށް - 29 މިނެޓް ކުރިން\nކޭންގެ ހެޓްރިކާއެކު އިންގްލޭންޑް ދެވަނަ ބުރަށް\nހެރީ ކޭން - ފޮޓޯ: އޭއެފްޕީ\nހެރީ ކޭންގެ ހެޓްރިކާއެކު ޕެނަމާގެ މައްޗަށް 1-6 އިން ކުރި ހޯދައި ވޯލްޑް ކަޕްގެ ދެވަނަ ބުރަށް އިންގްލޭންޑް ދަތުރުކޮށްފިއެވެ.\nމި މޮޅާއެކު ކުޅުނު ދެ މެޗުން ވެސް މޮޅުވެ ހަ ޕޮއިންޓު އިންގްލޭންޑަށް ލިބިފައިވާއިރު ބެލްޖިއަމް އަށް ވެސް ހަމަ މި އަދަދަށް ވަނީ ޕޮއިންޓު ލިބިފައެވެ. މި ގްރޫޕުން އިންގްލޭންޑްގެ އިތުރުން ދެން ދެވަނަ ބުރަށް ދަތުރުކުރީ ވެސް ބެލްޖިއަމްއެވެ. މި ގްރޫޕްގައި ދެން ހިމެނޭ ޕެނަމާ އާއި ޓިއުނީޝިޔާ އަށް ޕޮއިންޓެއް ލިބިފައި ނުވާއިރު އެ ދެ ޓީމުވެސް ވަނީ މުބާރާތުން ކަޓާފައެވެ.\nއިންގްލޭންޑުގެ ފަރާތުން ރަނގަޅު ކުޅުމެއް ފެނިގެންދިޔަ މި މެޗުގެ އަށްވަނަ މިނެޓްގައި ޖޯން ސްޓޯންސް ވަނީ އެޓީމަށް ލީޑު ނަގާދީފައެވެ. އޭނާ މި ގޯލު ކާމިޔާބުކުރީ ޕެނަމާގެ ޕެނަލްޓީއޭރިއާ ތެރޭ ހުރެ ބޮލުން ފޮނުވާލި ހަމަލާއަކުންނެވެ. އަދި މެޗުގެ 22 ވަނަ މިނެޓްގައި އިންގްލޭންޑަށް ލިބުނު ޕެނަލްޓީއަކުން ހެރީ ކޭން ވަނީ އެޓީމުގެ ދެވަނަ ގޯލު ކާމިޔާބުކޮށްދީފައެވެ. މި ޕެނަލްޓީ އިންގްލޭންޑަށް ލިބުނީ ޕެނަމާގެ ކުޅުންތެރިއަކު ޖެސީ ލިންގާޑަށް ކުރި ފައުލަކާއި ގުޅިގެންނެވެ.\nގޯލަށްފަހު ސްޓޯންސް އުފާފާޅުކުރަނީ - ފޮޓޯ: އޭއެފްޕީ\nއިންގްލޭންޑުން މި މެޗުގައި ކާމިޔާބުކުރި ތިންވަނަ ގޯލު މެޗުގެ 36 ވަނަ މިނެޓްގައި ކާމިޔާބުކޮށްދިނީ ލިންގާޑެވެ. އޭނާ މި ގޯލު ކާމިޔާބުކުރީ ޕެނަމާގެ ޕެނަލްޓީއޭރިއާގެ ބޭރުގައި ހުރެ ފޮނުވާލި ހަމަލާއަކުންނެވެ. އަދި އޭގެ ހަތަރު މިނެޓްފަހުން ސްޓޯންސް އިންގްލޭންޑް ހަތަރުވަނަ ގޯލު ކާމިޔާބުކޮށްދިންއިރު ފުރަތަމަ ހާފް ނިމުމުގެ ކުރިން ލިބުނު ޕެނަލްޓީ އަކުން ކޭން ވަނީ އެޓީމުގެ ފަސްވަނަ ގޯލު ކާމިޔާބުކޮށްދީފައެވެ. މި ޕެނަލްޓީ އިންގްލޭންޑަށް ލިބުނީ ޕެނަމާގެ ކުޅުންތެރިއަކު ކޭން އަށް ކުރި ފައުލަކާއި ގުޅިގެންނެވެ.\nފަސް ގޯލުގެ ލީޑަކާއެކު ފުރަތަމަ ހާފް އިންގްލޭންޑުން ނިންމާލިއިރު މެޗުގެ 62 ވަނަ މިނެޓްގައި ކޭން ވަނީ އެޓީމުގެ ހަވަނަ ގޯލު ކާމިޔާބުކޮށްދީ އޭނާގެ ހެޓްރިކް މި މެޗުގައި ފުރިހަމަކޮށްފައެވެ. މިއަދުގެ މެޗުގައި ކޭން ކާމިޔާބުކުރި ތިން ގޯލާއެކު މިފަހަރުގެ ވޯލްޑް ކަޕްގައި އޭނާ ކާމިޔާބުކުރި ގޯލުގެ އަދަދު މިހާރު ވަނީ ފަހަކަށް އަރާފައެވެ.\nގޯލްޖަހާނެ އިތުރު ފުރުސަތުތަކެއް ވެސް އިންގްލޭންޑަށް މި މެޗުގައި ލިބިފައިވާއިރު ޕެނަމާގެ ހަމައެކަނި ގޯލު މެޗުގެ 78 ވަނަ މިނެޓްގައި ކާމިޔާބުކޮށްދިނީ ފެލިޕޭއެވެ.\nލިންގާޑް ގޯލު ކާމިޔާބުކުރަނީ - ފޮޓޯ: އޭއެފްޕީ\nމިރޭގެ މެޗުން އިންގްލޭންޑް މޮޅުވިއިރު މިއީ ވޯލްޑް ކަޕެއްގެ ގްރޫޕްގެ ސްޓޭޖުގައި ކުޅުނު ފުރަތަމަ ދެ މެޗުން އިންގްލޭންޑް މޮޅުވި ތިންވަނަ ފަހަރެވެ. މީގެކުރިން އެޓީމަށް ގްރޫޕް ސްޓޭޖުގައި ކުޅުނު ފުރަތަމަ ދެ މެޗުން މޮޅުވެފައިވަނީ 1982 އަދި 2006 ވަނަ އަހަރުގެ ވޯލްޑް ކަޕްގައެވެ.\nމީގެއިތުރުން މިއީ ބޮޑު މުބާރާތެއްގައި އިންގްލޭންޑަށް މިހާތަނަށް ހޯދުނު އެންމެ ބޮޑު މޮޅުކަން ވެސް ފާހަގަކޮށްލެވެއެވެ.\nދެވަނަ ބުރަށް އިންގްލޭންޑް ދަތުރުކޮށްފައިވާއިރު މި ގްރޫޕްގައި އެޓީމަށް ބާކީ އަދި އެއް މެޗު އެބައޮތެވެ. އެ މެޗުގައި އެޓީމުން ނިކުންނާނީ ބެލްޖިއަމްއާ ދެކޮޅަށެވެ. ޕެނަމާ ބައްދަލުކުރާނީ ޓިއުނީޝިޔާއާއެވެ.


Club dhookollan nimmaafai vaakan Lewandowski Bayern ah angaifi - vNews.mv\nކުލަބު ދޫކޮށްލަން ނިންމާފައިވާކަން ލެވަންޑޮސްކީ ބަޔާން އަށް އަންގައިފި\nއައްފާން މުހައްމަދު 14 May 2022, 21:47\nޖަރުމަނުގެ ޗެމްޕިއަން ބަޔާން މިއުނިކާއެކު އެކުލަބުގެ ތަރި ރޮބާޓް ލެވަންޑޮސްކީ ހަދާފައިވާ އެއްބަސްވުން އައުނުކުރާނެ ކަމާއި، ކުލަބު ދޫކޮށްލަން ނިންމާފައިވާކަން އޭނާ އެކުލަބަށް އަންގައިފިއެވެ.\nބަޔާންގެ ސްޕޯޓިންގ ޑިރެކްޓަރު ވަނީ މިކަން ކަށަވަރުކޮށްދީފައެވެ.\nއޭނާ ބުނީ، އެއްބަސްވުން އައުކުރުމަށް ބަޔާން އިން ލެވަންޑޮސްކީ އަށް ހުށަހަޅާފައިވާ އައު ކޮންޓްރެކްޓް ބަލައިގަންނަން ބޭނުން ނުވާކަމަށާއި، ކުލަބު ދޫކޮށްލަން ބޭނުންވާކަން، ރަސްމީކޮށް ލެވަންޑޮސްކީ އެކުލަބަށް އަންގާފައިވާ ކަމަށެވެ.\nބަޔާން އާއިއެކު ލެވަންޑޮސްކީ ހަދާފައިވާ އެއްބަސްވުމުގެ މުއްދަތު ހަމަވާނީ 2023 ވަނަ އަހަރުގެ ޖޫން މަހުގެ ނިޔަލަށެވެ. އެހެންކަމުން އަންނަ އަހަރުގެ ޖެނުއަރީ މަހުން ފެށިގެން ލެވަންޑޮސްކީ އަށް އެހެން ކުލަބަކާއެކު ޕްރީ އެގްރިމެންޓެއް ހެދޭއިރު، ޖޫންގެ ކުރިން ބަޔާން އިން ލެވަންޑޮސްކީ ވިއްކާ ނުލައިފިނަމަ އޭނާ އެހެން ކުލަބަކަށް ބަދަލުވާނީ ހިލޭ ޓްރާންސްފަރ އެއްގެ ދަށުންނެވެ.\nމިއީ މާލީ ގޮތުން ބަޔާން އަށް ލިބޭނެ ބޮޑު މާލީ ފައިދާއަކަށް ހުރަސް އެޅޭނެ ކަމަކަށްވީ ނަމަވެސް، ބަޔާން އިން އޭނާ ވިއްކާލަން އަންނަނީ ދެކޮޅު ހަދަމުންނެވެ. އެގޮތުން ބަޔާންގެ ވެރިން ވަނީ ތަކުރާރުކޮށް، ލެވަންޑޮސްކީގެ ކޮންޓްރެކްޓު ހަމަވާން ގާތްގަނޑަކަށް އަހަރެއްގާ ދުވަސް އެބައޮތް ކަމަށާއި، ބަޔާން އިން އޭނާ ވިއްކާލަން ނިންމުމާއި ހަމައަށް އޭނާ އަކީ އެކުލަބުގެ ކުޅުންތެރިއެއްކަން ހަނދާންކޮށްދީ ވާހަކަދައްކާފައެވެ. އަދި އެއްބަސްވުމުގެ މުއްދަތު ހަމަވުމުގެ ކުރިން އެކުލަބުން އޭނާ ދޫކޮށް ނުލާނެކަމުގެ ޔަގީންކަން ކުލަބުގެ ސްޕޯޓިންގ ޑިރެކްޓަރު ވަނީ ދީފައެވެ.\nބަޔާން އަށް މި ސީޒަނުގައި ކުޅެދޭނެ އެންމެ ފަހު މެޗު، ވުލްވްސްބާގާއި ދެކޮޅަށް މިއަދު ކުޅުނު މެޗުން ބަޔާން 2-2 އިން އެއްވަރުވިއިރު މި މެޗުގައިވެސް ލެވަންޑޮސްކީ ވަނީ ލަނޑު ޖަހާފައެވެ. މި މެޗަށްފަހު މި ސީޒަނުގެ ބުންޑަސްލީގާގެ ޓޮޕް ސްކޯރަރގެ ޓްރޮފީވެސް ލެވަންޑޮސްކީ އާއި ހަވާލުކޮށްފައިވެއެވެ.\nއުމުރުން 33 އަހަރުގެ ލެވަންޑޮސްކީ ބަޔާން އަށް ބަދަލުވީ 2014 ވަނަ އަހަރު ބޮރޫޝިއާ ޑޯޓްމަންޑުން ހިލޭ ޓްރާންސްފަރ އެއްގެ ދަށުންނެވެ. ކުލަބާ ގުޅުނުފަހުން މިވީ މުއްދަތުގެ ތެރޭގައި އޭނާ ވަނީ އެކުލަބަށް 375 މެޗު ކުޅެދީ 344 ލަނޑު ކާމިޔާބު ކޮށްދީފައެވެ. އޭނާ އަކީ ތާރީހުގައިވެސް ދެވަނައަށް ބަޔާން އަށް އެންމެ ގިނަ ލަނޑު ޖަހައިދިން ކުޅުންތެރިއާ އެވެ. ބަޔާންގެ އޯލް ޓައިމް ޓޮޕް ސްކޯރަރ އަކީ އެކުލަބުގެ ލެޖެންޑް ގާޑް މުލާ އެވެ. އޭނާ ވަނީ އެކުލަބަށް 581 މެޗު ކުޅެދީ 525 ލަނޑު ކާމިޔާބު ކޮށްދީފައެވެ. ލެވަންޑޮސްކީ އަކީ ބުންޑަސްލީގާގެވެސް ދެވަނައަށް އެންމެ ގިނަ ލަނޑު ޖަހައިދީފައިވާ ކުޅުންތެރިޔާއެވެ.\nފީފާ އިން ހޮވާ އަހަރުގެ އެންމެ މޮޅު ކުޅުންތެރިޔާގެ އެވޯޑުވެސް ދެފަހަރަށް ހޯދާފައިވާ ލެވަންޑޮސްކީ ވަނީ މި ސީޒަނުގެ މިހާތަނަށް ބަޔާން އަށް ކުޅެދިން 46 މެޗުން 50 ލަނޑު ކާމިޔާބު ކޮށްދީފައެވެ. އަދި 49 އަހަރު ވަންދެން ގާޑް މުލާ ބުންޑަސްލީގާގައި ގާއިމްކޮށްފައިވާ ލަނޑުޖެހުމުގެ ރެކޯޑެއްވެސް ލެވަންޑޮސްކީ ވަނީ ފާއިތުވީ އަހަރު މުގުރާލާފައެވެ. އެއީ އެއް އަހަރު ތެރޭ ބުންޑަސްލީގާގައި އެންމެ ގިނަ ލަނޑުޖެހި ކުޅުންތެރިޔާގެ ރެކޯޑެވެ. ލެވަންޑޮސްކީ ވަނީ ފާއިތުވީ އަހަރު ބުންޑަސްލީގާގައި ކުޅުނު 43 މެޗުން 34 ލަނޑު ކާމިޔާބު ކޮށްފައެވެ.\nމީގެއިތުރުން މި ސީޒަނުގެ ޖަރުމަނު ބުންޑަސްލީގާވެސް ބަޔާން އާއިއެކު ކާމިޔާބު ކޮށްފައިވާ ލެވަންޑޮސްކީ ވަނީ އޭނާ އެކުލަބާއި 2014 ވަނަ އަހަރު ގުޅުނުފަހުން، ކުޅުނު 8 ސީޒަނުގެ ބުންޑަސްލީގާ ބަޔާން އާއިއެކު ކާމިޔާބު ކޮށްފައެވެ. އަދި އެކުލަބާއެކު މިހާތަނަށް ލެވަންޑޮސްކީ ވަނީ 8 ލީގު ޓައިޓަލްގެ އިތުރުން ޑީއެފްބީ ޕޯކަލް3ފަހަރު، ޑީއެފްއެލް ސުޕާކަޕް5ފަހަރު، ޔޫއެފާ ޗެމްޕިއަންސް ލީގު. ޔޫއެފާ ސުޕާ ކަޕް އަދި ފީފާ ކްލަބް ވޯލްޑް ކަޕް އެއްފަހަރަށް ކާމިޔާބު ކޮށްފައެވެ.\nބޭރުގެ މީޑިއާތަކުގެ ކުޅިވަރު ރިޕޯޓުތަކުން ބުނާގޮތުން ލެވަންޑޮސްކީ ދެން ކުޅުން އެންމެ ގާތީ ސްޕެއިންގެ ގަދަ ބާރު ބާސެލޯނާ އަށެވެ. އެކުލަބަށް އޭނާގެ ސޮއި ހޯދުމަށް ކުލަބުގެ ވެރިން ވަނީ އޭނާގެ އޭޖެންޓާއެކު މަޝްވަރާ ބައްދަލުވުންތަކެއްވެސް ބާއްވާފައި ކަމަށް ރިޕޯޓުތަކުން ބުނެއެވެ.\nބަޔާންމިއުނިކް ލެވަންޑޮސްކީ ކުޅިވަރު


SunOnline: Budget bahus gai idhikolhu memberun ah ves furusathu dheyn jehey: Raees Nasheed\nބަޖެޓް ބަހުސްގައި އިދިކޮޅު މެމްބަރުންނަށް ފުރުސަތު ދޭން ޖެހޭ: ރައީސް ނަޝީދު\nމުހައްމަދު މުޒައްޔިން ނާޒިމް 14 Nov 2019, 14:47\nރައްޔިތުން މަޖިލީހުގެ ރައީސް، މުހައްމަދު ނަޝީދު --- ފޮޓޯ: މަޖިލިސް\nސަރުކާރުން މަޖިލީހަށް ހުށަހަޅާފައިވާ ބަޖެޓަސް ބަހުސްކުރުމުގެ ފުރުސަތު ވާދަވެރި އެހެން ސިޔާސީ ޕާޓީތަކުގެ މެމްބަރުންނަށް ވެސް ލިބެން ޖެހޭ ކަމަށް މަޖިލިސް ރައީސް، ރައީސް މުހައްމަދު ނަޝީދު ވިދާޅުވެއްޖެ އެވެ.\nނަޝީދު އެގޮތަށް ވިދާޅުވީ، އިދިކޮޅު މެމްބަރަކު ބަޖެޓާ މެދު ވާހަކަދައްކަވަނިކޮށް އެމްޑީޕީއަށް ނިސްބަތްވާ މެމްބަރުން ނިޒާމީ ނުކުތާ ނަންގަވައި އެ މެމްބަރަށް ރައްދުދެއްވަން މަސައްކަތް ކުރެއްވުމުންނެވެ. އަދި އޭގެ ފަހުން ނެންގެވި ނިޒާމީ ނުކުތާއަށް އެމަނިކުފާން ފުރުސަތު ނުދެއްވަ އެވެ.\nރައީސް ނަޝީދު ވިދާޅުވީ، މަޖިލިސް ގަވައިދުގައި ބުނާގޮތުން ނިޒާމީ ނުކުތާއެއް ނެގޭނީ ނިޒާމް ގެއްލޭ ނަމަ އެކަން ފާހަގަ ކުރުމަށް ކަމަށެވެ. އަދި ނިޒާމް ގެއްލޭނަމަ އެމަނިކުފާނަށް ވެސް އެކަން އެނގިވަޑައިގަންނަވާނެ ކަމަށް ރައީސް ނަޝީދު ވިދާޅުވި އެވެ.\n"ނިޒާމް ގެއްލޭނެ ނަމަ އަޅުގަނޑަށްވެސް ސާފްވާނެ. އެމްޑީޕީގެ ލީޑަރު ވިޔަސް، ޖުމްހޫރީ ޕާޓީގެ ލީޑަރު ވިޔަސް އެމްޑީއޭގެ ލީޑަރުވިޔަސް، ކޮންގްރެސްގެ ލީޑަރުވިޔަސް ރިޔާސަތުން ސިޔާސީ ޕާޓީތަކަށް އިހުތުރާމް ކުރާނެ،" ނަޝީދު ވިދާޅުވި އެވެ.\nމަޖިލިސް ހިނގަން ޖެހޭނީ ތަރައްގީވެފައިވާ ގައުމުތަކުގައި ހިނގާ ބާވަތުގެ މަޖިލީހެއްގެ ގޮތުގައި ކަމަށް ރައީސް ނަޝީދު ވިދާޅުވި އެވެ. އަދި ބަޖެޓަކީ މުޅި ރާއްޖޭގެ ރައްޔިތުންގެ އެންމެ މަސްލަހަތާ ގުޅިފައިވާ ކަމަކަށްވާއިރު، ވާދަވެރި ޕާޓީތަކަށް ޖަވާބު ދިނުމުގެ ފުރުސަތު ދޭން ޖެހޭ ކަމަށް ވެސް ނަޝީދު ވިދާޅުވި އެވެ.\n"ސަރުކާރު ހިންގާ ޕާޓީން ބަޖެޓެއް އެކުލަވާލައި މަޖިލީހަށް ހުށަހެޅީމަ އެޔަށް ވާދަވެރި ޕާޓީތަކުން ޖަވާބު ދޭން ޖެހޭނެ، އެއީ ރާއްޖޭގެ ސިޔާސީ ނިޒާމަކީ. އިރާދަކުރެއްވިއްޔާ އަޅުގަނޑު ބަލާނީ މި މަޖިލިސް ވެސް އަދި އަޅުގަނޑު ޝާމިލުވާ އެހެން ކަންކަންވެސް މި ނިޒާމުން ކުރިއަށް ދެވޭތޯ،" ނަޝީދު ވިދާޅުވި އެވެ.\nއެމްޑީޕީ މެމްބަރުން ނިޒާމީ ނުކުތާ ނަންގަވަން ފެއްޓެވީ އިދިކޮޅު މައި ޕާޓީ، ޕީޕީއެމްގެ ނައިބު ރައީސް، ނައިފަރު ދާއިރާ މެމްބަރު އަހްމަދު ޝިޔާމް ވާހަަކަ ދައްކަވަން ފެއްޓެވުމުން އެވެ.\nނިޒާމީ ނުކުތާ ނުދެއްވައިގެން އައްޑޫ މީދޫ ދާއިރާ މެމްބަރު ރޮޒައިނާ އާދަމް ތަކުރާރުކޮށް އަޑުގަދަ ކުރުމުން ރައީސް ނަޝީދު ވަނީ އޭނާގެ ނަން އިއްވައި މަޖިލިސް ތަޅުމުން ނެރެފަ އެވެ. އެއީ މި މަޖިލީހުގައި އެމްޑީޕީ މެމްބަރަކު ނެރުނު ފުރަތަމަ ފަހަރެވެ.


Thelah oiy demand kudave, theyo feefaaehge agu 30 dollar'ah!\nވިޔަފާރި - ތެލުގެ އަގު ދަށަށް ދިއުން\nތެލަށް އޮތް ޑިމާންޑު ކުޑަވެ، ތެޔޮ ފީފާއެއްގެ އަގު 30 ޑޮލަރަށް!\nއެމެރިކާގެ ކުންފުނިތަކުން ވަނީ ތެޔޮ ނަގާ މިންވަރު މަދުކޮށްފައި\nޑިމާންޑް ދަށްވެގެން އުޅެނީ ކޯވިޑް-19 އާ ގުޅިގެން ދުނިޔޭގެ އިގްތިސާދު ހީނަރުވެފައި ވާތީ\nސައުދީ އަދި ރަޝިއާއިން ވަނީ ތެޔޮ އުފައްދާ މިންވަރު އިތުރުކުރަން ނިންމާފައި\nކ. މާލެ 17 މާރޗް 2020 | އަންގާރަ 16:54 7,283\nތެޔޮ ރިފައިނަރީއެއް - އެންސީބީ ނިއުސް\nކޯވިޑް-19 އާ ގުޅިގެން ދުނިޔޭގެ ބާޒާރުގައި ތެލަށް އޮތް ޑިމާންޑު ކުޑަވެ، ސާފުނުކުރާ ތެޔޮ ފީފާއެއްގެ އަގު 30 ޑޮލަރަށް ވެއްޓިއްޖެއެވެ.\nތެލުގެ އަގު ދައްވުމާއި ގުޅިގެން، ދުނިޔޭގައި މި ވަގުތު ތެޔޮ އުފައްދާ އެމެރިކާގެ ގިނަ ކުންފުނިތަކުން ވަނީ ތެޔޮ ނެގުމަށް ޑްރިލްކުރުން ހުއްޓާލަން ނިންމާފައެވެ. މިއީ 2016 ވަނަ އަހަރަށް ފަހު، ތެލުގެ އަގު މިހާ ދަށަށް ދިޔަ ފުރަތަމަ ފަހަރެވެ.\nދުނިޔޭގެ ބާޒާރުގައި ތެލުގެ ޑިމާންޑް ދަށްވާން މެދުވެރިވީ ސަބަބުތަކުގެ ތެރޭގައި، ޗައިނާގެ ގިނަ ކާރުހާނާތަކެއް ބަންދުކުރަން ޖެހުމާއި، މަތިންދާބޯޓުތަކާއި ކްރޫޒްލައިނަރތަކުގެ ދަތުރުތައް ހުއްޓާލަން ޖެހުން ހިމެނެއެވެ. ޗައިނާއަކި ދުނިޔޭގައި ދެވަނައަށް އެންމެ ގިނައިން ތެޔޮ ބޭނުންކުރާ ގައުމެވެ. ޗައިނާއިން ދުވާލެއްގެ މައްޗަށް 13.5 މިލިއަން ފީފާގެ ތެޔޮ އަންދައެވެ.\nއޭގެ އިތުރުން، ސައުދީއާއި ރަޝިއާއާ ދެމެދު މިހާރު ކުރިއަށްދާ އަގުގެ ހަނގުރާމައިގެ ނޭދެވޭ އަސަރު ވެސް ތެލުގެ ބާޒާރަށް އަންނަނީ ކުރަމުންނެވެ. ދުނިޔޭގެ އިގްތިސާދު ރިސެޝަންއަށް ދާ ދަނޑިވަޅެއްގައި ސައުދީ އަދި ރަޝިއާއިން ވަނީ ސަޕްލައި އިތުރުކޮށް، މާކެޓް ފްލަޑް ކުރުމަށް ވިސްނަމުންނެވެ.\nސައުދީން ވަނީ އެ ގައުމުން ދުވާލެއްގެ މައްޗަށް ސަޕްލައިކުރާ ތެޔޮ ފީފާގެ އަދަދު 2.6 މިލިއަން ފީފާ އިތުރުކުރަން ނިންމާފައިވާ ކަން ނިމިދިޔަ ހަފުތާގެ ތެރޭގައި އިއުލާންކޮށްފައެވެ. ރަޝިއާއިން ވަނީ ދުވާލެއްގެ މައްޗަށް އިތުރަށް ތިން ލައްކައާއި ފަސް ލައްކައާ ދެމެދުގެ އަދަދަކަށް ތެޔޮ ފީފާ އުފައްދާ ރޭޓް އިތުރުކުރަން ނިންމާފައެވެ.\nމާހިރުން ބުނާގޮތުން ނަމަ، މިކަމާއި ގުޅިގެން އަހަރުގެ ފުރަތަމަ ހަ މަސް ދުވަހުގެ ތެރޭގައި ޑިމާންޑަށް ވުރެ އިތުރަށް ބާޒާރަށް ނެރިފައިވާ ތެޔޮ ފީފާގެ އަދަދު 800 މިލިއަނާއި 1.3 ބިލިއަން ޑޮލަރުގެ އަދަދަކަށް އިތުރުވާނެ ކަމަށް ވަނީ ބެލެވިފައެވެ. އަދި މިއީ މީގެ ކުރިން ދުވަހަކު ވެސް ދިމާވެފައި ނުވާ ހާލަތެއް ކަމަށް އެ ފަރާތްތަކުން ބުނެއެވެ.


Ras Online - ގއ. ވިލިނގިލީ މޮނިޓަރިންގެ ޙާލަތު އުވާލައިފި\nގއ. ވިލިނގިލީ މޮނިޓަރިންގެ ޙާލަތު އުވާލައިފިއެވެ.\nއެރަށުގެ މޮނިޓަރިންގެ ޙާލަތު އުވާލައި އެޗްޕީއޭއިން އެރަށު ކައުންސިލަށް މިހާރު ވަނީ އެކަން އަންގާފައެވެ. އެރަށު ކައުންސިލަށް އެޗްޕީއޭ އިން ފޮނުވި ލިޔުމުގައި ވަނީ، އެރަށުގެ މޮނީޓަރިންގ އުވާލާފައިވަނީ ބަލަން ޖެހޭ ކަންކަން ބެލުމަށްފަހު އެހާލަތު އިތުރަށް ދަމަހައްޓަން ޖެހޭ ސަބަބެއް ނެތުމުންނެވެ.\nގއ. ވިލިނގިލި މޮނިޓަރިންގެ ޙާލަތަށް ގެންގޮސްފައިވަނީ، އެރަށުން ކޯވިޑް-19 އަށް ޕޮޒިޓިވް ބަޔަކު ފެނުމާއި ގުޅިގެންނެވެ. އެރަށް މޮނީޓަރިންގ ގެ ހާލަތަށް ގެނަސްފައިވަނީ 14 ޖަނަވަރީގައި އެވެ.\nއެރަށް މޮނިޓަރިންއަށް ލާފައިވަނީ އެރަށުގައި ހުންނަ ގއ. އަތޮޅު މަދަރުސާގައި ކިޔަވަމުންދާ ދަރިވަރަކު ކޯވިޑް-19 އަށް ޕޮޒިޓިވް ވުމުންނެވެ. އަދި އެ ދަރިވަރާއި އެއްގެއެއްގައި ދިރިއުޅުނު އިތުރު ދަރިވަރަކުވެސް ވަނީ ކޯވިޑް-19 އަށް ޕޮޒިޓިވް ވެފައެވެ. ގއ. އަތޮޅު ތަޢުލީމީ މަރުކަޒުގައި ކިޔަވާ ދަރިވަރަކު ކޯވިޑް-19 އަށް ޕޮޒިޓިވް ވުމާއި ގުޅިގެން މި މަހުގެ 14 ވަނަ ދުވަހު އެ ސްކޫލް ވަނީ ބަންދުކޮށްފައެވެ.\nވިލިނގިލީގެ މޮނިޓަރިންގެ ޙާލަތު ނިމުމަކަށް ގެނައި ނަމަވެސް ގއ. ދެއްވަދޫ އާއި ދާންދޫ އޮތީ މޮނިޓަރިންގައެވެ. އަދި ހުވަދޫ އަތޮޅުގެ ގިނަ ރަށްތަކެއްގައި ރެންޑަމް ސާމްޕަލް ނެގުމުގެ މަސައްކަތް އެޗްޕީއޭ އިން ދަނީ ކުރަމުންނެވެ.